
Ilustrații de copertă cu Fredo & Pid'Jin, porumbeii apocaliptici creați de Eugen Erhan și Tudor Muscalu. 


Coperta este realizată pe carton reciclat 30% - Keaykolour Original Snow White 300g. 
Keaykolour este o marcă înregistrată a Arjowiggins Creative Papers, distribuită de Antalis (www.antalis.ro). 


APOCALIPSA 


m văzut Independence Day (Ziua 
Independenţei) de cel puţin șapte 
ori. Era îmbinarea perfectă dintre 
pasiunea pe care am avut-o de mic 
pentru extratereștri şi actele de 
eroism hollywoodiene care salvează de la distru- 
gere totală orașul, rasa, planeta. Ce am învăţat 
din acel film, la 15 ani, e că sfârșitul lumii poate 
să vină mâine, dar mereu va fi un Will Smith 
care să-l împiedice. 

De aceea nu mă tem de 2012 - n-ar fi nici 
primul sfârşit de lume eşuat și sigur nu va fi nici 
ultimul. De aceea, în ciuda eforturilor lui Fredo 
şi Pid'Jin, cei doi porumbei apocaliptici care bân- 
tuie materialul de copertă, ne încăpățânăm să 
credem că anul viitor e în siguranţă - chiar dacă 
euro stă să cadă și alegerile locale și parlamenta- 
re se prefigurează a fi un dezastru democratic. 

Vor fi cu siguranţă o mulțime de lucruri care 
vor merge prost în România în 2012, dar niciu- 
nul nu va fi sfârşitul lumii. Credem că puterea 
de a face un pas în spate și a privi o problemă 
din toate unghiurile e mai constructivă decât 
defetismul. Punând lucrurile în context nu 
obținem mereu o imagine optimistă; dar măcar 
e una care ne ajută să punem întrebări, să înţe- 
legem și să căutăm soluții. 

De exemplu: La Baia Mare, un primar de 33 de 
ani, educat la Viena, consideră că soluţia pentru 
comunităţile de romi care trăiesc ca-n ghetouri e 
un zid şi construirea unui cartier social, la mar- 
ginea orașului. Cei mai mulţi locuitori sunt de 
acord cu el, dar soluţia ridică semne de întrebare 
despre ce înţelegem prin segregare şi discrimi- 
nare, despre cum ne facem politicile sociale fără 
să neglijăm pornirile rasiste şi xenofobe pe care 
ni le-au evidențiat studiile și despre relaţiile de 
putere şi dependenţă dintre guvernanţii şi oricare 
dintre noi. 

Complicat, departe de alb şi negru. 

Puterea în România lui 2012 va ţine de atenţie, 
răbdare şi perseverenţă - dacă le păstrăm ascuţi- 
te, niciun sfârşit al lumii n-are cum să ne prindă 
nepregătiţi; indiferent de butoanele pe care le 
apasă Fredo și Pid'Jin. 

Şi dacă totuşi planurile lor diabolice reușesc, 
să nu uităm că pe un Pământ post-apocaliptic 
fiecare conversaţie, oricât de simplă, înseam- 
nă totul. Dacă aţi citit Cormac McCarthy, The 
Road (Drumul), ştiţi despre ce vorbesc. Dacă nu, 
cumpăraţi-v-o de Crăciun*. 

Conţine un pasaj de neuitat în care copilul își 
întreabă tatăl, alături de care hoinăreşte într-un 
peisaj pustiit: 

- Pot să te întreb ceva?, zise el. 

- Da, bineînţeles. 

- O să murim? 

- Cândva. Nu acum. 


— CRISTIAN LUPȘA, editor 


* Îmi permit să vă mai fac câteva sugestii de cheltuieli apocaliptice. Pri- 
ma e un tricou cu Fredo și PidJin, de pe magazine.okazii.ro/pidjin. A 
doua e un roman grafic românesc despre cum se termină lumea unui 


om: Elabuga, de George Drăgan și Alex Talambă. A treia e ocazională: 
când auziți că e concert Robin and the Backstabbers, mergeţi și vedeți 
și auziţi. Când se va termina lumea, ar trebui să fie pe Soare cu dinți. 

Un trimestrial independent despre 
ce gândim, ce vrem, ce facem. 


Peste 60 de oameni au contribuit la realizarea acestui număr, cu texte, fotografii, 
ilustraţii și reclame unicat. Câţiva sunt evidenţiaţi mai jos, ceilalți sunt în caseta 
editorială și în lista de mulțumiri. Le suntem recunoscători tuturor. 


Fredo & Pid'Jin sunt doi 
porumbei ai Apoca- 
lipsei, pe care cei doi 
creatori - Eugen Erhan 
și Tudor Muscalu - îi 
angajează săptămânal 
în acţiuni diabolice care 
au un scop suprem: 
anihilarea totală. Pentru 
că sunt irezistibil de 
subversivi, i-am provo- 
cat să ia sub stăpânire 
pachetul de copertă 

al acestui număr. 
Aventurile lor le găsiți 
pe pidjin.net - acum cu 
peste 1 milion de cititori 

alternativ românesc și 

proiect foto-audio- 
video. De la 2012 își 
doreşte să fie un an 
efervescent în industriile 
creative, cu mai puţin 
vorbit şi mai mult făcut. 

ghează o comunitate de 
romi. Ce a găsit la fața 
locului e mult mai com- 


fotografie. De atunci tra- 

CLIENȚI 
deserviţi î 
pe lună 


N Medie 


We Singing Colors înseamnă Andrei Haţegan 


și Roxana Niculae. El e solistul The Amsterdams, 


ea face publicitate. Împreună se joacă 
cu instrumente și sunete. 


Ne 


ÎNCEPUTUL 

Andrei: Am făcut într-o seară o 
piesă, am pus-o pe net și i-am zis 

We Singing Colors, nu ştiu de ce 

exact — era ceva random, aşa cum 
îmi vin toate ideile. Şi asta a fost tot. 
N-aveam de gând să cânt live, nu mă 
vedeam cântând singur. Mi-a zis ci- 
neva din Control: „Aduc un tip folkist 
din afară, din Franţa, am înţeles că 
aiun proiect, nu vrei să cânți și tu?”. 
Aveam vreo câteva piese. Am vorbit 
cu Roxana și i-am spus: „Hai să cânţi 
cu mine”. Nu ştiam exact dacă ne 
potrivim. Ideea iniţială era să facă 
backing vocals, niște percuţii, de cu- 
loare. Şi ușor-ușor a acaparat scena. 
Roxana: Avem un prieten comun, 
un prieten foarte drag amândurora. 
El ne-a făcut cunoștință. Acum doi 
ani eram pe plajă la Mamaia, a intrat 
Florence and the Machine și am 
început să cânt. Andrei s-a uitat la 
mine și mi-a zis: „Când ne întoarcem 
în Bucureşti, hai să tragem piesa 
asta să vedem cum e”. Apoi, în mai, 
mi-a spus că urma să aibă primul 
concert în Control, dar că n-ar cânta 
singur, el fiind obişnuit cu încă pa- 
tru-cinci băieţi pe scenă. Am repetat 
de maximum șapte-opt ori, iar asta 
însemna și învăţarea pieselor pentru 
mine, dar și adaptarea pieselor 
pentru amândoi. Am fost în deschi- 
dere atunci, trebuia să cântăm vreo 
treizeci de minute și ne gândeam: 
Băi, dar ce cântăm, că piesele noastre 
au trei minute maxim fiecare. Nu 
mai ţin minte cum am făcut, dar știu 
că am acoperit. Atunci am surprins 
foarte mulţi oameni. 


4 - IARNĂ 2011/2012 (ID 


JOACA 

Roxana: La primul concert din Con- 
trol, fiindcă tipul care venea cânta 
folk, eram şi noi indie-folk. Apoi am 
zis să găsim un termen care n-a mai 
fost folosit până acum, pentru că nu 
ştiu cum să definesc muzica noastră. 
Şi, cum foarte multe dintre piesele 
noastre sunt pe vocale, îii, eee, am 
zis să-i spunem vowel music. A fost 
un termen inventat de mine. E și 
stilul în care facem piesele. Suntem 
la repetiţii și Andrei cântă ceva la 
chitară şi, cum nu avem versuri, 
băgăm un aaa, uuu. Apoi o mai repe- 
tăm, scriem versuri sau nu și așa iese 
piesa. Ne jucăm foarte mult. 

Andrei: Îmi place s-o ţin în zona asta 
lejeră, să nu mă agit super tare, să 
nu mă gândesc zi și noapte: Mamă, 
ce să mai fac, nu mă vrea nicio casă 
de discuri, nu am destui fani. Nu mai 
vreau să fac asta. La trupa mare, mă 
duc cu o idee și stăm trei luni până 
devine piesă, vine fiecare cu partea 
lui. Aici mă duc cu o idee şi a doua zi 
mergem la studio, e plug-and-play. 


SCENA 

Andrei: Încă am emoţii pe scenă la 
greu. Mi se pare că mi se încâlcesc 
degetele pe chitară, cel puţin la 
primele piese. În general, reacția 
publicului e bună. Îmi plac spaţiile 
mai mici, unde n-au oamenii loc să 
vorbească prea tare. Altfel ne aco- 
peră, fiind doar o chitară şi voci. 
Roxana: E destul de ciudat când 
cânţi într-un club, oamenii se 
așteaptă să danseze - și începem 
noi. Mișcă-te dacă poţi. Cântăm cât 


simțim. Avem set listul pe care îl 
facem cu un minut înainte să înceapă 
concertul. Dacă simţim că oame- 

nii s-au plictisit sau ar vrea să dea 
din picioare, mai tăiem două piese. 
Au fost locuri unde nu ne-am mai 
oprit din cântat. Așa a fost acasă, pe 
Mătăsari, unde am lansat videoclipul 
(A Country Called Surfia n.red.). A 
fost casa plină, erau oameni noi care 
tot veneau, cred că am cântat de trei 
ori în seara aia. A fost intim, cald, 
cam cum ne dorim să cântăm. Mi 

se pare că muzica asta e fix despre 
emoție și, dacă n-am trăirea aia care 
îmi înmoaie picioarele sau mă face să 
simt ceva în mine, parcă nu-mi vine 
să cânt. E frumos să ai emoţii. 


CE URMEAZĂ 

Roxana: Vreau să iasă Good Days 
Bad Days (piesă înregistrată în 
studioul lui Robin Proca de la Robin 
and the Backstabbers n.red.), să-i 
facem videoclip, poate. Iar pe termen 
mai lung de atât nu-s capabilă să 
gândesc, mă bucur de fiecare lucru. 
Andrei: Mi-ar plăcea să facem o 
piesă în română, ar putea să ajungă 
la mai multă lume şi ar fi ceva 
interesant. Aş vrea să mergem la un 
festival în afară - în Texas la SXSW, 
cred că ne-am potrivi acolo, simt că 
muzica noastră e pentru State. Şi să 
facem un album poate, dar de asta îţi 
poţi da seama în timp. Simt că pot să 
fac orice cu proiectul ăsta. Poate să 
zică lumea orice, mă afectează puţin. 
De-asta nici nu citesc recenzii, nu mă 
interesează. Cumva înăuntru ştiu că 
suntem pe drumul cel bun. 


LO 
[x] 
= 
e 
SN 
= 
=, 
= 
[ej 
[= 
<L 
Z 
[si 
< 


loana Păun și teatrul făcut pe pielea ta. 


[De Gabriela Pițurlea] 


a finalul celei mai recente piese pe care 
Ioana Păun a montat-o în România, 
TV for Dummies, spectatorii votează 
cu telecomenzi dacă să i se întâmple 
lucruri bune sau rele unui personaj, reporter 
TV. Femeia e chinuită în spatele unor panouri, 
imaginile fiind proiectate live. La un moment dat, 
e adusă în faţa publicului, cu o pungă de gunoi pe 
cap. Uneori spectatorii desfac punga, alteori o lasă 
să se sufoce până i-o smulge cineva din echipă. 
„E un final bun pentru spectacolul respectiv şi 
pentru demonstraţia pe care voiam s-o fac”, spune 
Ioana, o zvârlugă pistruiată de 27 de ani, tunsă 
băieţește. „Oamenii vor şi cer violență, în orice 
formă, în special la TV. Produsul violenţei pe care 
o comandă e adus în faţa lor şi devine 3D.” 
Ioana e din Cluj, a făcut mate-info în liceu şi în 
clasa a XI-a a scris prima piesă, pentru un con- 

curs în engleză. Era despre doi adolescenţi, frate 
şi soră, care refuzau să iasă din casă; a făcut 
rost până și de cămașă de forță de la spitalul de 
psihiatrie pentru spectacol. 

Nu mergea prea mult la teatrul local, pentru 

că piesele pe care le prindea acolo, majoritatea 
clasice, i se păreau anoste. Pe atunci, ea și gaşca 
ei ascultau Marilyn Manson și Rage Against 

the Machine. „Repetam în cap niște statemen- 
turi care nu ne aparțineau și în care credeam 

pe jumătate”, spune loana. Revoltă, teribilism, 
cinism, erau toate acolo. 

Ceva din revolta şi îndârjirea de atunci a rămas 
în stilul Ioanei. Se simte influențată de teatrul 
lui Bertolt Brecht, cu substrat politic, demonstra- 
tiv şi cu subiecte puternice: capitalism, nazism, 
război şi multe altele inspirate de realitate. Lumi 
feerice, dulcegării, finaluri fericite - asta nu e ea. 
Când a venit în Bucureşti să studieze regie la 
UNATC, a fost pentru că-i plăcea ideea de a face 
propriile spectacole și de a influența modul în 
care văd oamenii lumea. „Aș vrea să-i facă să se 
gândească la lucruri la care nu s-au gândit până 
acum, la lucruri care îi privesc, şi să se raporte- 
ze altfel la ele.” 

În școală, a fost în tangaProject, un atelier de 
teatru independent iniţiat de artistul Bogdan 
Georgescu. Ea și alţi regizori tineri au mon- 

tat piese în spaţii neconvenţionale - precum 
grădina Cinema Capitol -, au înființat Ofensiva 
Generozităţii, o asociaţie de artă comunitară 

şi implicare socială care a atras atenţia asupra 
problemelor din zona Rahova-Uranus. În 2007, 
au făcut documentare în câteva comunități 
bucureştene - chiriașii evacuaţi din casele 
naţionalizate, donatorii de sânge, copiii dintr- 
un centru de reeducare, locatarii blocurilor cu 
bannere - scriind apoi scurte piese cu personaje 
şi situaţii reale. 

O documentare începută în acea perioadă a dus 
şi la Zero Decibeli, o poveste despre surdo-muţi în 
România, care se joacă la Teatrul Foarte Mic și 
pe care a scris-o cu Mona Bozdog, o prietenă din 
copilărie. Pentru piesă, au fost la o asociaţie şi la 
un liceu pentru cei cu deficienţe de auz, au ascul- 


Fotografii de Aspasia Koulira și Ludovic des Cognets 


tat înregistrări cu ei, au ieșit pe stradă cu dopuri 
în urechi. „În general lucrez cu multă documen- 
tare”, spune Ioana, „pentru că mi se pare foarte 
important să strângi chestiile pe care le foloseşti 
de la o sursă directă, în loc să ţi le imaginezi”. 
Zero Decibeli e, în mare măsură şi despre sunet, 
despre cum îl percepem şi cum poate caracteriza 
un personaj, despre răfuielile pe care le au cu 

el cei care aud. „Lucrurile pe care le auzi, nu le 
poţi bloca”, spune Ioana. „Vizual, poţi să închizi 
ochii, dar auditiv nu poţi să oprești o chestie 
dintr-odată.” 

Sunetul e o obsesie declanșată de masterul în 
performance making pe care l-a făcut în 2009 

la Londra. Ea și doi colegi (o portugheză și un 
neamţ) au format atunci realtympanica, un grup 
artistic care face spectacole în locuri publice 
combinând medii digitale şi teatrul. Prima lor 
piesă, Connection Failed, avea loc într-o spălăto- 
rie, în care spectactorii auzeau în căști gânduri- 
le (şi descrierile mișcărilor) celor trei personaje, 
nişte imigranți. 


Deşi Londra i-a amplificat Ioanei curiozitatea 
pentru tehnologie şi cum poate fi folosită în 
artă, ea era atrasă de zona asta de pe la 18 ani, 
când a primit o cameră video de la părinți. 

„O aveam cu mine mereu, filmam tot ce îmi 
atrăgea atenţia, era o prelungire a pupilei mele. 
În bus, în toaleta de la şcoală, când mi-au luat 
sânge, la pașapoarte, la bunica, la petreceri cu 
pensionari.” 

În a doua jumătate a anului, râaltympanica au 
avut rezidenţe în Franţa, Grecia şi Germania, 
unde au montat câte un spectacol — cel mai 
recent, o piesă într-o cameră de hotel, despre o 
mamă care își răpește copilul şi cum percepe el 
ce i se întâmplă. 

Din toamnă, loana predă la UNATC un curs 
despre realitatea mediată (video games, reality 
show-uri) şi aplicarea ei în teatru. Tot acolo, a 
început un doctorat în care continuă să exploreze 
tehnologiile interactive și teatrul participativ. Ştie 
că piesele ei nu pot schimba lumea dar, cu sau 
fără cabluri, și-ar dori măcar s-o scuture puțin. 

COPIL, SOȚIE, BERE 


Seara cu băieţii după 
nașterea primului copil. 


[De Dedi Grigoroiu] 


[Ilustrație de Andrei „Arpi” Rezi] 


e spusesem băieţilor că ajung la terasă 
pe la opt jumătate. Era deja aproape 
nouă și Luca, fiul meu de o lună și ceva 
refuza să se liniştească. Îl plimbam 
în braţe prin dormitor și îi cântam folkăreala de 
somn ușor. Nimic. Parcă știa că urmează să ies cu 
băieţii pentru prima dată de la naşterea lui. Îmi 
era jenă să plec și să o las pe Del cu volumul co- 
pilului dat la maximum. De la nașterea copilului 
o mai lăsasem singură doar când am amenajat 
apartamentul în care tocmai ne mutaserăm și cât 
timp eram la serviciu. Acum, era prima dată când 
eu mergeam la distracţie și ea rămânea acasă. 
Obişnuiam să ies cu băieţii o dată pe săptămâ- 
nă înainte să se nască Luca. Ritualul exista încă 
dinainte de a o cunoaşte pe Del, fiind cu oameni 
pe care îi ştiam de când lumea. Era o seară pen- 
tru sănătatea minţii, pe care o inventasem acum 
vreo şapte ani, când am început să lucrez. Mereu 
marți, mereu aceiași oameni - veri și foști colegi 
-, la aceeași terasă de la Diham. 

Acum, plecam din noul nostru apartament, 
din noua mea viață, pe un nou drum către 
aceeași cazemată a tinereţii. Mă simțeam străin 
pe un drum străin; mergeam parcă cu un TGV 
printr-o gară de provincie de la 1900. 

La 10 fără ceva am ajuns în fugă la cârciumă. 
Am intrat, am zâmbit tâmp la toţi chelnerii, am 
zâmbit apoi la masa de prieteni şi m-am așezat. 
Berea era deja pe masă, țigări erau suficiente 
în pachet. Totul se aliniase. A fost o revenire în 
teren firească şi rapidă: am salutat publicul, mi- 
am privit complice coechipierii și am început să 
alerg după minge. 

- 0ooooo, a venit Dedi, băi nene! (Ştiau că vin. 
Vorbiserăm toată ziua la telefon despre asta.) 

- Da, mă, am venit. Hai repede că mor de sete. 

Nu mă interesa conversaţia inutilă de reve- 
dere. Alergam cât mai repede să ajung unde îi 
lăsasem ultima dată, cu o lună și ceva în urmă. 
Ei erau deja în miezul problemelor, se discuta 
aprins despre absolut nimic -— discuţiile de care- 
mi era dor, de la bancuri slabe până la cum s-a 
deranjat la stomac nu știu ce coleg. 

Zâmbeam, aprobam, completam, dar parcă nu 
reuşeam să intru în joc. Era ca şi cum aș pleca în 
trombă de pe loc ca să intru pe autostradă - cu 
motorul la roșu și tot pe loc parcă stăteam. Au 
zis bancuri, am râs. Au mai comandat un rând, 
am comandat și eu. 

- Ia uite, mă, ce sete îi este lui Dedi! 

Îmi era sete, dar parcă eram cu burta plină. 
Ceva nu se lega. 

Pe la 10:30 n-am mai rezistat și i-am datun 
SMS lui Del. Cum e? Doarme Luca? Deja îmi e dor 
de voi. Mi-a răspuns că doarme și totul e OK. Îmi 
venea să mănânc telefonul de drag. 

Seara a continuat cu bere, glume, hăndrălai 
râși cu gurile până la urechi - şi cu mine ca un 
străin între prietenii mei. Sunt al doilea din 
gaşcă care a făcut copil, dar mă simţeam de 
parcă aș fi fost primul. Ba chiar primul de pe 
Pământ. Nu conta că vărul meu trecuse şi el prin 
asta şi acum stătea liniștit la masă. Mă simţeam 
ca Adam, iar Eva mea era părăsită la capătul 
celălalt al telefonului. 

- Mai freci mult telefonul ăla?, mă tot întrebau. 

- Lasă, mă, că eram atent și la voi. 

Eram și cu ei, dar și cu gândul acasă. Pe la 
11:30 a vibrat din nou telefonul. 

Cum e?, m-a întrebat Del. 

E frumos, da' nu prea. :) Îmi lipsiţi. 

Și tu nouă. Hai acasă! 

M-am liniștit - în buzunar găsisem legătura 
cu lumea mea de acum. Singura care mai conta. 
În 15 minute am plecat de la bere și fum, la cald 
şi drag. 


Dedi Grigoroiu scrie despre viața de tată pe ta-su.blogspot.com 

LUPTĂTORI ȘI NEGUSTORI 


Un board game gândit în România face 
din orice jucător un despot medieval. 


În Warriors & Traders, fiecare jucător (pot juca 
[De Irina Crișan] 


între 2 și 6) e conducătorul unei provincii din 
[Fotografie de David Stroe] 


ând Andrei Novac, Vlad Slădariu, Flo- 
rin Neacșu şi Agnieszka Kopera, patru 
absolvenţi de facultăţi tehnice, toţi cu 
vârste în jur de 30 de ani, s-au apucat 
să facă Warriors & Traders, voiau în primul rând 
un board game pentru ei: nu prea complicat, cum 
e Magic: The Gathering sau Twilight Imperium, 
nici prea monoton, astfel încât jucătorii să poată 
adopta strategii deferite în partide diferite, nici 
cu prea mult „randomness” - prea important în 
jocuri ca Risk și Memoir 44. 
La primele teste, în toamna lui 2010, au printat 
o hartă, au luat piesele de la Risk (tancuri pe post 
de arcași şi călăreţi) şi au folosit bețe de chibrit în 
loc de arme. În decembrie aveau un prototip, iar 
în ianuarie 2011 îşi făcuseră deja un plan: să fina- 
lizeze regulile, să testeze jocul la scară mai mare 
(circa 100 de persoane l-au jucat în organizațiile 
studențești BEST - Board of European Students 
of Technology din București, Timișoara, Cluj, 
Braşov și lași), să-l echilibreze, să-l producă și 
să-l distribuie (în principal în Europa de Vest). La 
începutul lui octombrie au primit din Germania, 
unde au fabricat jocul, 12 tone de cutii, fiecare cu 
o hartă cu două feţe și peste 600 de cartonașe. 
Novac, designerul principal, a plătit din buzunar 
costul de producţie al primelor 4.500 de jocuri. 


Europa Medievală, aflată pe o hartă ilustrată 

cu scene mitologice, populată de prințese lipsite 
de apărare și cotropită de barbari din carton 
înfipţi pe suporturi de plastic. Jucătorul trebuie 
să-și unească țara, să se dezvolte şi să acumule- 
ze puncte de victorie ocupând teritorii, ucigând 
barbari sau armatele altor jucători, construind 
fortărețe sau făcând comerţ. Regulile, care pot fi 
explicate în circa 20 de minute (cu reveniri dese 
la cartea de instrucțiuni pe parcursul partidei), îl 
determină să ia unele decizii sângeroase — să tri- 
mită o armată la moarte sigură ca să nu fie nevoit 
să o hrănească, să atace prinţesele nevinovate 

- şi pot reduce gradul de fun atunci când e nevoie 
de prea multe calcule. 

Dar W& T îmbină strategia şi tactica cu dez- 
voltarea, jucătorii putând acumula pe parcur- 
sul partidei capacităţi de producţie, atac sau 
monopol pe comerţ, ceea ce schimbă rapor- 
turile de forţe în a doua parte a jocului, când 
vecinul poate să-ți declare război peste noapte, 
iar comerciantul poate să mărească preţurile 
cu nerușinare. 

Așa că, dacă ţi se pare că zarurile încurcă 
lucrurile, șahul e prea simplu și o după-amiază 
reuşită înseamnă minimum două ore petrecute 
în jurul unei table, negociind cu prietenii pe re- 
surse care arată ca niște ananași, W& Teunjoc 
pe care merită să-l încerci. Dar dacă Monopoly te 
plictiseşte după un tur și crezi că Spiel des Jahres 
e un fel de ecler, poate e mai înţelept să rămâi la 
Angry Birds. 

Primele reacţii ale publicului internaţional la 
board game-ul românilor au fost bune: NSKN Le- 
gendary Games, firma înfiinţată de Novac pentru 
dezvoltarea jocului, a vândut toate cele 200 de 
exemplare pe care le-a adus în octombrie la Spiel 
2011 din Essen, Germania, cel mai mare târg de 
board game-uri din lume, și are deja contracte de 
distribuţie pentru 2.000 de jocuri în Europa de 
Vest şi Statele Unite. Novac e convins că tirajul se 
va epuiza într-un an și lucrează deja la o exten- 
sie, care va fi lansată anul viitor la Essen. 


* Îl poţi cumpăra din magazinele specializate (195 


RON) sau comanda de pe NSKN.net (45,25 Euro). 

PRIMELE 


GO DE ZILE 


Nașterea unei agenţii de publicitate. 


e prea mult timp simţeam că nu se să încercăm să regăsim ce am pierdut în ultimii 
mai întâmplă mare lucru în publici- ani, marcați de tot felul de crize: pasiunea pentru 
tatea de la noi - că prea puţini mai ceea ce facem. Simt că suntem trei luchadores, 
au curaj şi că prea mulţi se complac porniţi să resusciteze publicitatea. 
în lipsa de bugete și de curaj. Prin vară, după The Cell o fi o nebunie, dar e o nebunie frumoasă. 
prea multe luni în care m-am păcălit așteptând Şi, pentru că primele 60 de zile sunt esenţiale în 
momentul perfect, am ajuns la concluzia că nu viaţa oricărei antreprize noi — fie el un proiect de 
va veni niciodată. Așa că i-am sunat pe Ionuţ business, un mandat prezidenţial sau o relaţie —, 
şi pe Alex, cu care lucrez de ani de zile şi le-am ne-am gândit să le schițăm și să le împărtăşim, cu 
spus ce am în cap: să ne facem agenţia noastră, bune și cu rele. 
Începuturile Avem nevoie de 
se pierd undeva în orele pierdute privind un nume 
pe geam sau apăsând de prea multe ori care să spună că suntem creativi, 
refreshul pe Facebook. Totuşi, data ofici- independenţi și că vrem să facem 


ală rămâne 10 august, ziua în care ne-am lucrurile altfel. 
întâlnit pentru prima dată în formula 
care avea să ne consacreze. De mult îmi 


doream să folosesc sintagma asta. 


Fiecare trebuie să vină cu minim 10 propuneri. 
Ba nu, 20! În trei zile. 


Trei zile s-au făcut șapte. 
Dar avem vreo 


40 de nume. 


(7 The Directors 


(Ă PlanB Am reușit să alegem 
CĂ The Gang cinci. 
sau Facem clasament şi 
(A The Cell avem un câștigător 
sunt câteva dintre ele. clar: THE CELL.* 


*Cumpărăm repede domeniul, 
să n-avem surprize. 


PY N 
î _ Avemnevoiede La mijlocul lui Mai trece o săptămână și tot n-avem 
"44 un avocat. septembrie, avocat. Facem rost de un contact, dar ne mai 
Gândul că unul din noi ar trebui să se ia de anunţ că plec din agenţia Frank. ia o săptămână până reuşim să ne întâlnim cu 
piept cu birocraţia pentru a înregistra firma Un ochi râde, altul plânge. avocata. O cheamă Anamaria și are răbdare 
ne dă fiori. Asta ca să nu mai vorbim de cozi. cu noi. 

ann „D nertea-ă Și 1V08 (EM Prenemt 


Avem o primă DI 


tură de logouri. n UCELL] 
A [cau] 
E ceva acolo, dar mai e SR 
de lucru. Poate ăla care CELL Și 
seamănă cu un neuron? THECEUL 
THECELL 


TRECBLE 2 | EI : 
.. ză - 


TESTE 780 nm.» 


| e € Cusre iau Shoe 


Mail: Finaliştii proiectului civic Restart 
Romania au nevoie de câte o agenție să-i 
ajute cu partea de comunicare. We're in! 
Adoptăm organizația Plantăm Fapte Bune 
și proiectul lor, Harta Zonelor Despădurite. 
Deocamdată trebuie să le facem un logo. Îl 
cosmetizăm și pe cel al organizației. 


Sunt în tren, vin de la Sinaia. 


Mă sună un prieten că s-ar putea 
să aibă un job pentru noi, ceva 
legat de un concert caritabil. Ne 
băgăm? Cer mai multe detalii, dar 
nu văd de ce-am refuza. 


ea 


Încă un set de logouri, 
dar tot nu suntem acolo. Ne 
gândim că n-are sens să mai 
facem brief, iar asta ne costă. 
Ne răzgândim. 


GEL 


Ajung acasă, am deja 
brieful pe mail: un concert cu 
Elisabeth Leonskaja, organizat 
de Prietenii Muzeelor Minovici. 
Concertul e la sfârșitul lui 
noiembrie, avem timp. 


Tot n-am 
Cc scăpatde 
alergătură, 
trebuie să facem un 
contract de comodat 
pentru sediu și să iau 
acordul vecinilor. Plus, 
să duc specimene de 
semnătură la notar. 


Ş E jumătatea lui octombrie şi noi tot n-avem logo. La naiba, chiar că e mai greu când lucrezi pentru tine. 
d LI) Ne întoarcem la începuturi: am ales The Cell pentru că însemnă evoluţie. Cum ilustrezi evoluţia, cum o transpui 


Ionuț încinge 
illustratorul. 
De data asta chiar 
avem ceva. 


Început de noiembrie. 

Suntem pierduţi în căutarea unui header pentru blog. 
Dintr-o idee în alta, ne loveşte propria campanie: create 
more. Putem face mai mult decât să stimulăm instincte 
primitive. Într-o lume pe de Bill Gates, vrem să fim 
Steve Jobs. == — 


= - Na 


în 2D şi o faci să arate organic? Evrika! Aţi auzit de morulă? 


Sau nu. Alex nu e chiar 
așa de happy. Încerc să-l 
conving. De data asta chiar 
e ce trebuie, prea îl simțim. 
Până la urmă, îl convingem. 


The Cell Advertising 
nu e disponibil 
la Registrul 
Comerţului. Din 
aproape în aproape 
ajungem la The Cell 
Laboratory. Creative 
lab, pentru prieteni. 


Am rămas în urmă cu actele. Ajung seara 

în curtea copilăriei, să cer acordul vecinilor. 
Unul mă invită în casă și am impresia că sunt 
într-un film suprarealist, rusesc. Tarkovsky 
meets Lynch. Oh, boy! 


2 
- i Vi 
| 


Producem prima tură de că 
Fulgere și tunete, am gherlit-o! 
mai lucrăm un pic la logo, nu p 
le-am făcut și prea mici. 


% 


Gala Restart 
Romania. Harta e printre 
câștigători şi strânge cele 
mai multe voturi. Foarte 
tare! Încep să se lege 
lucrurile. 


uie să 
e lizibil. și 


Primul job mai complex. 

Cineva ne întreabă dacă putem 
face o animaţie de 10 minute. 
Putem, cum să nu putem! 


Și bine facem. Modestia asta 
Na) ne omoară. 

Vrei să fii mai organizat în 2012? lată niște 
reguli, principii și sisteme care vor să te-ajute. 


Paradoaul lui 
IJBNADAIS 


da Cu câte mai eficient folosită o resursă, cu atât va fi mai 
2 multănevoie deea. 


Acceptă: cu cât vei fi mai productiv și-ți vei folosi mai bine 
timpul, cu-atât va fi mai multă nevoie de tine și de timpul 
tău. 


(ON 
Getting Things 
Done 


Productivitatea e un 
“stil deviață. (Metodă 
dezvoltată de David 
Allen.) 


Descarcă-ţi din minte 
toate sarcinile, proce- 
sează-le, organizea- 
ză-le, analizează-le, 
rezolvă-le. Repetă. 


Principiul 
50220 
(PAL AD) 


80% din probleme pot fi 
“rezolvate cu 20% efort. 


Identifică acele 20% 
din sarcini care, odată 
bifate, produc 80% din 
rezultatele pe care le 
dorești. 


Metoda 
LA ISLA LLEIDA 


„Lucrurile importante sunt rar urgente și lucrurile urgen- 
“ _tesuntrar importante.” (Dwight D. Eisenhower) 


Grupează-ţi sarcinile într-un tabel cu patru căsuțe: 
Importante/Nu importante și Urgente/Nu urgente. 

Săptămâna de 
& Di 


Nu face azi ce poţi să nu faci niciodată. (Metodă dezvol- 
— tată de Tim Ferriss.) 


Definește-ţi țelurile, elimină sarcinile care nu produc mari 


rezultate, eliberează-te de constrângerile unui job de birou 
și creează-ți surse automate de venituri constante. 


DL 


Do It Tomorrow 


Nu face azi ce poţi lăsa 
“pe mâine. (Metodă 
dezvoltată de Mark 
Forster.) 


Stăvilește valul de noi 
sarcini trecându-le 
pe cele ne-urgente în 
lista pentru mâine - și 
rezolvă-le liniştit pe 
cele de ieri. 


Tehnica 
LOMODORO) 


Viaţa e o succesiune de roșii. 


Împarte-ţi timpul de muncă, 
grupează și rezolvă sarcinile 
în reprize a câte 25 de minu- 
te- 1 pomodoro - măsurate 
pe un cronometru de bucătă- 
rie (ideal în formă de roșie). 


Teoria 


ECE GTA9N AU AAU 
IDE DVI ARYA U AER 


Viaţa e ca un borcan de murături. 


Borcanul e timpul - umple-l mai întâi cu castraveți (sar- 
cinile importante), adaugă ardei iuți (sarcinile mai puţin 
importante), apoi boabe de piper (sarcinile și mai puţin 
importante), apoi saramură (uitatul la TV). 


ENJICADATA. RO 


RESTART ROMÂNIA 


Soluţii 2.0 pentru transformare comunitară. 
[De 


Georgiana Ilie] 


inci proiecte care pot să devină 

cei mai importanţi agenţi de 

schimbare socială din ultimii 

ani. Proiectele sunt sprijinite 
de TechSoup România, o organizaţie care 
promovează folosirea resurselor online în 
scopuri civice. 

Inspirat de proiecte similare din alte țări 
- precum Ushahidi, dezvoltat în Kenya ca să 
permită cetățenilor să raporteze prin email 
şi SMS violenţe post-electorale —, TechSoup 
a organizat în vară o competiţie de idei. Din 
mai mult de 150 de propuneri de site-uri și 
aplicaţii mobile, a ales mai întâi 10 proiecte 
cu potenţial. 

Alături de o serie de firme de IT și de publi- 
citate care au donat câteva mii de ore de vo- 
luntariat, au implementat cele 10 idei și le-au 
supus, la final, unui vot într-o gală publică. 
Iată cele cinci proiecte câștigătoare, care vor fi 
finanţate cu câte 5.000 USD şi ore de volunta- 
riat ca să poată fi funcționale în şase luni: 


> Plantăm fapte bune 
demo.softis-serv.com/harta/ 
O hartă dinamică a defrișă- 
rilor din România obținută 
în urma analizării imaginilor 
prin satelit. Site-ul va indica 
amploarea fenomenului, va 
direcționa ONG-urile din 
domeniu spre zonele care au 
într-adevăr nevoie de ajutor 
și, cel mai important, va 
scoate la iveală responsabilii 
pentru defrişările ilegale, 
prin compararea datelor 

cu actele de proprietate pe 
pădurile în cauză. 


> MedAlert 

medalert.ro 

Raportează cazurile de 
corupţie din sistemul 
medical cu ajutorul unei 
aplicaţii de mobil și al unui 
serviciu SMS. Sesizările 
merg direct la CNAS Corp 
Control, iar mass-media 
primeşte rapoarte periodice 
cu progresul sesizărilor. 


> Bursa şpăgilor 
bursaspagilor.ro 

Platformă de raportare pe 
care cetățenii pot împărtăși 
informaţii despre cât e șpa- 
ga pentru diverse tipuri de 
servicii publice. Scopul este 
ca semnalarea oportunității 
de plată a unei șpăgi mai 
mici în altă parte să scadă 
progresiv preţul pieţei, până 
la dizolvarea integrală a 
acestui sistem. 


(ORE 


rome CER deac 


> Cine ce a promis 
cineceapromis.ro 

Platformă socială care cen- 
tralizează promisiunile elec- 
torale pentru a-i monitoriza 
pe politicieni după alegeri și 
care le permite cetățenilor 
să raporteze acte de corup- 
ţie în timpul alegerilor, prin 
mesaje multimedia. 


> Bani pierduţi 

Site în lucru 

Plătim taxe și impozite, dar 
nu știm cum sunt cheltuiţi 
aceşti bani. Platforma va 
urmări traseul banilor 
publici, ca oamenii să 
înţeleagă unde se duc taxele 
și ca autorităţile să fie mai 
responsabile cu ele. 

REȚETĂ + POVESTE 


Mâncarea ne leagă de oameni și amintiri și 
ne poate transporta, instantaneu, acasă. 
Pentru Laura „Pegguy'” Abrihan, print broher, 


totul stă-n Tortul Cehoslovac. 


[Ilustraţție de Alice Rapcencul 


> Blatul 
6 ouă separate 
140 gr de zahăr 
coaja de la o jumătate 
de lămâie 
un plic de zahăr vanilat 
140 gr de nucă măcinată 
3 linguri de făină 


Se pune hârtie de copt într-o tavă 
dreptunghiulară și se pornește 
cuptorul. 

Albușurile, zahărul, zahărul 
vanilat și coaja de lămâie se bat 
spumă. Se adaugă apoi nuca, 
făina și, la final, gălbenușurile. 
Compoziţia se toarnă în tavă și se 
coace primele cinci minute la foc 
mare și apoi 20-30 de minute la 
foc moderat. 


> Crema 
30uă 
200 gr de zahăr 
300 gr de unt moale 
5o gr de nucă tocată și 
rumenită 
o lingură de cafea instant 
o lingură de cacao 


Ouăle și zahărul se amestecă pe 
baie de abur, circa opt minute, 
până se îngroașă. Se lasă la răcit, 
apoi se freacă cu untul. Se adaugă 
o lingură de cacao, o lingură de 
ness și apoi nuca. 


> Glazura 
150 gr de zahăr 
75 ml de apă 
o lingură de zeamă de lămâie 
50 gr de cacao 


Zahărul și apa se fierb până se 
încheagă, se adaugă zeama de 
lămâie și cacaoa, apoi se ames- 
tecă până se omogenizează. Dacă 
glazura e prea groasă, se adaugă 
5o gr de unt. 


> Asamblarea 
Pe blat se întinde crema uniform 
și deasupra se toarnă glazura. 


La noi în casă, bunica se ocupa de aluaturi și 
mama, de prăjituri. De Crăciun şi de Paşte, Buni 
făcea cozonaci cu mac și nucă și mama prăjituri 
- minim cinci. Eu n-am avut nicio treabă cu prăji- 
turile dar, când aveam 13 ani, mama a murit, iar de 
Crăciun cineva a trebuit să le facă. Am încercat una 
complicată, o ruladă umplută cu cremă de nucă 
fiartă şi slazură de ciocolată. Mi-a ieșit și, până am 
plecat de acasă, la 18 ani, am tot făcut prăjituri. 
Acum șase ani a murit bunica și atunci m-am 
reapucat de copt. Eu le consider un demers 

terapeutic (pe lângă plăcerea mâncatului lor), 
mă reconectează cu femeile din familia mea, 

e lucrul pe care l-am luat de la ele și-l duc mai 
departe. Când fac prăjituri, toate muierile din 
familia mea parcă se adună și participă, e un fel 
de ritual de invocare. 

Tortul Cehoslovac e prăjitura pe care o făcea 
mama, am crescut cu ea, mie îmi pare cea mai 
bună din lume. Când m-am reapucat de făcut 
prăjituri, cu asta am început. E prăjitura care-mi 
zice că mama e aici, lângă mine. 


SĂ FIE PORC! 


Mangaliţa e Rolls-Rouce-ul 
porcilor. Dr. inginer Marius Zahan, 
de la Universitatea de Științe 
Agricole și Medicină Veterinară, 
Cluj-Napoca, explică de ce. 


[De Lavinia Gliga 


[Fotografie de Andreea Câmpeanu] 


angalița e un porc atipic. La prima 
vedere, surprinde și amuză cu blana 
sa ondulată sau creață, aproape ovină. 
Sub blană și sub pielea cenușie sunt 
adevăratele-i atuuri: stratul sănătos de grăsime și 
carnea marmorată, mai suculentă și mai gustoasă 
decât a raselor majoritare. Şi cum e iarnă și s-a dat 
dezlegare la porc, acum e momentul să-l vânezi. 
Rasa Mangaliţa e specializată pe grăsime. E 
una dintre cele mai vechi din Europa, obţinu- 
tă pe la 1800 din încrucișarea raselor Bakony 
şi Szalonta. Fiind ușor de întreținut şi plin de 
farmec, porcul cârlionţat a cucerit spaţiul bal- 
cano-dunărean, inclusiv România. La mijlocul 


secolului XX, 30% din porci erau Mangaliţa, 
în special în Transilvania, Banat, Oltenia și 
luncile Dunării. 

Apoi au urmat zeci de ani de campanii anti- 
grăsime şi anti-colesterol, Mangaliţa fiind înlo- 
cuit de rasele de carne, considerate mai sănătoa- 
se. Şansele i-au crescut în ultimii ani, oamenii 
fiind mai atenţi la calitate. Ungaria se luptă să-l 
introducă pe piaţă, au apărut ferme și în SUA, 
iar în Spania a intrat la concurenţă cu porcos de 
costisitorul jamân iberico. 

În România, USAMV Cluj-Napoca a derulat 
un program de conservare a rasei între 2007 
şi 2010. Mangaliţa se creşte în câteva ferme, 
Suinprod Roman fiind cea mai dedicată 
susținerii rasei. Viitorul lui nu e chiar roz - e 
improbabil să ajungă un porc mass market. 
Dar dacă întrebi de el când faci cumpărături 
la magazine şi târguri tradiționale, crescătorii 
vor fi tot mai interesaţi. În Bucureşti, a fost 
deja reperat sub formă de cârnaţi la târgul de la 
facultatea de agronomie. 

Argumentele pro Mangaliţa sunt multiple: e 
un porc tradițional, adaptabil, concentrat pe 
calitate. Grăsimea lui conţine, comparativ cu alte 
rase, un procent mai mic de acizi graşi saturați — 
nesănătoși — și mai mare de acizi graşi polinesa- 
turaţi - sănătoși. 

Slănina şi carnea lui n-au cum să bată la sănă- 
tate peștele sau alte super-alimente și nici nu au 
de ce. Mai important e că sunt bune. 

REINVENAREA 


SCHIULUI 


Nu doar snowboardingul e creativ; 
poţi și să schiezi și să fii liber. 


[De Anca Iosif] 


lexandru Borșan a început să schieze 
la cinci ani, în grădina bunicilor din 
Ardeal. După ce-a schiat câţiva ani pe 
pârtia mică de la Pârâul Rece, a ajuns 
în Sinaia, unde şi-a dat seama că e mai amuzant 
să sari peste o stâncă decât s-o ocolești. Până 
la urmă, Borșan, care are acum 32 de ani și lu- 
crează în publicitate, a înlocuit schiurile clasice, 

lungi şi drepte, cu unele cu vârfuri curbate, şi s-a 
apucat de salturi. „Uneori chiar se întâmplă să 
zbor, dar nu asta e esenţial, ci senzaţia generală”, 
spune el. „Un viraj bun îmi poate rămâne în cap 
săptămâni întregi. Atât, un amărât de viraj.” 

Freeskiingul a apărut în anii '90 în Canada, 
când schiorii clasici au început să se infiltreze în 
snowparkurile cu rampe și obstacole ale boarde- 
rilor. Federaţia Internaţională de Schi le interzi- 
cea să facă acrobaţii cu sărituri şi rotiri în aer, iar 
în parcurile de snowboard puteau face asta. 

Pionierii români sunt foşti schiori de per- 
formanţă, care, după ce s-au săturat de can- 
tonamentele riguroase, au început să încerce 
mișcări noi, precum rotirile de 360 de grade. De 
câţiva ani, a apărut o școală nouă de freeskieri. 
„Freeskiingul este foarte pe val acum şi există 
şi la noi un contingent de freeskieri care sunt 
snowboarderi reconvertiţi”, spune Maximilian 
Munteanu, care a dat şi el placa pe schiuri. „Când 
m-am apucat de dat pe board, am făcut alegerea 
asta pentru atitudine și pentru un soi de libertate 
pe care nu o găseam în schi.” 

„Snowboarderii și freeskierii sunt cam ace- 
laşi public ţintă”, adaugă Munteanu. „De multe 
ori fac împreună lucruri, iar dușmăniile dintre 
ei sunt fictive. Snowboardul și freeskiingul 
sunt manifestări ale plăcerii, ale creativităţii și 
vor rămâne așa.” 

Schiurile pentru freestyle, twin-tip, diferă de 
cele clasice pentru că sunt mai flexibile şi mai 
uşoare, sunt mai late și au capetele curbate în 
sus, ca să ajute alunecarea pe powder (zăpada 
afânată), virajele și aterizările cu spatele. Cu cât 
eşti mai experimentat, cu atât vei vrea schiuri cu 
capetele mai curbate, care să atenueze aterizările 
mai complexe. Preţurile nu sunt foarte diferite de 
ale schiurilor clasice: încep de la 650 lei pentru 
juniori şi începători şi ajung până la 2.600 lei. 

E mai ușor să deprinzi freeskiingul dacă te 
dai deja cu placa sau schiurile, pentru că, spune 
Borșan, „senzaţia de alunecare o ai, la fel și 
căutarea echilibrului”. Munteanu crede că pe 
twin-tips înveţi chiar mai ușor decât cu „doa- 
gele drepte”. „E mai greu să înveţi să controlezi 
mișcarea schiurilor, dar odată ce ţi-a intrat în 
sânge, o poţi perfecționa.” 

Freeskiingul evoluează destul de greu în 
România, în principal din cauza lipsei snowpar- 
kurilor. Comunitatea de câteva sute de freeskieri 
şi boarderi își amenajeză însă, anual, spaţii care 
să se apropie de cele din străinătate, la Bâlea, Si- 
naia, Păltiniș, Baia Mare sau Harghita. Avansaţii 
se dau şi pe traseele nemarcate din munţi, orice 
stâncă acoperită de zăpadă fiind un bun prilej 
pentru o săritură. 


Fotografii de Mara Mânzat și Radu Tartan 

De multe eri în ultima vreme avem senzația că sazetăria 
românească era mai bună pe vremea când articolele se băteau 
la maşină. 

Poate unde acum în redacții sunt mai multe computere 
decât jurnalişti, De aceea, noi e să încercăm ca la noi să 
fie întetâeauna mai mulți jurnalisti decât computere. Dacă 
sunt buni, se descurcă ei cumva. 


APTITU 
DINI 


VIAȚA FĂRĂ 


FACEBOOK 


Cum am plecat și am revenit în rețea. 


[De Elena Tudor] 
[Ilustrație de Vlad Mihai] 


mi reproșam că dădeam foarte des 

refresh şi că-mi jucau ochii-n cap 

când vedeam cum se adună noti- 

ficările când postam ceva. Scriam 
despre lumea din tramvaiul 41 din București, 
meciurile din Ghencea (unde locuiesc), pla- 
nurile de a-mi sabota vecinii (de la cel care se 
pișă în lift la cel care repetă la nesfârşit Un 
actor grăbit, orgă plus voce). Scriam şi despre 
cât de minunat e motanul meu, care știe când 
sunt supărată și mă bate cu lăbuţa pe mână, 
să ne jucăm. Cum mă bătea cu lăbuţa, cum 
scriam pe Facebook. 

Începeam ziua cu mesajele. Urmau statusurile 
colegilor și „prietenilor”, oameni pe care în lumea 
reală nu prea-i știu, dar care share-uiesc chestii 
haioase şi utile. 

Pe 11 septembrie, am simţit că Facebook mă 
înghite. Aveam zeci de notificări, poze ce-mi 
apăreau pe zid fără să le cer, plus - ce era mai 
greu - privirea plină de reproș a prietenului 
meu. Avem un singur laptop și, ca o meduză, mă 
lipeam de el până seara târziu. Când ne certam, 

reproșul lui suprem era „stai toată ziua cu ochii 
beliţi pe Facebook”. 

Era duminică și mă instalasem pe podea cu 
laptopul în braţe. Am întors capul şi l-am văzut 
din profil. 1 l-am recunoscut pe ăla nervos. Am 
decis să-l surprind: „Îmi dezactivez contul”, l-am 
anunţat calmă, cât să nu mă creadă. S-a uitat 
în monitor până l-am închis. M-a bătut uşor pe 
spate, mândru. 

Statusurile mă năvăleau la tot pasul. Mi-am 
găsit un tratament pentru sevraj: am reînceput 
să scriu pe blogul creat acum un an. Mi-am zis că 
acolo sunt eu și atât şi-mi potoleam setea de a pu- 
ne-n cuvinte ce vedeam și auzeam. Și chiar eram 
doar eu - zile întregi nu intra nimeni. În schimb, 
când cineva posta pe Facebook linkul, apăreau și 
câte 20-40 de cititori pe zi. 

Noutăţile ajungeau la mine frustrant de târziu. 
Am aflat cu o întârziere de câteva ore că sunt 
câștigătoarea unei burse pentru jurnaliști, în ca- 
drul unui proiect în Germania. Urmăream site- 
ul ONG-ului care o oferea, dar au anunţat totul 
întâi pe Facebook. A durat câteva zile până am 
aflat, de la o prietenă, când se lansează numărul 
7.1 din DoR. Îngrijorată, m-a pus la curent cu 
veştile pe pereţi: discuţii, evenimente, certuri. 

Am cedat în Germania, când bursierii au sta- 
bilit să ţinem legătura printr-un grup online. Pe 
Facebook. Am zis: „Fie, dacă trebuie, revin!”. De 
fapt, în capul meu se dădea un party cu un dicso- 
slob care arunca pe pereţi zecile de statusuri 
reprimate timp de o lună şi 20 de zile. 

Pe 31 octombrie mi-am redeschis contul. A 
trebuit doar să-mi scriu adresa de mail, parola şi 
gata: peretele, pozele și prietenii au revenit. Zuck- 
erberg s-a gândit că poate pe lume există oameni 
ca mine, care nu-și respectă mereu promisiunile. 
Ca măsură de securitate, a trebuit să mă uit la 
niște poze şi să recunosc feţele prietenilor din 
rețea. Mai că-mi dădeau lacrimile când le bifam 
numele. În primul post am anunţat că m-am 
întors - am primit 26 de like-uri. 


MAREA CADORISEALĂ 


Facerea de cadouri nu e o artă, dar sigur e o aptitudine pe care e 
bine s-o antrenezi. Monica Jitariuc Soare, PR de meserie, își lucrează 
de câţiva ani acest mușchi, așa că a compilat o listă cu idei. 


[Desene de Alina Filipoiul] 


.ro 


> Un domeniu www cu 
numele persoanei. Se cum- 
pără de pe www.rotdl.ro și 
costă cam 200 de lei. Musai 
să fie „.ro”. 


> O coroniţă de Crăciun 
neconvenţională, cu feli- 
citare alături. Se comandă 
la uncadoudouacadouriQ 
gmail.com. 


> Cărţile sunt o soluție 
infailibilă. Nişte idei: Despre 
toate pe scurt - De la Big 
Bang la ADN (Bill Bryson, ed. 
Curtea Veche); Albumul de 
poezii ilustrat Versez (Ivcel- 
naiv, ed. Vellant). 


> Ugly Dolls sunt nişte 
păpuși bune și pentru copii, 
și pentru prieteni. Au un 
singur ochi şi se găsesc în 
magazinele Sarra Blu. 


> O şedinţă foto profesio- 
nistă e un cadou bun pentru 
o prietenă mai narcisistă (și 
nu numai). Te rezolvă Foto 
Union, Fixfoto sau Fotografii 
de Familie. 


> Ghidurile de călătorie 
Rough Guide sau Lonely 
Planet sunt o idee bună 
pentru prietenii care pleacă 
în vacanţă sau ar face bine 
să plece în vacanţă. 


> Setul de agende Colour 
a Month Daily Planner de 
la Moleskine va folosi tot 
anul, e cool și se ia de la 
Cărtureşti. 


„i 
„ 
PI) 


> Imprimanta foto Canon 
Selphy ocupă puţin loc și 
printează fotografiile la o 
calitate excelentă. Un set de 
reîncărcare (cartuș + hârtie 
foto) costă 100 de lei și face 
fix 100 de poze. 


> Rama foto digitală e o altă 
idee fotografică, ideală pen- 
tru bunicii care vor să vadă 
sute de poze cu nepoțeii. 


> O umbrelă poate fi un 
cadou cool dacă spune 


„Fuck The Rain”. Se găsește 
la coolbazar.ro. 


> Bilele de petanque sunt 
un cadou cu greutate. 
Recomand setul de șase, 

cu ficelle si cochonet incluse. 
Se găsesc în magazinele 
Decathlon. 


> Un abonament pe un an 
la o revistă. The New Yorker, 
The Economist, DoR etc. 


> Bilete de avion, eventual 
și cu bilete la un concert în 
orașul-destinaţie. 


> Animalele de casă sunt 
riscante. Recomand ţestoa- 
sa mică de Florida cu tâmple 
roșii. 


> Un salt cu parașuta 

în tandem, de la 4.000 

de metri. Caută-i pe TNT 
Brothers din Clinceni - şi 
nu uita să plătești și pentru 
documentarea foto și video 
a căderii. 


Nota redacției: Apro- 
băm din inimă această 
sugestie. Alătură-te 
cercului de susținăDoRi 
direcţi și abonează-te. 
Plătești mai puţin și, în 
același timp, ne ajuţi să 


creștem. Vom ajunge 

la tine imediat după 
ieșirea din tipar, adesea 
cu cadouri și informaţii 
exclusive. Poţi cumpăra 
abonamentul de pe 
shop.decatorevista.ro. 

De câţi lumeni e nevoie 
pentru a schimba un bec? 


[De Gabriel Dobre] 


in 2012, becurile cu incandescenţă 

vor dispărea definitiv din magazine. 

Cel de 100W a dispărut de ani buni 

şi cum încă îi ducem dorul în fața 
rafiului cu ecologice, am testat cele mai puterni- 


ce fluorescente pe care le-am găsit, în căutarea NA 


unui înlocuitor. 


Philips Tornado 


Consum: 23W (echivalent 103W) 

Putere luminoasă: 1450 lumeni (lm) 
Temperatura de culoare: 6500 K (alb rece) 
Aprindere: Instantanee 

Preţ: 30 lei 

Viaţă: 8 ani 


Attralux 


Consum: 20W (92W) 
Putere luminoasă: 1260lm 

Temperatura de culoare: 2700K (alb cald) 
Aprindere: În circa 3os atinge 60% din pute- 
rea luminoasă maximă. 

Preţ: 12,99 lei 

Viaţă: 6 ani 

Un incandescent de 
100W are o putere 
luminoasă de 1700lm. 
Pentru a găsi un 
înlocuitor potrivit, 
trebuie să cauţi becuri 
fluorescente cu valori 
cât mai apropiate. 
Tornado e cel mai 
luminos dintre becurile 
pe care le-am testat, 
dar albul rece pe care 
îl produce îl face mai 
potrivit pentru un hol 
de spital decât pentru 
un dormitor. 


E cel mai apropiat 
de miticul „wolfram” 
dintre cele pe care 
le-am testat. Ca toate 
fluorescentele, e un 
compromis, dar unul 
onorabil: dă o lumină 
caldă, bună pentru un 
living, dormitor sau 
birou mai mic, întârzi- 
erea cu care își atinge 
puterea luminoasă ma- 
ximă e suportabilă şi, 
destul de important, e 
ceva mai ieftin. 


4 


| 


LED MyVision (Philips) 


Consum: 5W (25W) 

Putere luminoasă: 250lm 
Temperatura de culoare: 2700K 
(alb cald) 

Aprindere: Instantanee 

Preţ: 82,79 lei 

Viaţă: 25 de ani 


Osram Dulux 


Consum: 20W (100W) 
Putere luminoasă: 1152lm 


rea luminoasă maximă. 
Preţ: 23 lei 
Viaţă: 6 ani 


Optogan Emotion 


Consum: 9W (60wW) 

Putere luminoasă: 660lm 
Temperatura de culoare: 3000K 
(alb cald) 

Aprindere: Instantanee 

Preţ anunţat: 99,90 lei 

Viață: 35 de ani 


Temperatura de culoare: 2700K (alb cald) 
Aprindere: În circa 6os atinge 60% din pute- 


Are o lumină caldă, 
destul de similară cu 

a unui incandescent 
de 100W (care are 
temperatura culorii 

de 2800K), deși nu 

la fel de puternică. 
Aprinderea înceată, pe 
parcursul căreia lumi- 
nează rozaliu-chior, e 
destul de enervantă. 


LEDU-I LED 


Becurile LED sunt viitorul ilumi- 
natului. Cel puţin ăsta e pariul 
marilor producători de becuri — 
fiecare dezvoltă sau are deja soluții 
bazate pe această tehnologie. 
Noile becuri au ca sursă de lumină 
un mănuchi de LEDuri (diode) 
acoperite de o calotă semisferică, 
nu conţin mercur, consumă puţin 
și au o durată de viață mai mare 
decât a becurilor fluorescente. 
Sunt foarte scumpe și încă nu ating 
puteri luminoase apropiate de cea 
a incandescentului de 100W, dar 
preţul va scădea și luminozitatea 
va creşte pe măsură ce tehnologia 
se va maturiza. 

Am încercat și un Philips MyVision 
(82,79 lei) și un Optogan Emotion 
(99,9 lei). Cel de la Philips e echi- 
valentul unui incandescent de 25W, 
luminează alb cald, se aprinde 
instantaneu, dar are o tentă rozalie 
în primele secunde - bun pentru 

o debara. 

LEDul Optogan, care va intra pe 
piaţă în 2012, se aprinde instan- 
taneu, lumineză alb cald și e cât 
un incandescent de 60W. Are o 
lumină cu o temperatură de culoa- 
re identică cu a unui incandescent 
și, dacă ar fi avut de două ori mai 
mulți lumeni, ar fi fost înlocuitorul 
ideal pentru incandescentul de 
100W. Cei de la Optogan spun că 
au în teste un înlocuitor al acestu- 
ia, pe care plănuiesc să-l lanseze 
tot în 2012. 

8 MARTIE 
SIBIU 


15 MARTIE 


BUCUREȘTI 


24 MARTIE 


BACĂU 


facebook.com/ab4band 


10 MARTIE 


BRAȘOV 


1/7 MARIIE 


CONSTANȚA 


31 MARTIE 


TIMIȘOARA 


www.ab4-official.ro 


Scrisoare din... 


Istanbul 


- de James Halliday 


artea Complezul polonez (The Po- 

lish Complex), scrisă de Tadeusz 
Konwicki în 1977, surprinde parali- 
zia unei naţiuni blocate în șablonul 
comunismului târziu. În ajunul Cră- 
ciunului, îl găsim pe narator stând la 
coadă în faţa unui magazin de bijute- 
rii. În timp ce îşi observă concetăţe- 
nii, mintea lui hașurează personajele 
şi conflictele din istoria repetitivă 
a Poloniei. Trecutul și prezentul se 
contopesc; efectul e deconcertant. 
Această capcană a timpului are efecte 
clare asupra societăţii: o preocupare 
pentru nostalgie care tulbură memo- 
ria. Viitorul nebăgat în seamă, fertil, 
dar neexploatat. Acesta este tabloul 
literar, istoric, în care mi se înscriu 


gândurile despre ceea ce numesc 
Complexul Istanbul. 

Ziua de luni, 21 noiembrie, s-a înche- 
iat cu inaugurarea imaculatului SALT 
Galata, un centru de cercetare și do- 
cumentare, bibliotecă publică de artă 
şi spaţiu expozițional pentru proiecte 
care explorează „chestiuni critice şi 
actuale din cultura vizuală şi materi- 
ală”. Instituţia-soră, SALT Beyoglu, se 
deschisese cu câteva luni înainte, pe 
deal, pe strada Istilklal, artera (pre- 
ponderent) pietonală de 1,5 kilometri 
care unește Piaţa Taksim de Tunel. O 
instalaţie de la etajul doi intitulată „De- 
venind Istanbul” oferă vizitatorilor o 
reprezentare 3D a cartierului Beyoglu. 
Documentele de pe pereţi parcurg isto- 
ria cartierului, scopul instalaţiei fiind 
să ajute imaginaţia vizitatorului să 
vadă ce ar putea să devină Beyoglu - și 
întreg Istanbulul - în următorii ani. Nu 
se oferă răspunsuri. În afară de centrul 
SALT însuși. 


Petrecerea de la Galata a fost o cele- 
brare a culturii, a trecutului complex 
al Turciei şi a designului interior con- 
temporan (executat cu măiestrie, bun 
gust și fără economii). Invitaţii au băut 
vin și s-au mai strecurat pe terasă, să 
se răcorească în aerul nopții proaspete 
de toamnă. O eșarfă și o ţigară aprinsă; 
priveliștea asupra Cornului de Aur și a 
peninsulei istorice, cu Marea Marmara 
înstelată de ambarcaţiuni. 

Gândurile mi-au zburat spre viitor. 
E limpede că Istanbulul e pe cale să 
devină altceva. Dar ce va fi acel altceva, 
cum va arăta şi cum va ajunge acolo 
- răspunsurile continuă să ne scape. 
M-am întors înăuntru. 

Clădirea care adăposteşte noul SALT 
a fost construită în secolul XIX și a 
fost proiectată de arhitectul levantin 
Alexandre Vallaury, un locuitor fran- 
cez-otoman al Istanbulului. Pe atunci, 
era sediul Băncii Naţionale. Astăzi, 
colecția permanentă a băncii e expusă 

în subsolul reamenajat — chiar vizavi 
de sala în care am descoperit expoziția 
„Bătălia pentru trecut: Povestea arheo- 
logiei în Imperiul Otoman: 1753-1914”. 
Per ansamblu, exponatele erau bine 
conservate, informaţia exactă, dar 
prezentarea era exagerat de concisă. 
Senzaţia pe care ţi-o lăsa era de distan- 
ță şi răceală. 

Tot la inaugurare au mai fost verni- 
sate două colecţii importante. Prima, 
intitulată „Modernitatea dezvelită/ 
Istorii întrețesute”, de Gulsun Ka- 
ramustafa, spune povestea „primei 
femei arhitect din Austria”, Margarete 
Schiitte-Lihotzky, care a emigrat din 
Weimar în URSS la începutul anilor '30 
şi s-a stabilit apoi la Istanbul. Instalaţia 
detaliază școlile proiectate de Schiit- 
te-Lihotzky pentru Village Institutes 
din Anatolia - un semn al mișcării pro- 
gresiste către dezvoltarea economică şi 
socială a Anatoliei, în replică la efectele 
Marii Recesiuni. 

Al doilea set de lucrări avea o tușă 
clară de nostalgie după atmosfera 
cosmpolită de altădată. Peste 200.000 
de fotografii alb-negru ale fotografei 
armene Maryam Şahinyan au fost ca- 
talogate, curățate, scanate și reproduse 
de artistul Tayfun Serttaş. Această 
sarcină laborioasă trebuie să-i fi luat 
mii de ore. Într-o cameră de proiecţie 
de la etajul doi, retroproiectoarele 
afişau imagini cu locuitori ai Istan- 
bulului în varii costume şi momente, 

alcătuind o lume trecută incontestabil 
multiculturală. 

În 2011, şi Village Institutes, și po- 
pulaţia armeană sunt practic dispărute. 

Înainte de plecare, m-am oprit la 
bibliotecă și am dat peste un tom cu 
același titlu ca expoziţia de la subsol. 
Conţinea operele complete a trei oameni 
de cultură. Pe interiorul copertei, era 
scrisă data tiparului: 22 noiembrie, 2011. 
A doua zi. Oare cum fusese cu putință? 
James Halliday e american şi locuiește în Istanbul din 


2007. Anul trecut a contribuit la înființarea Hub Istanbul, un 
incubator de inovație socială. 


Chişinău 


- de Olga Ghilca 


e doi ani nu mai citesc ştiri locale. 

De când parlamentul nu mai e 
roşu, încerc să nu ştiu ce se întâmplă 
în ţară. Pentru că nu vreau să știu cum 
parlamentul colorat format din ăștia 
pe care i-am votat face prostii mai mari 
decât ăia roşii, pe care nu i-am votat. 
Înainte, citeam știri ca să ştiu împotri- 
va cui protestez. Acum, aș vrea să nu 
mai protestez, dar nu pot. Pentru că o 
pătrime din ţară e în afara ţării, oraşul 
cândva „din albe flori de piatră” e acum 
de termopan, iar mama a ieșit la pensie 


cu 40 de euro lunar, având stagiu de 
muncă de 32 de ani. 

Cândva, voiam să fiu jurnalistă. Am 
făcut şi o facultate pentru asta. Voiam să 
fac publice nedreptăţile, să mă lupt pen- 
tru idealuri democratice, să scriu articole 
critice. Acum, la 27 de ani, nu vreau nici 
măcar să le citesc. Vreau să scriu poezii. 

De doi ani și jumătate, în patria mea 
se tot organizează alegeri parlamen- 
tare anticipate. Când nu sunt alegeri 
parlamentare, sunt alegeri locale sau 
referendumuri. De doi ani și jumătate, 
ţara nu are președinte. 

Tata, care a votat cu doi ani și jumă- 
tate în urmă pentru democrați, zice că 
mai bine ar câştiga comuniștii acum, că 
era mai ordine în ţară. Nu-mi vine să 
cred şi vreau să-l contrazic. Dar nu ştiu 
dacă am vreun drept, din moment ce 
aș vrea să nu-mi pese. Mama a votat cu 
liberalii la ultimele alegeri locale. „Să 
nu-i spui lui tata”, mi-a spus zâmbind. 

Eu nu mă mai duc la alegeri de doi ani. 

Mi s-a reproșat că sunt o isnorantă 
iresponsabilă, că vor câștiga iar comu- 
niștii din cauza mea, că nu-mi pasă de 
ţară, că votul meu contează. Pe mine 
mă cam doare capul de la alegeri. Şi nu 
mai vreau să văd panourile electorale 
desenate în Paint la tot pasul, urâțind 
şi mai mult orașul. 

Acum, că a început să adie din noua 
anticipate, ăștia care-mi reproșau că nu 
votez par că s-au plictisit și ei de alegeri. 

Azi voi merge la cinematograf. 
Unicul cinematograf care dă filme 
în limba română și nu în rusă. Când 
am fost cu o săptămână în urmă la 
același cinematograf, erau maxi- 
mum 10 oameni într-o sală imensă, 
neîncălzită. Confortul şi cultura sunt 
antonime aici. 

Partea bună e că a fost roadă anul 
ăsta. Beciurile și hambarele sunt pline 
cu de toate, iar vinul a ieșit chiar bun. 
Şi nunţi au fost multe şi prea bogate 
toamna asta. 

E bine că s-a oprit şi construcția 
blocului de locuit la 15 metri de casa 
mea. S-a construit în locul unui teren 
de joacă. Acum, pe timp de iarnă, s-a 
oprit. E mai liniște. Și e frumos când 
privesc pe geam în fiecare dimineaţă. 
Se mai vede linia orizontului. 


Olga Ghilca e ex-programator, ex-jurnalist, ex-copywriter şi, 
de curând, freelancer. Scrie proză scurtă și articole pentru 
diverse publicaţii din Moldova. 


Fotografiile din Chișinău și Zagreb sunt din arhivele autorilor 


Zagreb 


- de Adrian Lungu 


ând am ajuns prima oară în 

C Zagreb, acum nouă ani, m-a uimit 
numărul mare de steaguri croate. Mă 
aşteptam să le găsesc și când am reve- 
nit, în octombrie 2011, ca să documen- 
tez un articol despre aderarea Croaţiei 
la Uniunea Europeană. De la aeroport 
până în centru am numărat 13 steaguri 
cu pătrăţele, dintre care cinci erau în- 
soţite de steagul albastru cu stele al UE. 

Croaţia nu este încă membră a Uni- 
unii, dar a terminat negocierea celor 
33 de capitole prin care și-a adaptat 
legislaţia și regulile interne. La începu- 
tul lunii decembrie, Croaţia a semnat 
Tratatul de Aderare la UE, urmând 
ca parlamentul croat să convoace un 
referendum în care oamenii să decidă 
dacă vor ca ţara lor să devină, în 2013, 
a 28-a membră a UE. 

Dar dacă unele steaguri ale UE flutu- 
ră pe clădirile guvernamentale, altele 
sunt arse de cetăţenii nemulțumiți. 

În piaţa centrală a Zagrebului, un 
steag al UE și unul al Croaţiei se află lân- 
gă statuia conducătorului revoluționar 
de la 1948, Ban Jelatic. Steagul albastru 
nu e mai vechi de şase luni - l-a înlocuit 
pe cel rupt în aprilie de protestatarii 


înfuriaţi de decizia Tribunalului Penal 
Internaţional pentru fosta Iugoslavie de 
a-l condamna la 24 de ani de închisoare 
pe generalul Ante Gotovina. Mulţi croaţi 
îl consideră pe Gotovina un erou, deși a 
fost condamnat de tribunalul ONU de la 
Haga pentru „persecuție, deportare, cri- 
mă și acte inumane” în războiul care a 
adus independenţa Croaţiei în anii “90 — 
un război pe care croații simt că nu l-au 
provocat, ci în care a trebuit să se apere. 
Un alt steag al UE a fost ars în martie. 
Tinerii cu care am stat de vorbă în 
piaţa Ban Jelacic nu par să se gândeas- 
că prea mult la UE. Mario, care are 
28 de ani și lucrează în IT, se teme că 
o ţară atât de mică și-ar putea pierde 
identitatea naţională, ar trebui să ur- 
meze deciziile luate la Bruxelles și și-ar 
pierde terenurile cu potenţial turistic 
în favoarea străinilor cu bani. Dar cre- 
de şi că UE le-ar putea aduce croaților 
libertate de mișcare, prosperitate și 
transparenţă - ca în cazul Greciei, care 
nu-și mai poate ascunde problemele. 
În biroul său din Ministerul Aface- 
rilor Externe și Integrării Europene, 
Directorul General pentru Sprijinul 
Procesului de Aderare, Zvonimir Fr- 
ka-Petesic, mi-a arătat un sondaj legat 
de referendumul care va avea loc, cel 
mai probabil, în ianuarie. „Avem trei 
treimi”, mi-a spus. „Una spune că UE 
este bună, una, că UE este rea și oa 
treia spune că UE nu e nici bună, nici 


Scrisorile din Istanbul, New York și Lagos au fost traduse de Oana Gavrilă și loana Pelehatăi. 


rea.” A mai adăugat că dacă sunt luaţi 
în considerare doar cei care intenţio- 
nează să voteze, sondajele sunt clare: 
„58% ar vota da, 31%, nu și 11% sunt 
încă nehotărâţi”. 

„Tu pripadamo” (Aparţinem) este 
sloganul campaniei oficiale pro-UE 
a guvernului. A doua zi, în piața Ban 
Jelacic, la un protest Occupy Zagreb 
care a strâns mii de oameni, am văzut 
câţiva purtând tricouri albastre pe care 
scria „Tu propadamo” (Ne distrugem) 
şi steagul UE având cuvântul „NE” în 
interiorul cercului de stele. 

„Nu sunt european, sunt croat. În 
documentele mele nu va scrie nicioda- 
tă că sunt european”, mi-a spus unul 
dintre ei. Altă purtătoare a tricoului 
„NE” era Zrinka Milas, 41 de ani, care 
mi-a spus că se opune aderării pentru 
că nu poţi transfera doar o parte din 
suveranitatea unui stat. „Odată ce ai 
transferat o parte din ea, s-a dus.” Bor- 
ko, 25 de ani, e împotriva globalizării 
şi e la rându-i îngrijorat de pierderea 
suveranităţii și a puterii de decizie. 

Nikola, 25 de ani, student la științe 
politice, mi-a spus că participă la pro- 
test pentru că este împotriva politicilor 
neoliberale. Dar e pro-UE și chiar face 
parte din mișcarea Tinerilor Federaliști 
Europeni. El crede că influenţa bene- 
fică a UE se poate simți deja în lupta 
împotriva corupţiei. lar referendumul 
nu va fi decât o formalitate, pentru că 
rezultatul ar fi deja decis. 

Opiniile tinerilor din Zagreb despre 
viitorul lor în interiorul sau în afara UE 
sunt împărțite. Mai mult, nu există o 
limită clară între tradiționaliști şi gene- 
raţia nouă, oamenii fiind polarizaţi şi în 
același timp foarte amestecați. Și sunt 
atât de amestecați pentru că UE nu prea 
îi interesează. În vremuri de recesiune, 
Uniunea nu pare capabilă să rezolve pro- 
bleme, nici măcar să inspire. Şi totuși, 
pare destul de importantă încât oamenii 
să i se opună ferm: rar vezi în această 
parte a lumii steaguri ale UE arzând. 

Înainte de plecarea de pe aeroportul 
din Zagreb, trecând pe lângă steagul 
croat și cel al UE de la intrare, m-am 
gândit la următoarea dată când voi că- 
lători în Croaţia şi la graniţele pe care 
va trebui să le trec atunci, fie ele reale 
sau imaginare. 


O versiune a acestui text a fost publicată pe europeandme. 
eu, în cadrul unui proiect finanţat de Fundaţia Koerber. 

Lagos 


- de Emmanuel lduma 


agos mi se pare întruchiparea 
L expresiei „bling bling panda”. Bling 
bling panda e o expresie simplă, care 
descrie și ridiculizează - „bling” e 
sinonimul pentru „strălucitor” împru- 
mutat din cultura rap, legat în special 
de accesoriile rapperilor. Iar „panda” 
înseamnă în Yoruba bijuterii false 
(„zdrăngănele”). Împreună, redau ideea 
de bijuterii false strălucitoare. 

Muzicianul nigerian Lagbaja are 
o piesă care se numeşte Bling Bling 
Panda - o critică usturătoare la adresa 
obiceiului africanilor de a „imita” moda 
occidentală. Lagbaja îmi amintește de 
termenul „africanist”, care exprimă 
îndrăzneala unora de a fi purtători de 
cuvânt ai culturii africane, susținători 
ai unei tradiţii africane utopice. Admir 
zelul, istețimea şi umorul muzicii lui 
- dar cred și că poate e nevoie de tensi- 
unea asta; poate unii dintre noi trebuie 
să „imităm”, pentru că așa ne-am 
obișnuit. Uneori, singurul mijloc prin 
care putem să supraviețuim, să ne des- 
coperim și să ne îndoim de identitatea 
noastră e raportându-ne la o versiune 
occidentalizată a modernităţii. 

Locuiesc în Lagos, cel mai mare oraș 
nigerian, de două luni. Mi-am dat exa- 
menele de barou în Enugu și, pentru 
că voiam să-mi stabilesc un parcurs 
artistic, am simţit că mutarea aici e 
următorul pas. Scriu despre orașul 
ăsta hiperactiv ştiind că nu s-au scris 
şi imaginat prea multe despre el. Așa 
că am căutat să-l înţeleg în felul meu. 
Descoperirea melodiei lui Lagbaja m-a 
ajutat să văd Lagosul într-o lumină 
nouă - cred cu tărie că superficialitatea 
e esenţială aici. De exemplu, am obser- 
vat că sunt o mulțime de magazine de 
țesături — buticuri, tarabe la marginea 
drumului, vânzători ambulanți etc. 

Nu vorbesc despre superficialitate 
într-un sens negativ. Vorbesc despre 
esenţial. Viaţa în Lagos, după cum am 
descoperit, cere un anumit grad de 
conformism - dai o groază de bani pe 
transport pentru că Lagosul nu poate 
fi cuprins într-un singur loc, totul nu e 
peste tot şi metropola nu are rețea de 
cale ferată. E un oraş superficial pentru 


că doar ne hrănește nevoile; nu le sati- 
sface. Un drum nu înseamnă neapărat 
o destinaţie; un interviu pentru un job 
nu înseamnă neapărat un job. 

Așa că e nevoie de un sistem care să-i 
cuprindă pe cei care urăsc Lagosul, ca 
mine. Am observat că cei mai mulţi vin 
în Lagos atrași de promisiunea opor- 
tunităţilor —- motiv pentru care sunt şi 
eu aici, de altfel. Există un adevăr în 
mâncărurile din Lagos, garnisite cu un 
pătrunjel care nu se găsește niciunde 
altundeva. Dar e o prostie să crezi că 


te poţi sătura cu ele — când le mănânci, 
par să creeze hăuri fără fund. Întrea- 
bă-i pe cei care lucrează de la nouă 

la cinci, pe cei care pleacă de acasă la 
05:30 dimineaţa și se întorc seara la 10. 
Iar pentru cei dintre noi care muncim 
mai puţin, poate chiar de acasă, Lago- 
sul impune un lux care trebuie atins. 
Ne temem de momentul nevoii, al lipsei 
unui acoperiș, al hainelor demodate. 


Emmanuel Iduma e co-publisher al revistei Saraba. Prima 
lui carte, Farad, va fi publicată în Nigeria în 2012. 


Occupy 
Wall Street 


- de Shaun Randol 


ână la publicarea acestei scri- 

P sori, multe se vor fi schimbat 
la mișcarea Occupy Wall Street. Eu 
particip de la începutul lui octombrie 
şi, într-adevăr, s-au schimbat multe 
de atunci. Ce a început în New York ca 
un protest mic, inteligent, pe 17 sep- 
tembrie 2011, s-a transformat într-o 
mișcare globală, cu mii de ocupaţii si- 
milare care apar (și sunt anihilate de 
autorităţi) peste tot în Statele Unite și 
în toată lumea. 

Ce e minunat la mișcarea de ocupare 
din centrul simbolic al finanţelor 


globale e că nimeni nu știe încotro se 
îndreaptă. Nici nu trebuie să știm; im- 
portant e să fim prezenţi. Important e 
să participăm. Așa, ne apropiem de re- 
facerea unui sistem politic și economic 
care, acum, favorizează acei 1% bogaţi 
şi ne lasă pe restul să ne chinuim să 
ducem o viață decentă. 

A spune că îi reprezentăm pe cei 
99% nu e nici un slogan, nici un clișeu. 
Participând la OWS, am cunoscut vete- 
rani din Al Doilea Război Mondial, din 
războiul din Vietnam și din războaiele 
din Irak și Afganistan; șomeri din toate 
părţile Statelor Unite; libertarieni, 
socialiști, conservatori, anarhiști și 
oameni de alte culori politice; stu- 
denți, agenţi imobiliari, artiști, lideri 
comunitari, scriitori, bibliotecari și, 
da, chiar și bancheri. Bătrânii, clericii, 
familiile și imigranții. Am întâlnit chiar 
şi milionari care protestau cot la cot cu 
şomerii. Ocupanţii nu pot fi împărţiţi 

după ideologie politică, etnie, clasă 
socială sau ocupaţie. Suntem, literal- 
mente, toţi. 

La fel de variate ca participanţii 
ne sunt și plângerile. Sloganurile, 
pancartele şi dezbaterile se învârt în 
jurul unei multitudini de probleme și 
așa şi trebuie: crizele noastre econo- 
mice şi democratice nu au o singură 
cauză, problemele sunt sistemice. Așa 
că, într-o plimbare de un minut printre 
demonstranți, vei auzi oameni care 
pledează pentru eliminarea banilor 
din politică, pentru problemele de 
mediu, pentru eliminarea politicilor de 
imigrare xenofobe, pentru încetarea 
implicării în războaie, pentru reforma 
sistemului financiar și multe altele. 
Niciun politician anume nu e incrimi- 
nat: sistemul economic și politic global 
nedrept e inamicul nostru comun. 

Când scriu aceste rânduri (22 noiem- 
brie), mișcarea a atins un punct crucial. 
Forţele de ordine din mai multe orașe 
din SUA au suprimat violent - cu tactici 
militare şi raiduri în miez de noapte -— 
mai multe mișcări Occupy, inclusiv pe 

cea din Liberty Plaza, New York. Mulţi 
au ajuns în spital, mii am fost arestaţi, 
jurnaliștilor Ii s-a interzis accesul în 
locaţiile Occupy sau au fost arestaţi 
împreună cu demostranţii, încălcân- 
du-ni-se, astfel, nu doar libertatea de 
exprimare, ci și libertatea presei. Re- 
presaliile au produs efecte interesante: 
scandalizaţi, tot mai mulţi americani ni 
se alătură, dar autorităţile sunt tot mai 
agresive în încercarea de a ne distruge. 
Nu suntem naivi. Știm că ne e mai 
uşor să continuăm protestele pentru 
că, spre deosebire de fraţii și surorile 
noastre din Siria sau Bahrain, pe noi 
nu ne împușcă nimeni pe stradă pentru 
că ne exprimăm părerile. Şi mai știm 
că ne putem continua protestul pentru 
că nu trebuie să ne petrecem cea mai 
mare parte din zi căutând mâncare sau 
cărând apă curată dintr-un râu. Ştim 
toate astea și tocmai de aceea trebuie să 
protestăm. Avem datoria morală să-i 
reprezentăm pe cei care nu se pot repre- 
zenta singuri (chiar și în țara noastră). 
Dar mișcarea noastră e doar până 
la un punct mai ușoară: pentru că 


nu protestăm împotriva unei singure 
probleme (cum ar fi înlăturarea unui 
dictator), misiunea noastră e compli- 
cată din punct de vedere intelectual, 
filozofic şi moral. Problemele care 
subminează bunăstarea celor 99% sunt 
multiple. Din cauza complexității cu 
care ne confruntăm, mișcarea noastră 
se va dezvălui în timp. Nu ştiu dacă 
această revelaţie va sosi sub forma 
unor sisteme economice alternative 
sau reforme politice. Nimeni nu poate 
şti. Așa că pe voi, simpatizanţii cauzei 
noastre, vă rog să aveți răbdare. Şi vă 
cer sprijinul. La ora actuală, Occupy 
Wall Street ar putea fi cea mai impor- 
tantă mișcare din lume. 


Shaun Randol este redactorul șef al publicației The Mantle 
(mantlethought.org), membru asociat World Policy Institute 
(New York) şi membru National Book Critics Circle. 

onzo-lerapie 1.0 


O primă întâlnire cu un sociopat. 


- de Mugur Ciumăgeanu 
- ilustrație de Luana Suciu 


ermenul de gonzo-terapie mi-a 
fost inspirat de Hunter S. Thom- 
pson, despre care sper că am 
înţeles că atunci când scria des- 
pre realitate îi îndoia faldurile 
în aşa fel încât aceasta să fie mai 
convingătoare, mai percutantă. 
Eu sunt psihoterapeut, iar întâl- 
nirea la cabinet cu o persoană 
cu tulburare de personalitate 
antisocială este, de cele mai multe ori, un eveniment. 
Pentru că, apud Hervey M. Cleckley, părintele concep- 
tului de sociopat, ai în faţă o persoană „fără un simţ 
al responsabilității, care desconsideră adevărul și nu 
cunoaște rușinea”. O persoană care va rezista terapiei 
sau o va sabota. Și pe care, în stare pură, ai rareori 
şansa să o întâlneşti în cabinet. Așa că mi-am propus 
să creez o anatomie narativă a interacțiunii cu un anti- 
social. Gonzo-terapia este desfășurată cu un personaj 
pe care îmi dau libertatea să mi-l creez, ca un spectru 
al mai multor „cazuri” reale. Pe el îl cheamă Hamilcar 
B., precum pe tatăl lui Hanibal. Sau nu. 


- Mi-a plăcut să îndoi legea. Nu să o rup. Am aproa- 
pe studii avocăţești, la câte legi am citit... 

De-abia a intrat în cabinet. S-a așezat. Are vreo 40 
de ani și a ajuns la mine pentru că nevastă-sa este 
îngrijorată. Pentru că, așa am înţeles din convorbirea 
cu ea la telefon, bea și a devenit violent. Și nu înţeleg 
cum s-a gândit să înceapă așa. 

- Şi îmi spuneţi asta la începutul întâlnirii noastre 
pentru că...? 

- Vă spun asta pentru a ști ceva despre mine. Că nu 


32 - IARNĂ 2011/2012 (EIB 


voi ajunge la pușcărie, da? De-asta vin la psiholog, nu? 

— Nu ştiu dacă este de căderea vreunui terapeut să 
hotărască cine merge sau nu la pușcărie. Pe mine m-ar 
interesa mai mult să știu ce v-a determinat să veniţi aici. 

- Nevastă-mea (râde cu subînţeles). Și faptul că 
beau. Asta o puneţi în contul lui maică-mea. Şi curio- 
zitatea. Să văd cum mă face şi pe mine cineva. 

— Vă gândiţi că am putea intra în concurs? Ca de la 
bărbat la bărbat? De ce credeți asta? 

- Pentru că asta facem noi bărbaţii. Dacă nu călcăm 
pe cineva pe cap, suntem călcaţi pe cap. Spuneţi-mi că 
nu vă simţiţi bine strivindu-i pe alţii? 

- „Pentru că asta facem noi bărbaţii.” Interesant. 
„Pentru a călca pe cineva pe cap.” Cum vă sună asta 
spus de altcineva? De un bărbat. De o persoană pe 
care o vedeți de câteva minute, și despre care știți că 
va intra în competiţie cu dumneavoastră. 

- Ei haide. Doar o să ne încordăm puţin-puţin 
mușchii. Doar nu o să vă jucaţi de-a mironosița 
de film american, maimuțărindu-mă cu întrebări 
şmechere. Trebuie să vreţi să mă dovediţi. Mi s-ar 
părea plictisitor să nu vă puneţi cu mine. 

- Mă pun cu dumneavoastră dacă asta v-ar putea 
ajuta în final. Ce speraţi să obţineţi de la terapie? 

- Nu ne-am putea tutui? 

Îl privesc perpler. Nu mi-a răspuns la întrebare. Mă 
simt deja extenuat, nu știu cum aș putea să-i spun că 
nu vreau jocuri, că nu simt nici o pasiune „who's your 
daddy” faţă de el. 

- Prin această propunere îmi semnalaţi ceva... 

- Vreau să fim mai puţin formali. 

- Adică mai prieteni? 

- Ceva de genul ăsta. Nu-mi plac regulile. Eu îmi 
dovedesc respectul față de oameni prin fapte. Nu 
prin mieroşenii. Sunteţi un individ tare, nu? V-am 

google-uit și eu puţin, că eu nu vin niciodată cu teme- 
le nefăcute. 

- Şi acesta ar fi un motiv de tutuială? 

— De ce nu? Sau vreţi să mă google-uiţi și dum- 
neavoastră? Sau, mai precis, vrei și tu să mă 
google-uieşti? S-ar putea să avem un număr similar 
de hituri. Ei, ce zici? 

- M-aş simţi mai confortabil cu dumneavostreala. E 
ca „o faptă de respect”, ca să vă citez. 

— 0O00K (nu pare foarte convins). Şi dacă îmi scapă 
din când în când un „tu”? 

- Îl voi lua ca un semn de respect (râdem amândoi, 
el dă din cap aprobativ). 

- Deci, de ce ne întâlnim? 

- Înţeleg că aţi preluat conducerea. Tocmai mă 
pregăteam să vă pun eu întrebarea asta. 

— A, scuze. Ştiam că asta o să-mi răspundeţi. Dacă 
vreţi, putem face schimb de locuri. Îmi spuneţi despre 
problemele dumneavoastră, eu vă dau câteva sfaturi 
șmechere, chem băieţii, o punem de-o acțiune. Ceva. 
Orice. Vă pot face bine. 

- Sunt convins. Dar vreau să ştiu ce pot face eu 
pentru dumneavoastră. 

- Problema mea este mult mai complicată decât atât. 
Am ajuns aici pentru că am avut prea multă încredere 
în oameni, care m-au lăsat baltă la mijlocul drumului. 

- Puteți fi mai specific? 

- N-am nimic, dom'le, la cap. Acum pe bune. Am 
conexiuni. Oameni din lumea top 300 mă invită încă 
la masă cu ei. Pot vorbi aici în siguranţă, nu? Măcar 
asta știu că faceţi voi psihologii. Țineţi un secret. Cât 
timp n-am omorât pe cineva. 

- Confidenţialitatea e la pachet cu oferta de bază. 
Se subînţelege. 

- Atunci e OK. Asta voiam să știu. Am o afacere 
care acum nu merge foarte bine. Unul dintre asociaţi, 
dintre foştii asociaţi, a încercat să mi-o tragă. L-am 
băgat în spital pe nenorocit. Am trimis rakeții peste 
el, îi plătisem să-l frângă preț de două săptămâni 
de spitalizare și el a ieșit mai devreme, de frică, și 
umblau ucrainenii după el să-l mai îndoaie puţin, că 
ei sunt băieţi de cuvânt. Le-am mai dat 500 de euro 
să stea cuminţi și să-l lase în pace. Noroc cu nevas- 
tă-mea, că e mai miloasă. Ea m-a rugat asta. 

- Aţi ajuns la mine pentru că aţi băgat un om în spital? 

- Un om? Un vierme de om. O firimitură. 

- O persoană pe care o ştiţi de ceva vreme... 

- I-am fost ca un frate mai mare. Eu l-am învăţat 
afaceri. Eu l-am crescut la sân dându-i cu pipeta toate 
cele. De trei ani eram asociaţi și a scos o sumă mare 
de bani s-o investească într-o afacere. Eu eram plecat 
în State, nu m-a consultat. M-am întors și am văzut 
roșu în fața ochilor. E adevărat, nu am pierdut banii. 
Dar gestul, domile, gestul. Să nu mă întrebi tu ce să 
faci cu banii, să nu mă consulți? 

- Aţi băgat un om în spital pentru că a investit 
o sumă de bani într-o afacere unde nu aţi pierdut 
nimic, numai pentru că nu v-a consultat? 

- Exact. 

- Şi acest personaj care a beneficiat de o răzbunare 
preventivă are vreun nume? 

- Nu mai are niciun nume pentru mine. 

- Aţi preferat să-l dezumanizaţi pentru a vă putea 
răzbuna. 

- S-a dezumanizat el prin propria acțiune. Nu mai 
vreau să vorbesc despre asta. 

- Dacă aţi sta un moment să vi-l imaginaţi, să vă 
spuneţi în gând numele lui, să vă amintiți de momen- 
tele în care aţi fost prieteni, credeţi că aţi simţi aceeaşi 
dorinţă de anihilare? Eu cred că are totuşi un nume... 

- Nu mă mai chinui. Gata!!! (a o figură suferindă, 
ca apoi să se scuture și să zâmbească). A trecut. E cool 
la psiholog. Te pune pe jar. Te aduce acolo unde nu 
vrei să mergi. Am citit despre asta. Ştiu că nu-ţi poţi 
imagina un semi-interlop cu interese culturale. Dar 
eu, eu îl am pe Yalom la capul patului, să știi că îţi pot 
servi minciuni pe canapea câte vrei. Și mai și citesc 
cărți bune. Să se consemneze! 

- Înţeleg că tutuiala de acum este un semn de 
respect? Iar dacă va fi să ne mai întâlnim, va trebui să 
mă păzesc să nu intru şi eu într-un cerc al răzbunării, 
în care să fiu acuzat, apoi minimalizat și apoi anihi- 
lat? Ar trebui să-mi fie frică de dumneavoastră? 

— Ştiţi ce spune Robert de Niro? „You, you have a 
gifi.” Iar terapeutul face pe el de frică. 

- Dacă e să jucăm rolurile din Cu nașu' la psihia- 
tru, ar însemna că vă asumaţi cu bună ştiinţă rolul 
mafiotului tulburat. 

— Vreţi să chem băieţii să vă construiască o fântână 
de marmură în faţa clinicii? 

- Aş prefera să vă spun că nici acest joc nu vreau 
să-l jucăm. În care dumneavoastră să mă ameninţaţi 
şi eu să mor de frică. Avem alte chestiuni pe ordinea 
de zi. Înţeleg că faceți afaceri, că v-aţi băgat un fost 
asociat în spital, că aţi pierdut bani și că soţia v-a dat 
un ultimatum. 

— Asta de pe urmă de unde o ştiţi? 

- Am citit-o printre rânduri. Nu aţi fi fost aici doar 
din curiozitate. 

- Se gândește să mă părăsească. Nu pentru că am 
pierdut bani. Avem destui, în continuare. Pentru că 
nu mai suportă jocul meu. Nu mai e o sclavă, știi... 
Am dat bani unde trebuie, iar acum câștigă mai bine 
decât mine. Am făcut-o notar şi nu e ușor să ajungi 
acolo. Mi-a spus că dacă nu încetez cu istericalele, mă 
lasă. Crezi că are pe altcineva? 

- Ceva din felul în care sunteţi o face să se depăr- 
teze. Și înţeleg că faptul că mă tutuiți în momentul 
acesta e un semn că sunteţi realmente îngrijorat că aţi 
putea-o pierde. Ceva ce am putea noi discuta pe viitor. 
Tutuindu-ne sau dumneavostrindu-ne. 

- Aş prefera să ne tutuim. Ca să pot vorbi cu cineva 
despre faptul că mi-e foarte frică. Și că nu ştiu să fiu 
altcumva. Că am fost mult prea mult timp în felul 
acesta. Avem despre ce vorbi, nu? 

— Avem despre ce vorbi. Despre dragoste și des- 
pre răzbunare, cred. Sper că te-am făcut curios, 
Hamilcar. Cred că merită să ne mai vedem. 6) 

rima, format vechi, de o culoare 
nedeterminată între argintiu şi 
auriu, a fost stâlpul studenţiei mele 
şi a fratelui meu. Am cumpărat-o la 
mijlocul anilor '90, în mare parte cu 
bani câştigaţi într-o lună de lucrat 
într-un supermarket din Belgia (au 
contribuit și părinţii). A fost mai 
mult a fratelui meu, poate pentru că 
eu m-am obişnuit mai greu cu trafi- 
cul din Bucureşti și multă vreme, paralizată de frică, o 
conduceam foarte prost. 

Am bușit-o de nenumărate ori. De exemplu, într-un 
Ajun de Crăciun, pe un alunecuș incredibil. Am mai 
luat cu ea un coş de gunoi portocaliu, lateral dreapta, 
încercând să parchez în imparcabilul bucureştean. Am 
făcut-o acordeon la Aviatorilor în drum spre un exa- 
men, acvaplanând la un stop și făcând praf alte şase 
maşini. Am considerat accidentul atât de simbolic, 
încât am și renunţat la respectiva facultate și la orice 
pretenţie șoferistică. Nici n-am mai avut nevoie de ma- 
şină, pentru că m-am mutat la Bruxelles. Ajungeam 
uşor și pe jos cam oriunde în oraș; am mai folosit când 
şi când câte o mașină în regim de car-sharing. 

RANul, cum o botezasem după numărul de înma- 
triculare, s-a stins dramatic: a fost furată anul trecut 
dintr-o parcare din București. E adevărat și că n-o 
prea mai folosea nimeni. La puţin timp după dispari- 
ţia ei, a doua Dacie a intrat pompos în viaţa noastră 
- nu a mea și a fratelui meu, ci a mea şi a prietenului 
meu. După mulţi ani fără maşină în Bruxelles, ne 

x 


hotărâserăm să ne punem ţara adoptivă în raniță și să 


vizităm alte meleaguri. Micul nostru calabalăc, deşi 
triat, selecționat și redus la minimul necesar, avea 
nevoie de un portbagaj cât mai încăpător. Am ales 
varianta optimă calitate — preţ - nostalgie (eu) — em- 
patie (el) și ne-am luat o Dacia Logan MCV, (aproape) 
nou-nouţă. 

Despre cum a fost găsită, arvunită, cumpărată și 
testată poate povesti fratele meu mai bine, eu știu 
doar varianta transmisă prin telefon, cu câteva poze 
şi mailuri. Mașina a fost apoi preluată de mama, care 
s-a oprit pe drum să o sfinţească și ne-a adus-o la Bru- 
xelles într-o zi de început de decembrie zbârlit. Deşi 
botezată, încă nu are nume. Mama i-a zis Blanca, dar 
parcă n-a prins, iar din placa de înmatriculare, XTJ, 
n-are cum să iasă un nume atât de notoriu ca RAN. 

Două zile şi 45 de euro daţi pe parcare mai târziu, 
am plecat la Paris, cu mama cu tot, să vizităm niște 
prieteni. În portbagaj aveam diverse lucruri trimise din 
România de părinţii prietenilor cu pricina, bucuroşi 
că vor ajunge în timp pentru Crăciun. De la primul ei 
drum, această mașină a fost mereu cu portbagajul plin. 
Oriunde s-a dus, a avut ceva de transportat. 

Cu timpul, am prins obiceiul de a ne striga unul al- 
tuia „Brother!” de câte ori vedeam un alt Logan MCV. 
Cele de aceeași culoare erau subliniate prin apelativul 
„Twin!”. Am văzut mulți fraţi şi gemeni, mai bine zis 
surate și gemene, prin toată Europa, de la Sud la Nord 
şi de la Vest la Est. Cea mai mare concentraţie a fost 
într-un sătuc din Sudul Franţei şi cel mai mult ne-au 
plăcut doi „gemeni” întâlniți în Cluj. 


De la o vreme însă, am poposit pe termen ceva mai 
lunguţ în Anglia. În sfârșit, după nouă luni de smu- 
ceală, Dacia își trage puţin sufletul, mai mult parcată 
lângă casă şi cu portbagajul mai mult gol. Când o 
scoatem la plimbare, e de obicei pe coclaurii Angliei 
profunde și mai puţin prin oraş. 

Însă spre deosebire de alte colţuri ale Europei, aici 
este absolut unicat. Ni se fac semne din mașini care 
merg pe benzi paralele - unii ne încurajează, alții ne 
iau la mișto. Ne oprește lumea pe stradă sau în pare 


să ne întrebe ce fel de mașină e, cine o produce și cum 


de am adus-o cu noi taman în Anglia, că nici măcar 
nu are volanul pe partea corectă. 

Recent, co-proprietarul, de altfel fan Dacia de 
la prima înâlnire cu România și mândru nevoie 
mare de a noastră, mi-a povestit cum ar încerca să-i 
monteze un sistem de alimentare cu GPL sau chiar 
ulei uzat (de la restaurante și alte mari companii 


mâncătoristice care abia aşteaptă să scape de el pe 
gratis fiindcă îi costă ca la balamuc să-l recicleze). 
Mi-am dat seama din planurile lui că Loganul MCV 
nu va părăsi micul nostru patrimoniu în viitorul 
apropiat, pentru că o investiţie transformatoare nu 
merită decât dacă e amortizată. M-am bucurat. Da, 
ne-am atașat atât de mult de mașina noastră încât nu 
vrem să o schimbăm nici măcar pe una cu volanul pe 
partea cealaltă. 

Definiţii 


La sfârșitul verii, definiția cuvântului jidan a determinat un 
ONG să acuze Institutul de Lingvistică al Academiei Române de 
antisemitism, stârnind un scandal lingvistic și politic. 


- de Oana Sandu 
- ilustrație de Alex Macsoda 


e 8 august 2011, Centrul pentru 
Combaterea și Monitorizarea An- 
tisemitismului a trimis o scrisoare 
Institutului de Lingvistică „Iorgu 
Iordan - Al. Rosetti” al Academiei 
Române, autoritatea care se ocupă 
cu revizuirea Dicţionarului explica- 
tiv al limbii române, cerând modi- 
ficarea definiției cuvântului jidan. 
ONG-ul era nemulțumit că ultima 
ediţie a DEX-ului, din 2009, susține printr-o explicaţie 
în paranteză că jidan este un cuvânt familiar, deşi în 
ediţia din 1998 a dicționarului era explicat ca popular 
și peiorativ. 

„Caracterizarea cuvântului jidan ca fiind un cu- 
vânt familiar transformă cea mai abjectă expresie a 
antisemitismului existentă în limba română într-un 
sinonim al cuvântului evreu”, scria Marco Katz, pre- 
şedintele Centrului, în scrisoarea către Institut. El a 
cerut atunci „corectarea imediată, fără întârziere şi în 
mod permanent” a definiţiei. 

Katz a primit răspunsul oficial tot printr-o scri- 
soare, două zile mai târziu, chiar în anticamera 
directorului Institutului, Marius Sala — se dusese să 
înmâneze şi personal protestul, după ce academicienii 
declaraseră inițial presei că nu au primit nicio cerere. 

În răspuns, Sala recunoștea greşeala, mărturisind 
că „din păcate, în procesul de editare a ultimei ediţii 
a DEXului s-a înlocuit, din eroare, indicaţia «popular 


38 - IARNĂ 2011/2012 (ESD 


SEMANICĂ | 


şi peiorativ», corectă din punct de vedere istoric, cu 
indicaţia «familiar»”. 

Indicaţia care a stârnit scandalul se numeşte 
marcă diastratică, apare în paranteza care precedă 
definiția unui cuvânt şi explică în ce context îl putem 
folosi. Până în ediţia editată în 1998 a DEXului, 
marca diastratică a cuvântului jidan a fost „popular 
şi peiorativ”. Chiar și în Dicţionarul Limbii Române 
din 1937 jidan este explicat ca „nume popular adesea 
cu înţeles dispreţuitor dat evreilor”. În 2005 însă, 
marca diastratică a cuvântului jidan a fost înlocu- 
ită cu „familiar” în ediţia revizuită a Dicţionarului 
Ortografic, Ortoepic și de Morfologie (DOOM), iar în 
2009 a fost preluată și în DEX. 

Iniţial, pentru a repara eroarea, lingviștii de la 
Academie au promis că în următoarea ediţie, cel mai 
probabil în 2014, vor crea o marcă diastratică nouă, 
special pentru astfel de cazuri: „peiorativ, de nere- 
comandat”. Monica Busuioc, şefa departamentului 
de lexicografie, a propus remedierea, deși consideră 
exagerat demersul Centrului. „Au spus că familiar 
este sinonim cu simpatic. Nu! Este sinonim cu sim- 
patic, dar este și cu ireverenţios - deci, este şi de rău. 
Problema asta de discriminare nu era până la apariția 
acestor organisme de combatere a discriminării, care 
sunt după modelul european și american și cu care, 
eu personal, sunt de acord. Dar, noi nu aveam în cap 
această frică să nu rănim sensibilitățile unor popoare, 
unor etnii, unor minorități.” 


Anul trecut, Fundaţia Soros a realizat o cercetare 
printre elevi de gimnaziu și liceu despre discriminare 
şi toleranţă. Rezultatele au fost îngrijorătoare: 34% 
dintre copii nu și-ar dori vecini evrei, 68% nu şi-ar dori 
vecini romi și 75%, cei mai mulți, nu și-ar dori vecini 
homosexuali. Conform studiului, tinerii români sunt 
intoleranţi, mulţi dintre ei chiar xenofobi și antisemiţi. 
Principala îngrijorare a celor de la Soros e că procentul 
mare poate fi explicat printr-o atitudine „învăţată”. 

Într-adevăr, cuvintele şi definițiile lor pot părea in- 
ofensive, dar o bună parte din procesul de învăţare se 
întâmplă prin limbă, cuvintele fiind cele care ne ajută 
să înțelegem lumea. În dezbaterea legată de cuvântul 
jidan şi în alte zeci de conflicte semantice, taberele 
opun argumente care nu neagă puterea unui cuvânt, 
doar o interpretează diferit. Pentru unii, cuvintele 
devin puternice când sunt interzise. Pentru alţii, per- 
petuarea lor modelează percepţia și mai apoi compor- 
tamentul față de ceilalţi — în special față de minorități. 


în neînţelegerea dintre lingviștii Academiei și ONG-ul 
lui Katz a intervenit şi Consiliul Naţional pentru 
Combaterea Discriminării. Csaba Asztalos, președin- 
tele CNCD, a declarat că, dacă cuvântul are conotaţii 
peiorative, acestea trebuie menţionate în definiţie. 
(Potrivit celui mai recent sondaj CNCD, cele mai 
discriminate minorităţi în România sunt persoanele 


infectate cu HIV/SIDA, homosexualii, romii și persoa- 
nele cu dizabilități. Doar 1% dintre sesizările recente 
s-au referit la evrei, cu jumătate de procent mai mult 
față de 2009.) 

Cuvântul țigan a stârnit dezbateri mult mai 
aprinse. Acum un an, deputatul PD-L Silviu Prigoa- 
nă a depus o iniţiativă legislativă prin care cerea 
schimbarea denumirii oficiale a etnicilor romi din 
rom în țigan. Însuşi președintele Traian Băsescu a 
declarat că schimbarea denumirii țiganilor în romi a 
fost o decizie greșită, europenii făcând confuzie între 
romi și români. Institutul de Lingvistică a transmis 
Guvernului că susţine inițiativa lui Prigoană, dar s-au 
opus ministerele Culturii și cel de Externe, Agenţia 
Naţională pentru Romi, Secretariatul General al Gu- 
vernului, Departamentul pentru Relaţii Interetnice și 
CNCD. Cu ajutorul presiunii societăţii civile, proiectul 
nu a trecut de votul Parlamentului. 

În februarie, trei organizaţii de apărare a dreptu- 
rilor minorităţilor au sesizat Institutul de Lingvistică 
şi CNCD în legătură cu a treia definiţie din DEX a 
cuvântului țigan: „Epitet dat unei persoane cu apu- 
cături rele”. Țigan provine din limba greacă medie, 
din athinganos sau athinganoy, care înseamnă păgân, 
eretic, de neatins sau impur. 

Busuioc spunea că, la noua ediție DEX (anunţa- 
tă pentru 2012), Lingviștii vor fi mult mai atenţi la 
cuvintele care ar putea discrimina anumite etnii. Dar 
crede că țigan va fi folosit cât timp va exista etnia 

romă. „Nu combaţi discriminarea numai scoțând un 
cuvânt din dicţionar. Toţi părinţii cum îi ameninţă pe 
cei mici? Fii cuminte că vin și te fură ţiganii, asta cred 
că se zice în toată România”. 

Preşedintele CNCD, Csaba Asztalos, a recomandat 
includerea explicaţiei „peiorativ” pentru țigan, pro- 
punând aceeași soluţie şi pentru jidan. Asztalos nu se 
gândește în niciun caz să propună modificarea altor 
cuvinte care ar putea discrimina. „Ar fi o formă de 
cenzură, pe care noi nu o facem.” 


M arco Maximilian Katz are 50 de ani și, din 2003, 
este preşedintele fondator al Centrului pentru 
Combaterea și Monitorizarea Antisemitismului. 
Bunicul său, rabinul Marcu Katz, a fost torturat în 
Pogromul din București, în 1941. La 16 ani, în '77, Katz 
s-a mutat în Israel după un șir de umilinţe (a fost dat 
afară de la şcoală şi bătut de miliţie). În '94, a revenit 
în România ca să se ocupe de afacerea de aici a firmei 
la care lucra. De atunci, a condus în București câteva 
afaceri ale unor cetăţeni străini, acum fiind directorul 
general al unui hotel. 

Katz simte cuvântul jidan „ca pe un cuţit”. Cel care 
i-a spus prima oară jidan a fost un prieten cu care 
fusese coleg la grădiniță, când amândoi aveau vreo 
opt-nouă ani. Când i-a povestit mamei sale, ea s-a su- 
părat atât de tare încât s-a dus la băiat acasă şi l-a în- 
trebat pe tatăl lui de ce își educă așa copilul. Lupta lui 
Katz cu schimbarea definiţiei a început în 1998, după 
ce tatăl unui angajat de-al său a folosit cuvântul în 
prezenţa sa, într-o discuţie prietenească. „După ce am 
mâncat, tatăl lui mi-a spus: «Domnul Katz, daţi-mi 
voie să vă arăt ceva primit de la jidanii cu care lucrez» 
- şi mi-a adus o sticlă de vin din Israe!”. Atunci şi-a 
dat seama că jidan este folosit cu prea multă ușurință 
şi că definiţiei din dicționarele române îi lipsesc expli- 
caţiile despre antisemitism. 

Pentru Katz, jidan „exprimă ura în forma ei cea mai 
primitivă față de oamenii care se întâmplă să se nască 
evrei”. În 2000, a scris Institutului de Lingvistică - fără 
a implica vreo organizație, doar în calitate de cetățean 
- cerând modificarea definiţiei lui jidan. „Trebuie să lă- 
săm limba română celor care o vorbesc”, i s-a răspuns. 

Anul acesta, după ce organizaţiile de apărare a 
romilor au redeschis discuţiile lingvistice, a văzut un 
moment prielnic să reia cererea. 

Până la sfârșitul secolului XIX, cuvântul jidan a fost 
folosit aproape exclusiv în mediile populare unde cu- 
vântul evreu era practic necunoscut, explică istoricul 
Radu Ioanid. Andrei Oișteanu, antropolog și autor al 
cărții „Imaginea evreului în cultura română”, spune 
că jidan a început să aibă conotaţii negative odată 
cu apariţia unui antisemitism popular și religios, 
răspândit printre intelectuali, politicieni și ziarişti, la 
sfârşitul secolului XIX și începutul secolului XX. 

Jidan este format în română din slavicul jid și 
sufixul augmentativ -an, care aduce o conotaţie 

peiorativă. (Terminaţia -an apare în multe cuvinte 
depreciative, ca mârlan, bădăran, mitocan, găligan, 
bodârlan). În lucrarea „Limba română și imagologia 
etnică: stereotipul negativ al evreului”, conferenţiarul 
Oana Chelaru-Murăruș de la Facultatea de Litere, 
București, construiește imaginea stereotipă a evreului, 
aşa cum reiese din expresii şi proverbe populare. 
Evreul este roșcovan și pistruiat: „Jidanul cu barbă 
roşie / Duce pe dracul la poştă”; murdar: „Jidan şi 
curat nu se poate”; lacom: „E jidov de bogat”; specu- 
lant sau necinstit: „Jidanu când câștigă, întâi își dă foc 
dughenii”; obraznic: „Jidanul, când îl arunci pe fereas- 
tră, intră pe uşă”. 

Murăruș scrie că imaginea evreilor, așa cum o păs- 
trează memoria limbii române vorbite, este modelată 
de o atitudine violent xenofobă, prezentă de altfel în 
majoritatea limbilor europene. Ea adaugă însă că din 
inventarul bogat al lexicului românesc antisemit, pu- 
ţini termeni au rămas în uz. Cel care a supravieţuit a 
fost jidan, familia lui lexicală şi câteva expresii care-l 
folosesc: „cap de jidan”, „jidan împuțţit”. 

Oişteanu spune că expresia „cap de jidan” înseam- 
nă, în primă fază, o inteligenţă speculativă. „Dar ceva 
de genul: evreul este inteligent, dar își foloseşte inteli- 
genţa pentru a frauda. Este un stereotip pozitiv menit 
să facă stereotipul negativ mai puternic, pentru că un 
hoţ deștept este mai periculos decât un hoţ prost.” 

În perioada interbelică, cuvântul a fost preluat de 
extrema dreaptă, care avea o presă foarte puternică 
- cele mai cunoscute și mai agresive publicaţii erau 
Porunca Vremii și Sfarmă Piatră. „Au creat o supra- 
saturație”, spune Oișteanu. „A devenit toxic, este un 
cuvânt toxic, nu poţi să-l numești acum familiar.” 
Academicianul Nicolae Paulescu, descoperitorul insu- 
linei, scria în 1925 într-un articol în ziarul Apărarea 
Naţională: „România Mare e ca un fruct splendid de o 
frumuseţe uimitoare. Dar ea poartă în sânul ei un pa- 
razit de curând pripășit care-i suge toată vlaga. Acest 
vierme neadormit e Jidanul (...)”.Paulescu a susținut 
Liga Apărării Naţional Creștine, mișcare fondată în 
1923, devenind mentor al legionarului Corneliu Zelea 
Codreanu, utilizator frecvent al cuvântului jidan. 

Raportul Comisiei Internaţionale pentru Studierea 
Holocaustului în România - realizat în 2004, când 
statul român a recunoscut Holocaustul —, scrie că, 
pentru Antonescu, „jidanii” erau printre dușmanii 
României, atât din punct de vedere intern, cât și ex- 
tern. Raportul enumeră câteva fragmente din discur- 
surile în care mareșalul folosește cuvântul. Într-unul, 
îi acuză pe evrei de lipsa nucilor. „Ei [țăranii] dădeau 
nucii lor, pe cinci-şase ani, și nu mai știau ce fac 
jidanii cu ei. lată în ce stare se găsește neamul nostru 
românesc; iată unde îl adusese jidănimea aceasta.” 

În 1930, potrivit recensământului naţional, trăiau 
aproximativ 760.000. Oișteanu scrie în cartea sa că, 
în 1940, România era a treia comunitate evreiască din 
Europa și a patra din lume, după URSS, Polonia și 
SUA. În timpul Holocaustului, în România și în terito- 
riile aflate sub controlul său au fost ucişi sau au murit 


între 280.000 și 380.000 de evrei români şi ucrai- 
neni. Valuri de migrări considerabile spre Israel, SUA, 
Canada și vestul Europei au avut loc în comunism, 
când circa 400.000 de evrei au plecat din ţară. 

n România trăiesc acum aproximativ 8.000 de 
| evrei, estimează Aurel Vainer, președintele Federa- 
ţiei Comunităţilor Evreieşti din România. Vainer, care 
la 79 de ani este la al doilea mandat de deputat, crede 
că termenul are o putere mai mare în expresii ca „ji- 
dani împuţiţi” - la fel ca „ţigani împuţiţi” sau „fir-ai al 
dracului de pui de jidan”, înjurătură pe care a auzit-o 
când era copil. 

Vainer spune însă că nu toţi utilizatorii cuvântului 
sunt antisemiţi: în mediul rural, oamenii îl folo- 
sesc fără niciun fel de conotaţii negative. Speră ca 
explicaţia „familiar” să fie modificată, dar spune că 
puţini pot înţelege puterea negativă a acestui cuvânt. 
„Numai un minoritar poate să-nţeleagă suferinţa unui 
minoritar. Altfel, dacă ești în poporul ales, să spunem 
majoritar, puţin te interesează. Ca evreu, dacă tu ştii 
că Antonescu a zis «să scoatem jidanii din ţară, să 
avem o ţară curată de jidani», sigur că nu poţi să lași 
să treacă pe lângă tine termenul.” 

Ariel Constantinof s-a născut în Israel și s-a mutat 
împreună cu părinţii în România când avea șapte ani. 
Acum are 20 de ani și a înființat anul trecut Asociaţia 
Beneva, din dorinţa de „a face să fie bine în România” 
prin proiecte umanitare și culturale. A aflat de Ho- 
locaust de la bunica și străbunica din partea tatălui, 
care avea marcat pe mână numărul de deţinut. Jidan 
însă nu îl deranjează. Ba chiar îl folosește des, în sens 
ironic. „Pentru că, în general, fac des mișto de evrei. 
De ce? Pentru că-s evreu. E ca și cum un negru ţi-ar 
zice că doar ei între ei au voie să folosească nigger”. 

Constantinof spune că pe blogul personal e înjurat 
constant de anonimi, iar jidan apare în 80% dintre 
comentarii, pe care însă le cenzurează. Spune că se 
simte aiurea când un necunoscut îl face jidan, dar 
crede că demersul de modificare a explicaţiei din DEX 
e puţin exagerat. Constantinof crede că fiecare cuvânt 
ar putea avea o viață proprie, iar greșeala actuală din 
DEX poate fi o şansă de reabilitare. „Faptul că mo- 
mentan cuvântul e privit ca un cuvânt pozitiv mă face 
să cred că se vrea o educare a populaţiei”, spune el. 
„Sau poate o reeducare a limbii române? Poate n-ar 
trebui să anunțăm în DEX faptul că jidan e un cuvânt 
jignitor, ci faptul că înseamnă evreu iar, cândva, după 
perioada Holocaustului, avea sens jignitor.” 


a sfârșitul lui septembrie, directorul Institutului 

de Lingvistică „Iorgu Iordan-Al.Rosetti” a anunţat 
că va fi editat de urgenţă un nou tiraj al Dicţionarului 
Explicativ, pentru ca explicaţiile cuvintelor jidan şi 
țigan să fie modificate. Decizia a fost catalizată de 


presiunile legate de modificarea definiţiei cuvântului 
țigan: 16 organizaţii, Departamentul pentru Relaţii 
Interetnice din cadrul Guvernului și Consiliul Naţi- 
onal pentru Combaterea Discriminării au ameninţat 
Institutul cu un proces de discriminare. 

Dezbaterile lingvistice între reprezentanţii evreilor, 
cei ai romilor și Lingviștii Academiei au durat mai mult 
de o lună. Federaţia Comunităţilor Evreieşti a întrunit 
lingviști, istorici și membri evrei pentru a găsi cea mai 
bună formulă. Jidan nu a primit explicaţia de termen 
antisemit, așa cum doreau reprezentanţii evreilor, dar, 
explică Busuioc, va preciza că substantivul „este folo- 
sit ca termen injurios şi rasist, dar și cu sensul neutru 
de evreu în limbajul învechit și popular”. 

Katz nu este mulțumit de modificările aduse 
cuvântului jidan și nu vrea să se oprească. După Cră- 
ciun, vrea să sesizeze Consiliul Naţional pentru Com- 
baterea Discriminării şi plănuieşte să lanseze site-ul 
jidan.ro, unde va posta mai multe despre încărcătura 
istorică a cuvântului, comunicarea de până acum cu 
Academia și definiția cuvântului jidan, aşa cum a 
creat-o împreună cu cei din Federaţia Comunităţilor 
Evreiești: „Jidan - (pop) 1. Termen injurios, antise- 
mit, care desemnează pe evrei. 2. Termen arhaic care 
desemna pe evrei.” 

E greu de crezut că, odată apărute în dicționare, 
noile definiţii vor aduce peste noapte o societate mai 
tolerantă. Potrivit Consiliului pentru Combaterea 
Discriminării, cuvântul ţigan este folosit tot mai 
des în presă în ultimii trei ani. Totuși, ele indică un 
progres. „Modificările din dicționare nu pot schim- 
ba mentalul colectiv, dar pot reglementa nu doar o 
problemă lingvistică, ci şi socială sau juridică”, spune 
Oișteanu. „În cazul unei insulte, dacă judecătorul 
vede în dicționar că jidan este un cuvânt familiar, 
atunci va spune că nu e nicio insultă. Dezbaterea asta 
a arătat că societatea e vie. Dacă n-ar fi răspuns, ar fi 
însemnat că e moartă.” 6) 

Să ucizi un pore 


Tăierea porcului poate fi o cheie de înțelegere a unei lumi străine. 


- de Alecia Ball 
- ilustrație de Veronica Solomon 


uţitul a intrat destul de ușor. 
Nebunia s-a dezlănțuit însă 
când l-au scos. Sângele a 
țâșnit din tăietură, scuipând și 
împroșcând gheaţa și noroiul 
din jur, oriunde în afară de 
castronul emailat pe care 
credeam că-l ţin cum trebuie. 
Până atunci, cele 200 de kile 
de porc stătuseră liniștite sub 
strânsoarea celor trei fermieri; acum, animalul se 
zvârcolea ca un cal nărăvaș, iar eu mi-am dat seama 
că n-ar fi trebuit să fiu responsabilă cu colectarea 
sângelui. Din fericire, eram singura neinițiată şi, 
pe măsură ce s-au mai potolit convulsiile, Kalman, 
Levente şi Arpi au reuşit să direcționeze șuvoiul de 
sânge spre castron. Sângele de porc e foarte impor- 
tant în Ardeal. Se foloseşte la veres-măjas, duoul de 
sângerete și caltaboșş care e la mare căutare iarna. 
Spre deosebire de ceilalți prezenţi în ziua aceea, eu 
nu fusesem invitată pentru priceperea mea. Eram mai 
degrabă un element de noutate - o americancă cu pă- 
rul scurt şi roșcat care vorbea o maghiară stricată cu 

accent amuzant, dornică să încerce de toate. Fusesem 
invitată după ce un an și jumătate am fost voluntar 
Peace Corps în Odorheiu Secuiesc, în zona prepon- 
derent maghiară a Transilvaniei, pe care localnicii o 
numesc Szckelyudvarhely. 

În Transilvania, majoritatea familiilor de la ţară 
mai taie cel puţin un porc în fiecare iarnă, în ciuda 
înăspririi regulilor impuse de Uniunea Europeană și 
a criticilor referitoare la igienă și cruzime. Primul 
porc se taie de obicei înainte de Crăciun și e vedeta 
preparatelor festive, printre care lecsi pecsi (o tocană 
de porc servită de obicei cu mămăligă sau cartofi), 
toltott kâposzta (sarmale) şi creier - fie sotat, fie pus 
în ciorbă. De-a lungul iernii, o familie mai poate 
tăia unul-doi porci, pe care-i gătesc, usucă, afumă şi 
congelează ca să se bucure de ei cât mai mult. 

Porcul lângă care stăteam în genunchi era primul 
dintre cei doi porci ai prietenului meu Kalman. De 
jumătate de an încoace, familia lui îi adusese la un 
total de peste 345 de kilograme, printr-un regim de 
srăunţe, dovleac şi resturi de mâncare. După-amia- 
za de ieri ne-am petrecut-o curățând și organizând 
congelatorul imens din pivniţă și pregătind podul 

In Transilvania, majoritatea 


familiilor de la ţară mai taie cel 
puţin un pore în fiecare iarnă, în 
ciuda înăspririi regulilor impuse 

de Uniunea Europeană. 


pentru cârnaţii care urmau să hrănească timp de 
jumătate de an familia lui extinsă și familiile bărba- 
ţilor care-l ajutau azi. 

Când jetul de sânge adunat în castron s-a domolit 
la un picurat dens și întunecat, mi-am dezmorțit 
genunchii și degetele îngheţate și am șchiopătat 
până la bucătărie, unde l-am pus la fiert cu usturoi, 
o foaie de dafin și condimente. Când am revenit în 
curte, aerul era înţepător și porcul era în flăcări. 
Arpi mânuia torța, iar Kalman răzuia părul pârlit 
şi pielea arsă cu lama lopeţii. Levente privea atent, 
intervenind din când în când ca să-l ajute pe Kalman 
să urnească porcul într-o poziție mai convenabilă. 

N-a durat mult și porcul a căpătat un luciu negru 
ca de onix - din vârful cozii până în vârful râtului; 
până şi cerul gurii și încreţiturile urechilor erau 
carbonizate. Am luat toţi apă şi perii de sârmă și-am 
frecat învelișul de cărbune ca să ajungem la stratul 
arămiu de dedesubt. Kalman a scos de la cingătoare 
un briceag secuiesc, a retezat urechea porcului și 
mi-a încredinţat-o spre păstrare. 

Mi-am încălzit degetele cu urechea rumenită și 
am încercat să nu stau în calea bărbaţilor, care au 
spintecat și tranșat carcasa, apoi au cărat-o în garaj, 
unde aștepta o masă pregătită. Pe când aranjau 
porcul cu burta pe masă, am auzit un clinchet surd 
de pahare din geaca sau salopeta cuiva - urma să 
apară o sticlă. Ca pe orice eveniment din sat (mare 
sau mic), trebuia să-l udăm. 

Kalman mi-a arătat cum să așez paharele de-a 
lungul spinării porcului și apoi le-a umplut ochi cu 
pălinka, tăria de 60-80 de grade distilată în ham- 
barele şi atelierele ardelene. Mi-a spus că e foarte 
important ca paharele să stea în echilibru perfect şi 
să nu se verse nicio picătură. Asta însemna că porcul 
a fost bun și carnea va fi gustoasă. Ne-am strâns toţi 
patru să ciocnim pentru porc și pentru munca ce ne 
aştepta. După ce mi-am privit tovarășii în ochi, am 
dat capul pe spate şi-am dat pe gât palinca din- 
tr-o-nghiţitură usturătoare. 

Odată ce-am bifat și formalitatea asta, Kalman 
mi-a întins ultimul pahar, plin cu sare. Am băgat 
mâna în buzunar după urechea caldă și fină de porc. 
Ca musafir, aveam onoarea şi datoria să iau prima 
mușcătură. Cum era prima mea ureche de porc, nu 
ştiam cum se procedează - trebuia să încep de la 
vârf, de la bază, sau să mușc din mijloc? Am decis că 

vârful părea cel mai masticabil, aşa că l-am băgat în 
sare şi-am mușcat. Ştiam că urechile sunt din carti- 
lagiu, dar asta nu m-a pregătit pentru consumarea 
uneia. Pe măsură ce molfăiam la îmbucătura mea 
sumată, mă gândeam că renunţarea la caninii ca- 
pabili să sfâşie hălci de carne a fost mai degrabă un 
regres pentru specia noastră. După cum se amuzau 
ceilalţi, mi-a fost limpede că trebuie să mă adun, să 
apuc mai vârtos şi să-i arăt urechii ăleia carnivorul 
care speram că mai sălășluieşte în mine. 

Cu o mișcare ciudată de forfecare de la un capăt la 
celălalt, am reușit până la urmă să sfâșii cartilagiul 
cu un crănțănit umed. Linsesem deja toată sarea, așa 
că singurul gust pe care-l mai simţeam era de păr 
ars şi o idee vagă de porc. Era simplu şi nesofisticat, 
dar nu neapărat neplăcut. Cu toate astea, m-am bu- 
curat când s-a mai turnat un rând de palincă şi-am 
putut s-o înghit cu totul, înlocuind gustul de ars cu 
senzaţia de ars. Cu ochii înlăcrimaţi, ne-am zâmbit 
unii altora. Era nouă dimineaţa și ziua noastră de 
muncă începuse oficial. O) 


Cronica unei 
despărţiri anunţate 


Despre dependenţă, toboșari și relații cârlig. 


- de Ana David 
- fotografie de loana Bîrdu 

n seara aceea, m-am demachiat în baie, m-am 


îmbrăcat în pijamaua roz și am intrat în cameră. 


EI era întins în pat, pe cearșafurile noi, cu mo- 
dele geometrice alb cu negru. Am stins lumina 
pentru că voiam întuneric, cât să fim apăraţi 
unul de altul. M-am întins peste el și l-am săru- 
tat. S-a tras repede spre margine, așa că m-am 
prăbușit pe burtă, cu faţa întoarsă, să vadă că 
m-am supărat. 

În seara aia făcusem cel mai bun sos de paste 
din viața mea și îl mâncaserăm împreună în bucă- 
tărie, cum obișnuiam de câteva luni bune. Băusem 
şi vin, mi se urcase la cap și aveam chef să lămuresc 
lucrurile. Sosul nu însemna mare lucru dacă nu era 
urmat de sex. De două ori pe săptămână mi se părea 
puţin și i-am spus-o. 

- Dacă eu n-aș avea inițiativa, s-ar întâmpla 
vreodată? 

N-a zis nimic. M-a luat în braţe. M-a pupat. 

— Ce-a păţit fetița? 

- Fetiţei îi e greu să spună ce nu-i place. Când nui 
se răspunde, îi e și mai greu. 


Seara începuse prost. Am terminat târziu munca 
şi am plecat direct la supermarket, să cumpăr de 
mâncare. Nu eram hotărâtă dacă să fac paste, ciorbă 
sau mâncare de praz. M-am consultat tot drumul cu 
el la telefon. Era acasă și lucra ceva la calculator. Am 
stabilit că mă duc să cumpăr ingredientele și el mă 
ajută să le gătesc. Așa era de obicei: tăia legumele, 
strângea prin bucătărie și uneori cobora la non-stop 
să ia ce mai lipsea. Băiat bun. 

Am ajuns acasă, am pus carnea tocată la macerat 
cu boia pentru sos și am intrat să fac duș. Trebuia să 
arăt bine, să miros frumos și să fiu epilată. Obosită, 
nervoasă, dar fină ca o felie de brânză topită. 

Îl ştiam din 2008, de la ziua mea. Ieșisem cu gașca 
de la facultate în clubul Big Mamou, să bem bere 
nefiltrată şi să ne plângem de examene. La a doua 
bere, l-am văzut urcând pe scenă și așezându-se la 
tobe. Era cel mai frumos băiat din lume: brunet, înalt, 
bine făcut, cu ochii verzi - îi lipseau doar calul alb şi 
armura de fier. M-am simţit ca într-un desen animat 
- vedeam inimioare roșii, copiii noștri nenăscuţi și 
pe mama plângând de fericire în biserică. Mă lovise 

atât de tare încât am strigat către toată masa că mă 
îndrăgostisem. După două ore, eram în continuare cu 
ochii lipiţi de el. 

În toată surescitarea mea, îmi scăpase un detaliu: 
purta verighetă. Noroc că un prieten de la masă era 
treaz și vedea bine. Am plecat din club bosumflată, 
convinsă că nu există dreptate în lume. Nu mi-am 
mai bătut capul cu el câteva luni, până când, într-o zi, 
m-am hotărât să-l caut pe Facebook. L-am găsit și am 
început să vorbim. În perioada aia, era o adevărată 
frenezie cu concertele de Crăciun de la Sala Palatului 
şi i-am spus că viaţa e prea scurtă ca să ascult Ştefan 
Bănică Jr. şi că aş vrea să încerc altceva. A funcționat. 
Divorţase de șase luni și voia să se vadă cu mine. 

Ne-am întâlnit într-o duminică noapte, ne-am înţe- 
les grozav și mi-am dat seama că era exact ce aveam 
nevoie. Amândoi ieșiserăm din relaţii urâte și nu voiam 
nimic serios; eventual pe cineva care să ne panseze 
orgoliile rănite, un cârlig care să ne tragă din trecut. 

După un an, părea că merge bine. Nu mai eram 
îndrăgostită, iar clopotele de biserică amuţiseră 
- mai ales după ce mi-a spus clar că nu mai crede 
în căsătorie. Făceam puţine lucruri împreună, nu 
ieșeam niciodată în oraș, iar sfârșitul de săptămână 
îl petreceam separat pentru că el lucra în club. În 
general, ne plictiseam. Cu toate astea, țineam mult la 
el: aveam discuţii lungi, știa să asculte și mă încuraja 
în tot ce făceam. 

Am ajuns să gătesc din ce în ce mai bine, pentru că 
mare lucru nu mai rămăsese de făcut. 


LILI 
A 

ntins în pat, m-a întrebat: „Tu ce părere ai despre 
i relația noastră?”. 

Ca în revistele de femei. Ca în sondaje. Tu ce părere 
ai despre cutremurul din China? Tu ce părere ai 
despre viaţa la țară? M-am ridicat în fund, trezită din 
ameţeala de la vin. 

- Părerea mea e foarte bună. Tu ce părere ai despre 
relaţia noastră? 

- Mie relaţia mi se pare bună. Adică îmi place. 

Tăcere. Tăcere. Tăcere. 

- Numai că..., a continuat, suntem mai mult prie- 
teni. Adică nu mai e ce a fost la început. 

A început să vorbească cum nu vorbise niciodată. 
Despre cum se simte atras de alte femei și că nu vrea 
să ajungă să mă înșele și să mă rănească. Despre cum 
a dispărut pasiunea și vede că nu ne îndreptăm nică- 
ieri și că nu merită să ne pierdem vremea. 

Parcă mă trezise cineva din somn. Nu înțelegeam 
cum putea să nu fie atras de mine. Eram blondă, 
aveam 24 de ani și găteam cel mai bun sos de paste 
din lume. L-am luat la întrebări, cum învățasem pe la 
traininguri, încercând să par calmă, atentă. Întrebări 
deschise, ca să aflu nevoia clientului, ca la cursul de 
vânzări consultative. Dar tot ce știam despre relaţiile 
dintre oameni, despre comunicare, despre tehnici de 
coaching mi se părea ridicol și imposibil de aplicat. 


- Ştii, tu eşti într-o lume plină de femei și eu sunt 
într-o lume plină de bărbaţi, i-am spus până la 
urmă. În fiecare zi văd câte un gagiu cu care m-aş 
culca. Nu locuiesc într-o cușcă. Şi nu, nu mai e ce 
a fost la început. Suntem după un an de relaţie, 
în care ne vedem aproape în fiecare zi. Suntem un 
cuplu, mama ei de treabă. Acum urmează etapa aia 
în care pasiunea se transformă. 

L-am luat cu teoria. Cu ce citisem în cărți. Cu creie- 
rul și oxitocina. Cu parteneriatul și scopul unei relații. 
Apoi m-am oprit. Era jenat, speriat că încep să fac urât. 
Pentru prima oară, am conștientizat circumstanţele: 
sunt părăsită între proprii mei pereţi, la mine în pat, 
nemachiată și în pijama, speriată ca naiba de singură- 
tate, după șapte ani de relaţii dezastruoase. 

Nu era prima oară când eram respinsă, însă de data 
asta mă luase complet pe nepregătite. În mintea mea, 
o relaţie dura cam doi-trei ani, incluzând cel puţin o 
despărţire scurtă (în medie o săptămână), anunțată 
de lungi perioade de certuri și răceală. Urmau apoi 
o împăcare emoţionantă, multe SMSuri în miez de 
noapte, negocieri şi cadouri scumpe provocate de 
sentimente de vinovăţie. Sfârşitul pe bune venea când 
unul dintre noi găsea pe altcineva și fugea mâncând 
pământul, cu conștiința încărcată. 

N-am mai pus decât vreo două-trei întrebări, înain- 
te să concluzionez. 

- Păi atunci ar trebui să ne despărțim, nu? 

Nu prea se aștepta la asta. Sau a mimat foarte bine. 

- Da, cred că da. 

- Atunci ar fi mai bine să te duci acasă, nu-i așa? 

- Da, cred că da. 

Ne-am ridicat din pat și am trecut într-un registru 
raţional, un fel de dedublare administrativă care să-i 
grăbească plecarea. Să nu uite să-mi dea cheile de la 
casă. Îşi vrea perna și tabla de darts? Nu le voia. Asta 
e bine, că-mi plăceau. 

M-am dus la baie să-i strâng periuţa de dinţi și deo- 
dorantul. O secundă m-am oprit să mă uit în oglindă 
la expresia mea complet ambiguă, la cearcăne. Mi-am 
aranjat bretonul. Apoi i-am adunat pijamalele din 
dulap, le-am împachetat și le-am pus în rucsacul cu 
care venise. Parcă pleca în tabără. 

Ne-am pupat pe obraz și m-a întrebat dacă o să fiu 
OK. Am dat din cap plină de entuziasm, deși simțeam 
că mă priveşte cu milă. Mi-a spus că nu-și mai ia pa- 
pucii, pentru că știe că-mi plac. Niciunul din noi n-a 
realizat ce glumă bună făcuse. (0) 


loana Bîrdu 

e fotograf 
freelancer. 
Poţi să-i vezi 
fotografiile pe 
ioanabirdu. 
fototarget.ro. 

Cazul Inna 


Sapte particularități care au făcut din Inna cel mai puternic 
produs muzical românesc de export. 


- de Lavinia Gliga 
- figurină modelată de Mircea Drăgoi 


nna nu are nimic special. Vocea ei e în cel mai 
bun caz tolerabilă — pițigăiată, scrijeleşte pe 
alocuri ca o unghie pe tablă și se pretează pentru 
narat poveşti pe disc. O frumuseţe zdrobitoare 
nu e - brunetă, minionă, cu corpul bine lucrat, 
cam ca oricare a doua cântăreață româncă. 
Bună nu e - arată bine, dar nu transpiră sex. 
Dansatoare remarcabilă nu e — se bâțâie pe 
tocuri imposibile, dar nu cât să transpire. O per- 
sonalitate sclipitoare n-are - e ca o copilă naivă 
şi hlizită, care brusc s-a trezit în lumea oamenilor 
mari. Un mesaj notabil n-are - doar să party și să ne 
simțim bine. 
N-are nimic din ce înţelegem prin produs muzi- 
cal de succes. N-are nici vocea atotputernică a lui 
Adele, nici bunăciunea domestică a lui Beyonce, nici 
ciudăţenia lui Gaga, nici coregrafiile lui Britney, nici 
unduielile — din voce şi şolduri — ale Shakirei, nici 
porcoşenia lui Rihanna, nici băieţoşenia lui Pink, nici 
zvâcul lui Katy. 
Totuși, Inna e peste tot. La radio, la TV, pe net, 
în știri. Și nu doar în România; Inna e un produs 
muzical internaţional. Are succes în Turcia, Grecia, 
Bulgaria, Spania, Serbia, Ungaria - mai previzibile —, 
dar şi în Franţa, Olanda, Germania, Marea Britanie, 
Statele Unite, Mexic. 
Din 2008 încoace, lansează single după single — 
Hot, Love, DEjă Vu, Amazing, 10 Minutes, Sun Is Up 

—, toate fruntașe în topurile din ţară și, treptat, din 
lume. Tot la câteva zile are un concert prin Europa (în 
toamnă a ajuns și-n America de Sud). E nominalizată 
şi deseori câștigă premii muzicale românești și euro- 
pene: MTV Europe Music Awards, Romanian Music 
Awards, Premiile Radio România Actualităţi, Femeia 
Anului, Eska Awards, Viva şi Sopot Hit Festival din 
Polonia, Balkan Music Awards din Bulgaria, NRJ 
Music Awards din Franţa. 

E considerată o ambasadoare a României: „mai 
bine ea decât hoţi şi vagabonzi”, spun comentato- 
rii de pe site-uri. E brand de ţară, cum a declarat-o 
revista Tabu în 2010. E simbol al prieteniei dintre 
români şi francezi: în vară a cântat la inaugurarea 
Arenei Naţionale cu meciul România-Franţa. E model 
pentru tinerii români: Pepsi a ales-o imagine pentru 
o campanie de încurajare a creativităţii. E purtătoare 
de cuvânt împotriva violenţei în familie: în noiembrie 
a lansat campania „Bring the sun in my life”, cu tot cu 
un videoclip dedicat (Endless) și un site (bringthesu- 
ninmylife.com) cu testimoniale și o serie de co-amba- 
sadoare mai mult sau mai puţin celebre. 

Nu poți să vorbeşti despre muzică în România fără 
să vorbeşti și despre Inna, acest așa-și-așa care nu re- 
uşeşte să se definească printre laude şi contestaţii. Şi 
sunt destule contestaţii. O sumarizare a lor, oferită de 
cititorii DoR când i-am rugat pe Facebook s-o descrie 
într-un cuvânt, ar fi „INNAcceptabilă”. 


nna s-a născut în 2008, odată cu Hot, o piesă 

lipicioasă ca smoala. Elena Alexandra Apostoleanu 
avea 22 de ani și venise dinspre Litoral (s-a născut în 
Mangalia şi a absolvit Ştiinţe Politice în Constanţa) la 
Bucureşti împreună cu managerul ei, Ştefan Lucian, 
un prieten din Constanţa, fără experienţă în industria 
muzicală. Au început să lucreze cu Play & Win, un 
trio de producători cu antecedente de hituri, inclusiv 
internaţionale (Kylie, a celor de la Akcent, a împânzit 
în 2005 topurile din Rusia, Polonia, Belgia, Olanda). 
După tentative pop-rock eșuate (a concurat și la prese- 
lecţiile Eurovision), Alexandra s-a reprofilat pe dance, 
mainstreamul de neclintit al muzicii românești. 

Hot, cu refrenul „Fly like you do it / Like youre high 
/ Like you do it / Like you fly / Like you doit / Likea 
woman” repetat într-o buclă infecțioasă, a fost încăr- 
cat pe YouTube şi a explodat. Inna a semnat cu casa 
de discuri Roton, care au promovat piesa la radiourile 
şi televiziunile muzicale din ţară și, concomitent, au 
început să o promoveze în străinătate. A prins și acolo. 

Dar Hot a fost un noroc. A picat din senin și pentru 
noi, publicul, şi pentru cei care l-au lansat. Provocarea 
era să profite de acest noroc neașteptat. Şi, conform 
teoriei feliilor de şvaiţer - când toate găurile se alini- 
ază, provocând un rezultat pozitiv sau negativ altfel 
imposibil de obţinut -, acest noroc s-a transformat 
într-un succes datorită unei serii de particularități. 


rima particularitate în soarta produsului Inna a 

fost succesul lui Hot pe YouTube. Spre deosebire de 
traseul obişnuit al muzicanţilor români — cântăm în ro- 
mână şi/sau engleză, avem succes în țară, apoi cântăm 
în engleză sperând să avem succes și afară —, Inna a 
vorbit din start cu un public de oriunde. Nu a apărut ca 
un produs românesc care se promovează și afară, ci ca 
un produs global care se promovează și în România. 

Roton a jucat un rol decisiv în cucerirea Europei, 
licenţiind piesa și la casele de discuri partenere, mai 
întâi în țări cunoscute ca destinaţii de vacanţă: Turcia, 
Grecia, Bulgaria. Astfel, după ce auzeau piesa în 
vacanţă, oamenii erau mai receptivi când o auzeau la 
radio în Olanda, Germania sau Marea Britanie. Cătă- 
lin Muraru, directorul Roton, spune că a fost evident 
din start că Hot era unul dintre acele momente rare în 
viața unei case de discuri. Era o piesă pentru un public 
tânăr, care trebuia să ajungă la cât mai multe radiouri 
mainstream. „Înainte să fie curioasă lumea cine cântă 
piesa, trebuia să fie o piesă plăcută”, spune el. „Apoi 
prin Facebook, site, YouTube, oamenii au văzut cine 
cântă piesa aia. Sunt paşii unui hit în devenire.” 

Ca un produs la începutul vieţii, care trebuie să 
ajungă pe cât mai multe rafiuri, Inna e încă într-o 
fază de expansiune. În turneul din 2011, concertele 
s-au înlănţuit tot la două-trei zile. Majoritatea au 
fost în cluburi, au fost însă şi unele în aer liber şi la 

festivaluri - unele plătite, altele neplătite, promoţio- 
nale. Trebuie să fie cât mai prezentă, pe o suprafaţă 
cât mai mare, spune Muraru. 

Contextul este prielnic. Industria muzicală inter- 
naţională e de câţiva ani tot mai receptivă la influen- 
țele dance europene - David Guetta, un producător 
francez, are succes nebun în Statele Unite. Dance-ul 
est-european prinde în mod deosebit, România fiind 
un furnizor important de artiști. Edward Maya, 
Alexandra Stan, Sasha Lopez, Inna, toţi coexistă con- 
fortabil în topuri şi în preferinţele fanilor. 

Popcorn dance-ul lor e o muzică simplă, compusă 
digital, construită pe beaturi repetitive care, cum spu- 
ne și porecla genului, aduc cu păcănitul boabelor de 
porumb dintr-o mașină de popcorn, plus tușe exotice 
care se agaţă în ureche (trompetă, acordeon etc.). E 
o muzică de bâţâit în club, fără pretenţii de angajare 
emoțională sau intelectuală. Targetul sunt tinerii care 
vor să se distreze, să danseze și atât. E foarte posibil 
ca oamenilor să le placă o piesă, să danseze pe ea în 
club și să o fredoneze la volan, dar să nu-i intereseze 
cine o cântă. De aceea, toate eforturile din spate- 
le unui artist trebuie să contribuie la consolidarea 
imaginii lui. 


doua particularitate a produsului Inna este 
A constanţa. În România lui 2009, popcorn dan- 
ce-ul era la început, iar Hot a contribuit la explozia 
genului, spune Tony Teșiu, director de programe la 
Radio Zu, unul dintre principalele radiouri comerci- 
ale româneşti. În muzică apar mode: dacă o melodie 
cu accente portugheze are succes la radio, vor apărea 
o mulţime de epigoni. Inna n-a rămas însă un one 
hit wonder. De pe primul album, Hot, a lansat șase 
single-uri, toate produse de Play & Win. „Prin consis- 
tenţă și constanţă e printre cei mari pe radio”, spune 
Teşiu. Semnificativă la ea, spune el, pe lângă talent și 
charismă, este echipa foarte bună din spate. Au făcut 
alegeri bune - pentru single-uri, apariţii, concerte. 
Au știut când să facă presiune pe un single potrivit, la 
momentul potrivit. 

„Inna are inteligenţa constanţei”, spune și Anca 
Lupeş, cofondator al firmei de impresariat și booking 
Star Management. Despre Dragostea din Tei a celor 
de la O-Zone, prima piesă autohtonă devenită hit in- 
ternaţional, Lupeş spune că a fost „un noroc chior” pe 
care n-au știut să-l capitalizeze. „O-Zone şi-au irosit 
punga de succes.” 

Lupeșş e activă în industria muzicală românească 
de la mijlocul anilor '90, când încă totul se făcea pe 
genunchi. Legea drepturilor de autor a apărut abia 
în '96, generând brusc nevoia de comercianţi legali 
de muzică - așa au apărut casele de discuri. Pe de-o 
parte licenţiau muzică străină, pe de alta, au înce- 
put să creeze și ei artiști, după ureche. Nemulțumiți, 
unii dintre aceia au dorit să fie reprezentaţi - așa au 
apărut impresarii/managerii. Ei îşi făceau treaba de 


manager - relaţia cu casa de discuri şi strategia —, 
dar erau și agenţi, alergau cu artistul prin turnee, 

se ocupau de bani, erau uneori şi ingineri de sunet 
(adică băgau discul și dădeau play). Și azi, spune 
Lupeş, în România sunt poate doar 10-15 artiști cu o 
organigramă sănătoasă, cu manager, avocat, agent, 
PR, contabil. 

Echipa care s-a coagulat în spatele Innei, sub nu- 
mele Global Music Management, se apropie de acest 
standard. Lucian e manager și e mereu cu ea, Marian 
Dorobanţu e promotion manager și, din vara lui 2011, 
două tinere se ocupă de PR și marketing. Dorobanţu 
are 23 de ani, e activ online - face parte din gașca de 
twitterişti români şi are un blog pe care scrie despre 
industria muzicală şi management. Tot constănţean, 
e prieten cu Lucian din liceu și i s-a alăturat în 2009, 
după ce i-a tot dat sfaturi legate de site: să pună mai 
multe fotografii, mai multe clipuri, pentru că fanii 
genului nu prea rezonează cu textul. 

„E muzică dance, de copii, de clubăreală, nu foarte 
calitativă”, spune Dorobanţu. „E important să arate 
bine. E o industrie superficială. Targetul e la 16-24 de 
ani. Şi copiii apreciază vocea și calitatea piesei, dar 
mai puţin. În dance nu e atentă lumea la calitate.” 


treia particularitate a produsului Inna e accen- 

tul pe imagine. „N-o să ai tot timpul hituri”, 
spune Dorobanţu. N-o să fii tot timpul the new kid 
on the block. Trebuie să ai o imagine care lucrează 
pentru tine.” 

Lookul Innei a fost șlefuit de-a lungul timpului. 
La începuturi era o piţi puţin plinuţă, cu haine 
mulate, unghii lungi şi o strungăreaţă intensiv 
titrată în presa tabloidă. Departe de europop diva 
de azi: ușor dominatrix pe scenă, mereu în corsete, 
de multe ori de piele, și tocuri; conceptualizată în 
pictorialele fotografiate întotdeauna de Edward 
Aninaru, ca rockabilly chick, vampă, mademoi- 
selle; girl next door chic-inofensivă în interviuri, 
cu părul lung și negru prins într-o coadă jucăușă, 
ochelari de pilot, jeanși spălăciţi, cămăși cadrilate 
şi vestuţe de blană. 

Inna a lansat single-ul Sun îs Up în iunie 2010 
şi următorul, Club Rocker, în mai 2011. În tot acest 
timp, spune Dorobanţu, nu i-am simţit lipsa. „În 
România, industria muzicală e haotică”, spune el. 
„Lansează o piesă, o urcă pe YouTube, o dau la radio 
şi asta e. Nu încearcă să aducă ceva nou. Nu au o 
strategie - lansează o piesă şi o lasă să moară. În loc 
să consolideze imaginea prin şedinţe foto, prezență 
online, relaţie cu fanii.” 

Ştirile, presa, sunt o modalitate de hrănire constan- 
tă a imaginii. „Fiecare artist are ceva de comunicat”, 
spune el, „dar cei mai mulţi se limitează la lansări”. 
Inna a ocupat însă ziarele și televiziunile cu tot ce se 
întâmpla: un disc de platină acolo, un premiu acolo, 
orice era destul de important ca să fie menţionat 


într-un articol. Au bombardat presa cu știri, au trimis 
înregistrări video din concerte, emisiuni şi premieri 
cu discuri de aur. 


patra particularitate a produsului Inna este felul 
A în care e pus la dispoziția publicului. Aparițiile 
în media românească au fost puţine și controlate. (Și 
la documentarea acestui articol, Dorobanţu a ținut să 
intermedieze legătura cu Alexandra, Lucian, casele de 
discuri străine.) „Niciun om din presă nu are numărul 
ei”, spune el. „Orice material despre ea ajunge la mine. 
E mult mai normal ca eu să zic nu, nu vreau să dau în- 
terviul ăsta, decât să zică ea.” Așa, Innei i s-a construit 
o imagine preponderent pozitivă - inclusiv știrile din 
tabloide sunt în majoritate inofensive (se minunează 
cât e de sexy, se îngrijorează că e prea slabă, se mân- 
dresc de realizările ei). Raționamentul, spune Doro- 
banţu, a fost bazat pe bun simţ: „Ne-am dorit mai mult, 
nu scandal care să te ridice o lună de zile și după aceea 
să cazi în derizoriu. Ne-am dorit să creştem organic, pe 
rezultate, pe lucruri pe care le-am muncit”. 

Revista pentru bărbaţi FHM ne-a arătat-o cel mai 
mult pe Inna. A apărut pe copertă în mai 2010, când a 
fost declarată cea mai sexy femeie, marcând astfel de- 
butul ei în media românească. A fost un succes, spune 
Eddie one, redactorul şef al revistei. Pe de-o parte, 
pictorialul a fost cerut și de FHM Franţa, Germania, 
Rusia. Pe de alta, i-a adăugat o mare cărămidă la 
imaginea în ţară. „Lumea nu prea ştia de Inna, dacă e 
româncă”, spune el. „Apariţia a făcut să se vorbească 
mai mult de ea aici, acum avea și un chip.” 

Lucrând de câteva ori cu Inna, Țone a remarcat 
importanța managementului, a lui Lucian în special. 
„Ea e într-un vârtej. Dacă n-ar fi Lucian să-i țină ca- 
lendarul, n-ar ști unde e.” Ţone crede că imaginea ei 
pozitivă se datorează controlului strâns al apariţiilor: 
nu se expune, nu merge la emisiuni unde „automat ar 
sări hienele pe ea”. „Lucian e o persoană riguroasă, o 
ţine în frâu, departe de cancan. Inna e în mare parte 
meritul managementului.” 

Online, Inna e accesibilă. E un produs care s-a năs- 
cut şi se simte bine pe net. Site-ul e mereu updatat cu 
clipuri şi fotografii și înglobează tot ce se întâmplă pe 
rețelele sociale. Are pagina românească de Facebook 
cu cei mai mulţi fani - aproape 4.000.000 la începutul 
lui decembrie. Postează zilnic anunţuri de concerte, 


Pe Twitter, mulţi se laudă în 


descriere cu data de când Inna a 
început să-i urmărească sau când 


le-a răspuns. 

imagini și înregistrări din concerte sau din culise, din 
avion sau din ședințe foto. Fiecare post adună sute 

de like-uri și comentarii adoratoare. Are primul cont 
românesc de Twitter verificat şi spre 140.000 de fol- 
loweri. Twitterul ei ciripeșşte de câteva ori pe zi, rar în 
română, de obicei în codul comprimat al puștanilor de 
oriunde: „Woop woop”; „Love youuu”; „Kisssss”. 

Așa cum fanii lui Lady Gaga sunt „little monsters”, 
fanii Inna sunt „club rockers”, denumiți după cel 
de-al doilea album, Club Rocker. Rețelele sociale i-au 
organizat bine. Pe lângă site-urile fan club - innadai- 
Iy.com, de exemplu, susținut chiar de management -, 
pe Facebook și Twitter sunt sute de conturi din toată 
lumea care-i sunt dedicate. 

Pe Twitter, mulţi se laudă în descriere cu data de 
când Inna a început să-i urmărească sau când le-a 
răspuns, unii având ca fotografie de profil un auto- 
graf de la ea. Ideea cu autografele date prin Twitter 
i-a venit chiar Alexandrei, prin vară: fanii îi cer un 
autograf semnalat cu +autographsonmywall, ea îl 
scrie, îl fotografiază și li-l trimite într-un reply. (În 
prima săptămână, hashtagul a fost trending topic.) 

Comunicarea fiind constantă şi aproape în timp 
real, fanii sunt implicaţi în soarta produsului. Toţi 
cei cu care am vorbit spun că le place de ea în primul 
rând pentru că e accesibilă (îi pot spune orice, ori- 
când, pe Twitter și Facebook) şi prietenoasă (cineva 
le răspunde întotdeauna). Ea e prietena lor, nu e un 
obiect intangibil al admiraţiei. 

Și Lucian, și Dorobanţu, și Alexandra sunt tineri, iar 
asta a contat în mediul digital. Ştiau că trebuie să le ofe- 
re mereu fanilor ceva în schimb. Un bun exemplu e cam- 
pania de strângere de voturi pentru MTV Music Awards 
2010. Ca să nu se repete cu îndemnurile la votare, au 
organizat o şedinţă foto de vreo patru zile în care s-au 
tras vreo 20 de cadre, în fiecare Inna fiind costumată în 
specificul unei țări. (Echipa plănuiește să introducă în 
necesarul tehnic vreo 50 de locuri speciale pentru fani.) 

Popularitatea pe net se și monetizează în oareca- 
re măsură. Pe de-o parte, like-urile duc la audienţe 
mari la radio şi poziţii bune în clasamente - care nu 
produc neapărat sume mari din drepturi de autor, 
dar se transformă în cereri de concerte. Apoi, spune 
Dorobanţu, în țări ca Franţa, unde se vinde muzică, 
like-urile se transformă vizibil în vânzări: în vară, 
erau circa 400.000 de francezi printre fanii pe Face- 
book și s-au vândut cam 3.500 de albume când a pus 
link spre o piesă. 


Inna e drăguţică, micuță, finuţă, 
e un produs bun de promovat. 


Intotdeauna e nevoie 
de produse de promovat. 

Forţa ei online a atras o sumedenie de propuneri de 
asociere cu alte branduri. Până acum, Inna a acceptat 
doar două: Internet Explorer şi Pepsi. Cea din urmă a 
fost un pas major, fiind o campanie extinsă pe câteva 
luni - a început în vară cu reclame, continuând cu un 
concurs de creativitate pe Facebook. Mesajul pe care 
trebuie să-l transmită campania, explică Călin Clej, 
marketing manager la PepsiCo, este că „indiferent că 
eşti născut în România, sau altundeva, dacă ai în cap 
o idee, ești ambițios și te baţi cu oricine, chiar și cu 
propriile bariere, lumea te răsplătește”. 

Inna era brandul perfect pentru transmiterea aces- 
tui mesaj, spune Clej. Nu a existat niciun alt candidat. 
„Inna - lăsând la o parte talentele muzicale incontes- 
tabile, nu asta ne intersa pe noi -, a fost un exemplu 
de reuşită care a explodat în afară şi a fost importat 
în local. Ceea ce spune că ea, ca tânăr ambițios, a 
scurtcircuitat niște etape.” 


cincea particularitate a produsului Inna e că 
A imaginea ei în România e de fapt o proiecţie a 
Innei din străinătate. Au existat momente pasagere 
dedicate publicului din ţară: pe 1 decembrie 2010, 
a apărut într-o fotografie îmbrăcată în tricolor și în 
2011 a lansat un cover acustic după Laura Stoica, 
promițând că la anul va face prima ei piesă în româ- 
nă. Dar per total, nu s-a construit atât din concerte 
şi apariţii în media de aici, cât din ştiri despre cele de 
afară. Astfel a scăpat de scandalurile din tabloide, dar 
nu s-a apropiat de publicul românesc. 

„Inna a neglijat România”, spune Lupeş. „Politica a 
fost bună, n-au epuizat-o, au refuzat concerte. Dar a 
venit rar, spre deloc, în România. Nu a creat o conexi- 
une cu publicul. N-au văzut-o pe scenă. E în continu- 
are o tipă care are succes afară.” În plus, spune ea, de 
câţiva ani încoace, au început să vină în România tot 
mai mulţi artiști străini, de la Rolling Stones la Ma- 
donna. Pe de-o parte, au intrat ca prioritate în bugetul 
oamenilor, pe de altă parte, le-au crescut standardele. 

Teoria s-a văzut cel mai bine la primul - și deocam- 
dată singurul - concert Inna în aer liber din România, 
în mai 2011, la Arenele Romane din București. L-a 
organizat FHM, biletele costând 80 de lei sau 40 - cu 
cuponul de reducere din revistă. Line-upul a fost 
alcătuit împreună cu echipa Inna: Play & Win, Akcent, 
formaţie prietenă, Alex Velea, cu Smiley ca invitat, și 
Senzor. Țone se aștepta „să rupă”. 

N-a avut însă succesul așteptat. Arenele s-au um- 
plut greu, cu circa 5.000 de oameni dintre care nici 
un sfert nu au plătit biletul întreg și mulţi au intrat cu 
invitaţii date pe ultima sută de metri. „Dacă Inna ar fi 
fost belgiană”, spune Ţone la câteva luni după concert, 
„s-ar fi îmbulzit lumea să umple un stadion”. Apoi, 
adaugă el, dance-ul se pretează mai mult la cluburi. 

Inna a apărut pe scenă pe la 22:00, după un preludiu 
mult prea lung (s-a intrat la 19:00), și a luat ochii 
audienței, coborând dintr-un elicopter. Concertul a 


durat vreo 50 de minute, cu tot cu un medley acustic de 
coveruri (Bruno Mars - Grenade, Kings of Leon — Use 
Somebody, Bill Medley & Jennifer Warnes — Time Of My 
Life, Lady Gaga — Born This Way), un cover Black Eyed 
Peas — Party, la care şi-a chemat fanii pe scenă şi un bis 
pe Amazing pe care n-a mai apucat să-l ceară nimeni, 
pentru că publicul curgea deja spre ieşire. 

Coregrafia ei a fost mai degrabă statică, constând 
din poze care-i etalau corpul strâns într-un corset 
negru din piele și cocoţat pe tocuri. Interpretarea a 
fost surclasată de intervenţiile dintre piese. Inna a 
spus că a fost avertizată că nu are așa de mulţi fani 
în România, dar iată că totuși are, că a vrut să cânte 
Club Rocker în premieră mondială „aici, în ţara mea”, 
că a venit să se distreze și prietenele ei sunt aici, cu 
ea. A întrebat dacă ne-a plătit cineva să spunem că o 
iubim „sau suntem decât fani”, că niciodată nu şi-a 
imaginat că va fi în fața noastră şi „nu mi-am organi- 
zat vorbele astea”. 

Lumea a crezut-o. Inna e oricum, dar sigur e auten- 
tică. Dezarmant de autentică. 

A făcut gafe mici: versurile uitate în concertul din 
Bucureşti. A făcut gafe mai mari: i-au tot scăpat de 
sub control sânii, prin concerte. A făcut gafe de pro- 
porții epice: interviul din iulie 2009 din Ungaria, care 
a ținut ştirile săptămâni bune și a furnizat pop cultu- 
rii românești celebrele „I see death with my eyes” și 
„IL am boring and scary”. De fiecare dată, s-a scuzat 
zâmbind şi a fost - măcar pe jumătate - iertată. Teşiu 
crede că acel interviu i-a afectat profund imaginea 
în România, unde oamenii „au preferat să râdă de ea 
decât să observe cât de importantă e în acel moment”. 

Cuvintele în care mi-a fost descrisă cel mai des au 
fost „ambiţioasă” și „sinceră”. Altfel cum ar putea 
Elena Alexandra Apostolescu, o femeie de 25 de ani 
din Mangalia, minionă, cu părul negru prins jucăuș 
în coadă, pițigăiată, hlizită, translucidă, să ducă toate 
strategiile gândite pentru Inna. 


şasea particularitate a produsului Inna e că 

România are nevoie de el — şi de cât mai multe 
astfel de produse. La scară internă, Inna e ceea ce 
Teşiu numeşte un „soldat care-și face bine treaba” — 
nu rezonezi neapărat cu el, dar te menţine în joc. „Ra- 
dioul comercial e ca o librărie”, spune el, „în rafturile 
din față sunt întotdeauna cele mai vândute cărți. Nu 
contează că e Sandra Brown”. 

Ţone spune că FHM e mereu în căutare de cântăre- 
ţe „safe”, fără reputaţie dubioasă. Iar Inna e „drăgu- 
ţică, micuță, finuţă, e un produs bun de promovat. 
Întotdeauna e nevoie de produse de promovat.” 

La scară globală, Inna e un deschizător de drumuri. 
Cât timp nu producem vreun U2 și artiştii români 
din zona pop și rock rămân copii ale celor de afară, 
dance-ul e singura muzică românească de export. lar 
dacă Inna a cucerit Europa redută cu redută, cum spu- 
ne Dorobanţu, şansa celor ce i-au urmat e că au dat 


peste niște căi bătătorite; au ajuns, simultan, la multe 
urechi atente la ce se întâmplă în muzica românească. 

Problema de imagine de aici nu afectează real produ- 
sul Inna. Sunt ţări ca Franţa, unde îi merge mult mai 
bine, iar rezultatul cumulat al țărilor în care are con- 
certe și muzica ei se vinde face din România un terito- 
riu de importanţă secundară. Cum spune Dorobanţu, 
„ea nu are timp să fie aici. E o strategie de nevoie”. 

Asta e a șaptea particularitate a produsului Inna: 
deşi e românesc, nu are nevoie de România. (5) 


Mircea Drăgoi 

e un designer 
târgmureşean 
pasionat de 
izometrie, 
infografie, desene 
pentru copii și 
grădinărit. A 
modelat-o pe Inna 
din plastilină FIMO 
(am botezat-o 
PlastilINNA). 

De la 2012 îşi 
dorește liniște, 

ca să poată să-şi 
vadă de treabă. 
Lucrările lui sunt 
pe mirceadragoi. 
com. 

Bezele de la putere 


Peste 20 de ani de relație cu năbădăi între un ziarist și entitățile 


care s-au succedat la putere. 


- de Mircea Toma 


entru un ziarist care îndrăznește 
să se răţoiască la cei de la putere, 
România anilor de după Ceaușescu 
a fost un colț de rai în comparaţie 
cu țările din jurul ei. În ultimii 20 de 
ani, în Bulgaria au fost omorâţi doi 
ziarişti, în Rusia, 79, în Ucraina, 10; 
în Ungaria o redacţie a fost atacată 
cu o grenadă (n-a fost nimeni rănit). 
În cele două republici în care se vor- 
beşte românește, violenţa nu face parte din arsenalul 
relaţiilor puterii cu presa: puţini ziariști au fost bătuţi 
şi vreo doi arestaţi. Fac de la bun început această 
precizare pentru a pune la locul lor niște proporții: 
urmează să vorbesc despre propriile mele raporturi 
ostile cu „puterea”. 

Prăbuşirea contondentă a regimului comunist a 
lăsat puterea nou născută mai vulnerabilă în fața 
criticii. Or, după o viaţă de abstinenţă, nu se făcea să 
ratezi o asemenea oportunitate: câteva mii de români 
care nu practicaseră analiza critică a puterii decât 
ascunși după halbe s-au ridicat de la mese şi au păşit 
cu fruntea sus în redacţiile presei de opoziţie. Printre 
dânşii m-am trezit și eu „ziarist” la Caţavencu, deve- 
nit ulterior Academia Caţavencu (azi continui sportul 
acesta la Kamikaze). 

Mineriada. La mineriada din iunie 1990, un coleg 
a fost precaut și a demontat plăcuţa cu numele 
publicaţiei de pe sediul redacției puţin înainte ca 
aproximativ 20 de mineri să se plimbe legănându-şi 

bâtele prin zona veche a Căii Moșilor, căutând singu- 
ra redacţie din cartier. 

Old Boys hits. După diversiunea din martie '90 de 
la Târgu Mureş, am început să public, în serial, listele 
cu membrii fondatori ai unei asociaţii numită Vatra 
Românească - placentă a viitorului partid naţionalist 
PUNR. Erau liste cu ofiţeri de armată, ofiţeri de mi- 
liţie şi „jurişti” civili. Pentru noi, erau foști securiști 
care se regrupau pentru a se relansa. Reacţia „pute- 
rii” (sau a fostei Securităţi) a fost ceva mai ţintită: au 
început cu telefoane de ameninţare. Cum în toamna 
lui 1990 încă nu aveam mobil, au sunat acasă. Ghi- 
nion: cei de-acasă au crezut că sunt glume telefonice 
ale unor colegi şi au uitat să-mi spună. Asta-i riscul 
când lucrezi la o publicaţie cu glume. Apoi, între 
publicarea listei cu „militari” și a celei cu „juriști”, 

a fost spartă redacţia. Au intrat noaptea, au răscolit 
sălbatic toate sertarele așa cum au văzut în filme, au 
plecat doar cu agenda telefonului redacţiei și nu s-au 
atins de sticla de whisky și de cele două plicuri cu 
bani - ca să ne fie clar că n-au fost hoţi, ci securiști. 
Ghinion: redacţia arăta ca după o spargere comună, 
aşa că nu am înţeles de cine fost vizitaţi decât a doua 
zi spre seară, când, la plecare, am descoperit că nu 
mai funcţionează nicio broască. 

Animaliada. lon Iliescu, în primele lui două-trei 
mandate prezidenţiale din '90—92, a anunţat că există 
două specii de presă: presa și „o anumită parte a 
presei”. Ulterior a devenit mai specific prin calificarea 
„măi, animalule” acordată unui ziarist constănţean. 


Fotografie AGERPRES 

Mircea Toma 
combate puterea, 
ca jurnalist și 
activist social, 
de 20 de ani. În 
1994 a fondat 
Agenţia pentru 
Monitorizarea 
Presei. Astăzi 
scrie la 
săptămânalul 
Kamikaze. 


Eu am simțit pe pielea mea la ce se referea când am 
însoţit o delegaţie a militarilor reformiști (grupul 
CADA, pentru pasionaţii de istorie) la Cotroceni și Ili- 
escu a refuzat accesul ziariştilor din „anumita parte a 
presei”. Militarii au renunţat, din acest motiv, cu totul 
la întâlnirea cu președintele. 


ai târziu, „puterea” a renunţat la abordările ru- 
dimentare, fizice. Instrumentul preferat a deve- 

nit discreditarea adversarilor. Era, ce-i drept, sezonul 
potrivit: oamenii nu prea aveau istorie, iar instituţia 
destinată deconspirării securiștilor n-a început să 
funcţioneze decât vreo 15 ani mai târziu. 

Vomitiv. Debutul meu în domeniu a fost aparte. 
Avusesem, în România anterioară, o istorie destul 
de banală și fără vreo apariție publică, așa că prima 
ştampilă primită a fost exclusiv onorifică: „Mircea 
Toma care ne provoacă voma”. Autorul era Corneliu 
Vadim Tudor, iar declaraţia a fost publicată în săptă- 
mânalul România Mare. Vadim era „clientul” miștou- 
rilor publicaţiei noastre pentru că ne poziționaserăm 
foarte timpuriu în opoziţie față de ceea ce consideram 
a fi manipularea naționalistă. Mai mult, Vadim era, 
atunci, un pion al puterii, folosit pentru a potența 
ura față de unguri și - dacă tot era spurcat la gură — 
pentru a ataca dușmanii greilor din jurul lui Iliescu. 
El este azi membru al Parlamentului European. 

Dușman al neamului. După o asemenea deflorare, 
lucrurile au început să meargă mai ușor. Episodul 
imediat următor a fost acordarea unui loc în „Lista 
rușinii” publicată de acelaşi Rupestru Român în pro- 
pria-i publicaţie. M-a încercat un sentiment perfect 
contradictoriu, fiind „dușman al neamului” şi coleg 
întru rușine cu niște repere - pentru mine - sacre: 
Coposu, Liiceanu, Pleșu, Blandiana. Până să apuc să 
aleg dacă era de bine sau de rău ceea ce mi se întâm- 
pla, colegii de redacţie au publicat o scrisoare deschi- 
să prin care îi cereau lui Vadim să repare inechitatea 
şi să-i includă deîndată și pe dânşii în listă. 

Homosezual violent. Astfel îmbărbătat, mi-a fost 
mai ușor să înfrunt o surprinzătoare schimbare de 
registru: „Ne-am lămurit acum ce e cu el: este un ho- 
mosexual, și încă unul violent”. Aceiaşi Români Mari 
mă văzuseră probabil la televizor atacând homofobia. 
M-a afectat includerea în grupul persoanelor violen- 
te, eu fiind prin natura mea pașnic până la capăt. 

Monitorizat. În 1996, căpitanul SRI Constantin Bu- 
cur a prezentat într-o conferință de presă casete audio 
cu înregistrări telefonice ale unor politicieni, oameni 
de afaceri şi ziarişti. Printre ziarişti erau colegii mei de 
la Academia Caţavencu (inclusiv Maria Stoica, femeia 
de serviciu) şi eu. Există, pe acest subiect, un proces 
la Curtea Europeană pentru Drepturile Omului în 
care magistraţii s-au pronunţat și, de un an, așteptăm 
publicarea sentinţei. Cel care ordonase atunci urmări- 
rea era directorul SRI, Virgil Măgureanu, pe motiv că 
puneam în pericol siguranţa națională. 

Spion maghiar. Ajunsă aici, imaginaţia celor care 
îmi trimiteau bezele dinspre putere a eşuat în cel 
mai comun subiect de suspiciune din societatea de 
tranziție. Fusesem deja taxat în România Mare ca 
agent MOSSAD, dar ce scriau ei nu depășea nivelul 
unei glume, așa că nu se pune. Adevăratul meu debut 
în cariera mataharică a fost în serviciul Ungariei. Da, 
prin '97—98 era pregătită demascarea mea ca spion 
maghiar. Povestea spunea că aș fi fost arestat într-un 
tren care se îndrepta (noaptea, evident) spre Buda- 
pesta; în geantă aveam câteva dischete (stickurile 
de memorie ale epocii) pe care erau gravate secrete 
sustrase de la - atenţie — ministerele sănătăţii și 
educaţiei. Povestea era rodul imaginaţiei unor foşti 
securiști şi apoi foşti ofițeri SRI, daţi afară de noua 
echipă instalată de președintele Emil Constantinescu. 
Rostul ei era să vâre dihonia între colegii mei de la 
Caţavencu. Noroc cu Costin Georgescu, proaspătul 
director SRI, care le-a explicat colegilor că aveau și 
ei, ca şi mine, dosare de „pericol pentru siguranţa 
naţională” confecţionate de Măgureanu ca să ne poată 
fi interceptate convorbirile. 

Spion CIA și, în sfârșit, securist. După ruşinea de a 
fi fost agent al ungurilor, am reuşit să mă recalific ca 
agent al serviciilor secrete militare (DIA) - de pe vre- 
mea lui Ceaușescu, adevărat, dar măcar erau româ- 
neşti. (M-a ajutat mult un june succesor al lui Vadim, 
Victor Roncea, fost ziarist la Ziua, azi blogger.) Nu am 
identificat vreodată o relaţie cauzală între asemenea 
dezvăluiri și activitatea mea, dar cred că există în țara 
asta şi oameni care o fac din pasiune. Cariera mea de 
spion şi-a atins apogeul când am devenit agent CIA, 

o informaţie pusă în circulaţie prin 2002, chiar de 

un premier al guvernului. Nu a fost un atac, el chiar 
credea asta, ceea ce este într-adevăr motiv de panică — 
apropo de competenţa serviciilor. 

Rușine Dinu Patriciu. În timp ce o parte mai co- 
modă a puterii mă gratula cu asemenea titluri, alţii 
mai hărnicuţi nu s-au mulţumit cu vorbe goale. Spre 
finalul mandatului lui Ion Iliescu, oficiul cu nume 
lung despre spălarea banilor a cercetat conturile 
unei vaste liste de ziariști; „Oficiul” a avut grijă să 
„scape” public informaţia cum că între mulți alţii 
eram suspect că spălam banii lui Patriciu; după doi 
ani, acelaşi Oficiu a anunţat că face din nou același 
lucru. Preşedinte era Traian Băsescu. N-am aflat 
până-n ziua de azi dacă am spălat sau nu banii negri 
ai lui Patriciu. 

Hrană pentru paparazzi. Lovitura absolută în acest 
efort de a face public adevărul din spatele aparenţei 
a fost când, cu ajutorul unor paparazzi îngropaţi în 
nisipul unei plaje de nudiști, am fost „surprins” gol, 
frontal. Aşteptam de 40 de ani să mă surprindă cineva 
gol la nudişti. 

Puterea mogulilor este adevărata și implacabila 
putere, de fapt. Mai tare decât a puterii politice. Am 
părăsit două publicaţii pentru că nu puteam scrie des- 
pre Roșia Montană. În România puterea nu omoară. 
Puterea cumpără. Aproape tot. 0) 

DIMPOTRIVĂ 


Cum vom produce energie, cum vom construi, cum vom vota, 
cum vom crea, cum vom consuma conţinut digital, cum vom 
mânca şi alte previziuni într-o notă preponderent optimistă. 


Cârcoteli vizuale de Fresdo & Pid'Jin 

România a fost împânzită recent de 
eoliene. Din 2012, începe tapetarea 
cu panouri solare. 


AVÂNT 
FOTOVOLTAIG 


/ De Gabriel Dobre 


ingurul parc solar funcțional din România e în- 

tr-o comună cu un nume aproape predestinat: 

Singureni. E la 40 de kilometri de București, 
în judeţul Giurgiu, a intrat în funcțiune la începutul lui 
2011 și are o capacitate de 1 MW (o termocentrală de oraș 
mediu are 100-150 MW). Dar, pentru că legea care regle- 
mentează modalităţile de susţinere a energiilor regene- 
rabile în România a fost avizată de Comisia Europeană și 
a intrat în vigoare în această toamnă, parcul de la Singu- 
reni nu va mai fi multă vreme singur. 

Simplul anunţ că legea va intra în vigoare a urcat Ro- 
mânia de pe locul 16 pe locul 13 în topul celor mai atrac- 
tive țări din lume pentru investitorii în energii regenera- 
bile, realizat de firma de consultanţă Ernst & Young. 

Energia regenerabilă e scumpă. Tehnologiile, fie că e 
vorba de captarea energiei din vânt, soare, pământ sau 
biomasă, sunt încă în curs de maturizare. Dar, cum UE 
şi-a propus să reducă emisiile de carbon cu 20% până 
în 2020, investiţiile în astfel de centrale au nevoie de 
măsuri de sprijin. 

Noua lege stabilește că, pentru fiecare megawatt-oră 
(MWh) produs, producătorii primesc un anumit număr 
de „certificate verzi”: două certificate pentru centralele 
eoliene, geotermale și pe biomasă, trei pentru micro- 
hidrocentrale și șase pentru centralele solare. Cei care 
obțin aceste certificate le vând apoi pe o bursă, cu preţuri 
ce nu pot fi mai mici de 27 euro/MWh sau mai mari de 55 
euro/MWh (limite stabilite de aceeași lege). 

Cei care trebuie să le cumpere sunt furnizorii - cei 
care ne aduc curentul la prize şi ne trimit facturi. La 
sumele obținute din vânzarea certificatelor, producăto- 
rii vor adăuga și banii obţinuţi din vânzarea efectivă a 
energiei electrice pe piaţa de energie, unde 1 MWh costă 
în medie 242 lei. 

E o schemă de sprijin generoasă, care va funcţiona cel 
puţin pentru următorii 15 ani și are rolul de a asigura o 
rată de rentabilitate suficient de mare încât să le permi- 
tă celor care pornesc astfel de centrale să își recupereze 
investiția. Promisiunea implementării acesteia a generat 
explozia de ferme eoliene și microhidrocentrale din ul- 
timii doi ani și e pe punctul să facă același lucru pentru 
cele bazate pe panouri fotovoltaice. 

Acestea au întârziat să apară pentru că sunt mai cos- 
tisitoare — investiţia pentru 1 MW instalat este de circa 
3 milioane de euro, aproape dublu față de cazul tur- 
binelor eoliene - şi nu mulţi investitori au vrut să îşi 
asume riscul de a construi parcuri solare fără a avea 
certitudinea că vor primi certificatele verzi. În 2012, 
Autoritatea Naţională de Reglementare în domeniul 
Energiei (ANRE) estimează că vor intra în funcţiune 
încă două noi centrale solare, ceea ce reprezintă o pu- 
tere instalată de 14,4 MW. 

În Satu Mare există din 2010 o fabrică de panouri fo- 
tovoltaice care produce anual 250.000 de panouri; în 
Bistriţa-Năsăud, o companie irlandeză are în lucru un 
pare de 2,2 MW; în Ialomiţa, o firmă belgiană va porni 
în 2012 un pare de 10 MW; în Izvoarele, Giurgiu, în 2012 
vor fi construite două parcuri de 18 MW, după ce primă- 
ria a concesionat terenurile de care acestea aveau nevo- 
ie în schimbul asigurării gratuite a electricităţii pentru 
clădirile publice. 

Creşterea numărului centralelor eoliene şi solare va 
duce, pe termen mediu, la creșterea facturii de curent. 
Conform ANRE, sursele regenerabile au crescut prețul 
unui MWh cu 2,85 lei în 2010, iar pentru 2011, când 
capacitatea eoliană aproape s-a dublat, adaosul este 
estimat între 7 şi 14 lei pe MWh. Scumpirea e însă un 
fenomen inevitabil, cu sau fără regenerabile. Petrolul 
şi gazele se scumpesc și se împuţinează, suntem depen- 
dențţi de importuri, iar multe dintre centralele electrice 
pe care le avem sunt învechite și va trebui să le înlocuim 
în următorii 10-15 ani. 

Fermele eoliene din Dobrogea, microhidrocentrale- 
le de pe pâraiele din Carpaţi sau panourile solare din 
Giurgiu nu sunt soluţia salvatoare, dar sunt un început. 
Niciodată o problemă atât de complexă n-are o singură 
soluţie, fie ea și pornită din Singureni. O) 


CE VOTĂM 
ÎN 2012? 


Alegeri contra democraţiei 


/ De Cristian Pîrvulescu 


acă în anul electoral 2012 se vor pune în prac- 

tică „inovaţii” — comasarea alegerilor locale cu 

cele parlamentare şi introducerea unui sistem 
majoritar, în care câștigă cel care primeşte cele mai mul- 
te voturi chiar dacă n-are majoritate absolută -, Româ- 
nia va cunoaşte cele mai nedemocratice alegeri de după 
căderea comunismului. Or, chiar și fără asemenea aran- 
jamente al căror scop politic nedisimulat este favorizarea 
partidelor aflate la guvernare, alegerile din țara noastră 
erau privite de public cu neîncredere. 

După ce partidele au folosit în 2007-2008 „uninomi- 
nalul” pentru a-şi amăgi alegătorii cu privire la recon- 
strucţia relaţiei între ales și cetăţean, acum se încearcă 
introducerea unui sistem electoral care să premieze co- 
pios partidele aflate la guvernare. Dacă ne-am raporta la 
exemplul englez, premiul ar putea însemna cu 20% mai 
multe mandate decât proporţia voturilor obținute. Parti- 
dele aflate la guvernare nu se sfiesc să pregătească regu- 
lile jocului astfel încât să câștige: alegeri locale comasate 
cu cele parlamentare, o nouă reformă electorală pentru 
alegerile legislative, ba chiar și o reformă administrativă. 

Aceste reforme sunt propuse, fără nici un scrupul, cu 
nici un an înaintea alegerilor - deşi în Codul de bune 
practici în materie electorală adoptat în 2007 de Con- 
siliul Europei se insista că „elementele fundamentale 
ale dreptului electoral nu trebuie deloc modificate cu 
mai puţin de un an înaintea alegerilor și trebuie tratate 
la nivel constituțional sau la un nivel superior celui al 
unei legi ordinare”. 

Pentru cei care guvernează astăzi România, aceste 
recomandări sunt vorbe în vânt, bune poate în altă par- 
te, nu în țara noastră. Când scriu acest articol, până la 
alegerile locale la termen (conform legii administraţiei 
locale în vigoare) mai sunt doar șase luni, iar până la 
cele parlamentare, 11 luni. Despre ce „bune practici” mai 
poate fi vorba? 

Aceste iniţiative pun în evidenţă o tactică electorală 
menită să zăpăcească și mai mult electoratul român. Co- 
masarea alegerilor a fost experimentată deja în Bulgaria 
vecină la recentele alegeri localo-prezidenţiale și a dat 
câştig de cauză partidului aflat la guvernare. Totuși, ire- 
gularităţile masive înregistrate nu au trezit nicio reacţie 
din partea instituţiilor europene sau internaţionale. Ce 
dacă alegătorii nu vor mai putea distinge între local şi 
național? Ce dacă vor avea de votat şase, ori chiar șapte 


buletine de vot (în eventualitatea vreunei liste de com- 
pensare votate aparte)? Scopul scuză mijloacele, mai ales 
dacă scopul este doar câștigarea alegerilor cu orice preţ, 
chiar şi al uciderii democraţiei. 

Că nu există sistem electoral perfect e deja un truism. 
Dar rolul sistemelor electorale în ingineria constituțio- 
nală nu poate fi deloc neglijat. Aşa este şi cu „votul uni- 
nominal!” care, în viziunea unora trebuia deja să epureze 
spaţiul politic de partidele mici și mijlocii. Această for- 
mulă voit ambiguă (căci uninominală e doar circum- 
scripţia, nu și sistemul după care se distribuie mandatele 
parlamentare), ascunde un scop simplu: reducerea poli- 
ticii la doar două partide și transformarea primarilor în 
centrul lor de greutate. În consecinţă, nivelul local se va 
confunda cu cel național până când acesta din urmă nu 
va mai exista. Şi atunci guvernele nu vor fi decât oficii de 
împărţire a resurselor către comunităţile locale. 

Politica de la nivel naţional va reproduce la infinit vizi- 
unea „gospodarilor” a căror pricepere şi eficienţă se vede 
la orice pas. 6) 


Cristian Pîrvulescu este președintele Asociaţiei Pro 
Democraţia, apd.ro. 


PIDJIN 


FOR PRESIDENT 


BECAUSE VFUCK EVERYONE ELSE 

ANTREPRENORIAT 
SOCIAL 


Cum faci schimbare socială cu 
un plan de afaceri. 


| De Sorana Stănescu 


e eticheta sacoșelor de pânză 
trimise în noiembrie de Mi- 
nisterul Muncii partenerilor 
proiectului „Economie socială” - fi- 
nanţat cu bani europeni — scrie „made 
in China”. O astfel de sacoșă a ajuns și 
la Asociaţia ViitorPlus, pe care minis- 
terul a premiat-o în 2011 cu 20 de mii 
de euro pentru că angajează persoane 
aflate în dificultate şi le ajută să se in- 
tegreze pe piaţa muncii. 
Proiectul lor câștigător este Atelie- 
rul de Pânză, o antrepriză socială care / 
produce chiar sacoșe din bumbac, con- | 


. Ei . + 
fecționate de două femei surdo-mute, LL 
altele două care lucrează de acasă pen- și — 


tru că au probleme de sănătate care nu 

le permit să se deplaseze și două tinere 

pentru care acesta este primul job. Ministerul ar fi putut 
cumpăra de la ei - faptul că n-a făcut-o arată că nu a 
înţeles prea bine ce premiază. 

„[Firmele obișnuite] au un obiectiv: să facă profit”, 
spune Iulian Ifrim, coordonatorul proiectului. „Noi avem 
trei: social, economic și de mediu și niciunul nu e mai 
important decât celălalt.” 

O antrepriză socială încearcă să rezolve probleme soci- 
ale respectând un model de business: trebuie să genereze 
suficiente câştiguri încât să se poată dezvolta în viitor. 
Ifrim ştie precis că vrea un profit de 5% şi știe şi ce va face 
cu banii: va cumpăra alte mașini de cusut. În acest scop 
şi-a lărgit gama de produse şi rețeaua de retail şi aplică 
la finanţări pentru extinderea atelierului. Anul acesta a 
vândut în medie 1.200 de sacoșe pe lună, suficient pentru 
a asigura 65-70% din salarii. Deocamdată, restul banilor 
vin din diferite granturi. 

Dar acum că genul acesta de afacere capătă vizibilitate 
la nivel european, șansele de dezvoltare cresc. 

Una dintre primele antreprize sociale recunoscute îi 
aparține lui Muhammad Yunus, câștigător al premiului 
Nobel pentru Pace în 2006, care acum 35 de ani a pus 
bazele unui sistem de micro-creditare fără garanţii pen- 
tru 42 de familii din Bangladesh care aveau mici afa- 
ceri de împletit coșuri. Ulterior, sistemul său a devenit 

banca Grameen și peste 150 de milioane de persoane au 
beneficiat de el în întreaga lume. Recent, revista Forbes 
a publicat o listă cu cele mai influente 30 de antreprize 
sociale din lume, printre care D.Light Design, care pro- 
duce lămpi solare cu autonomie de 12 ore pentru zone 
ale lumii în care alimentarea cu energie electrică nu este 
continuă sau KaBoom, care construiește locuri de joacă 
în comunităţi, punând laolaltă bani și voluntari de la be- 
neficiari şi de la sponsori. 

Diferența majoră între o afacere clasică şi o una so- 
cială este obiectivul primordial: profitul în cazul celei 
dintâi, impactul social în cazul celei de-a doua. Oana 
Păun, manager de proiect la roPot, un incubator de an- 

treprenoriat social în România, spune 

că „există şi perspective mai largi, în 

care un business social poate alege să 
4 folosească acele profituri pentru re- 

cuperarea investiţiei inițiale sau chiar 
să ofere mici randamente la capitalul 
adus de investitori”. 

La nivelul Uniunii Europene, 11 mili- 
oane de persoane lucrează în antrepri- 
ze sociale, adică 6% din totalul anga- 
jaţilor din mediul privat. În România, 
conform Fundaţiei pentru Dezvoltarea 
Societăţii Civile, sunt 165.000, adică 
4,3%. Nu există o regulă privind forma 
de organizare a antreprizei sociale: ea 
poate fi atât un ONG, cât şi un SRL sau 
o cooperativă. 

În România, startul s-a dat în me- 
diul neguvernamental. Comisia Euro- 
peană a recunoscut rolul pe care îl vor juca antreprizele 
sociale în următorii ani: angajează tot mai mulți oameni 
şi rezolvă probleme sociale pe care guvernele locale nu 
le pot acoperi și, pentru asta, a pus recent la bătaie 90 de 
milioane de euro. Toate acestea în timp ce parlamenta- 
rii români au fost aproape să voteze în noiembrie o lege 
greșită, care includea statul și corporaţiile în categoria 
antreprizelor sociale. 

Din fericire, antreprize sociale există şi funcţionează şi 
în absenţa unor definiţii legislative. Fundaţia Umanitară 
Concordia a înființat o şcoală de meserii și un atelier de 
brutărie de 500.000 de euro, în care școleșşte și ulterior 
angajează tineri din medii defavorizate. „Scufița Roșie” 
este un proiect al Crucii Roșii Române Sector 6 care oferă 
familiilor cu venituri reduse servicii gratuite de baby- 
sitting pentru câteva ore, suficient cât părinţii să poată 
merge la un interviu de angajare, spre exemplu. 

Atât Ifrim, cât și Păun, cred în potenţialul şi în reuşita 
proiectelor lor. Amândoi au lucrat înainte în companii și 
şi-au dat demisia. Ifrim a venit cu idea înființării atelie- 
rului, a făcut studiul de fezabilitate, planul de afaceri și 
i-a dat drumul fără să stea prea mult pe gânduri. Păun 
a pornit roPot împreună cu doi prieteni acum un an și 
jumătate pentru că, spune ea, dacă muncești cu pasiune 
şi cu suflet, banii se fac și ei. O) 

MOMENTUL 
GREAȚIEI 


Industriile creative și culturale pot 
deveni un accelerator economic. 


/ De Răzvan Crișan 


n primăvara lui 2007, ORICUM, asociaţia pe 

care o conduc, punea bazele Filter Design 

Competition. La vremea respectivă era printre 
primele semne de viaţă ale comunităţii locale de tineri 
designeri. Ne puseserăm în cap să facem o competiţie la 
standarde internaţionale, să avem juriu format din pro- 
fesioniști din toată lumea și briefuri bine făcute şi bine 
evaluate. A ieșit bine și în 2007, și în 2008, dar în 2009, 
odată cu criza, construcţia s-a năruit. 

Lucrurile sunt pe cale să se schimbe. Designul și alte 
peste 15 domenii fac parte din sectorul creativ și cultu- 
ral (SCC), o construcţie care include sectorul artistic, in- 
dustriile culturale şi industriile creative. În 2012, acest 
sector va avea un an fabulos. 

Un pion principal al dezvoltării SCC e statul, absent 
până recent din discuţiile despre industriile creative. 
Consiliera prim-ministrului, Andreea Paul-Vass, a sus- 
ţinut înființarea Consiliului Naţional pentru Competiti- 
vitate, CoNaCo, al cărui cap de afiș e iniţiativa „România 
- Inima Creativă a Europei”, care urmărește transfor- 
marea României într-un pol creativ. 

De urmărit anul viitor e şi Ministerul Culturii şi Pa- 
trimoniului, care are cel mai credibil trecut în dome- 
niu. Centrul pentru Cercetări şi Consultanţă în Dome- 
niul Culturii sunt primii care au ilustrat contribuţia 
SCC la economie, adică 5% din PIB la nivelul anului 
2005. Administraţia Fondului Cultural Naţional, 
AFCN, finanţează proiecte din SCC și o fac bine: au 
calendare și criterii clare de aplicare, dau feedback. 

Între timp, la nivelul Comisiei Europene s-a ajuns la 
concluzia că trebuie creat Programul Operaţional „Eu- 
ropa Creativă”, care ar urma să susțină financiar SCC. 

Zona privată a fost mult mai activă. S-au organizat fes- 
tivaluri de dans, film și teatru și tot soiul de alte ocazii 
pentru profesioniști să se cunoască între ei și cu alţii de 
afară, toate fiind şi mijloace de educare a publicului. Lip- 
seşte încă o legătură mai strânsă între domenii. 

Nici ORICUM n-a stat degeaba. Împreună cu o serie 
de parteneri vom demara cel mai important proiect de- 
dicat SCC, „Promovarea Antreprenoriatului în Indus- 
trii Creative”, un proiect co-finanţat din bani europeni, 
în valoare de aproximativ 12 milioane de lei. Un prim 
pas va fi să facem cea mai complexă cercetare macro- şi 


DAMN 
RECESSION 


microeconomică despre impactul SCC în economie. Un 
diagnostic profund, care va identifica ce a funcționat și 
ce nu, ca să putem stabili care sunt nevoile pentru viitor. 
În 2012, vom avea o imagine la zi a contribuţiei SCC la 
produsul intern brut. (În SUA e de 11% din PIB, în Bulga- 
ria, 3,4%, şi în Olanda, 5,9%.) 

Al doilea pas e organizarea Forumului Est European 
al Sectorului Creativ și Cultural, prin care vrem să adu- 
cem laolaltă persoane cu experienţă din străinătate (Fin- 
landa, Anglia, Germania) și beneficiarii locali - publici, 
privaţi şi din educaţie. 

Toate aceste iniţiative şi idei ar fi lipsite de sens dacă 
în România nu ar exista profesioniștii din SCC care fac 
lucruri de valoare. Dar aceștia există: artiști, antre- 
prenori și „clasa muncitoare creativă”, care au ajuns 
să reprezinte o parte importantă a economiei. Peste 
600.000 de oameni lucrează în SCC, oameni precum 
cei de la agenţia Brandient, care au deschis recent un 
birou în Singapore; Cristian Mungiu, care pregătește 
un nou film; echipa de arhitecţi Space Syntax condu- 
să de Teodor Frolu, care lucrează la Planul Integrat 
de Dezvoltare a Bucureștiului; Bitdefender, care are 
ambiţii globale. 

Sunt multe iniţiative care în 2012 vor avea mult mai 
multe resurse și sprijin, atât de la sectorul public, cât şi 
de la think-tankurile din zona creativă. 

În 2008, Filter Design Competition s-a oprit și pen- 
tru că lumea nu înţelegea încă importanţa designului 
pentru economie. În 2012, sunt convins că lucrurile vor 
sta altfel. 6) 

GINE VREA EURO? 


Banii noştri, în 2012 și după. 


[ De Florin Cîţu 


conomistul american Milton Friedman spu- 

nea în 1999 că Europa devine din ce în ce mai 

vulnerabilă la șocuri asimetrice, care afectea- 
ză inegal economiile, mai ales din cauza includerii de 
noi țări în Uniunea Europeană. „Mai devreme sau mai 
târziu, atunci când economia globală se va împiedica, 
contradicţiile interne din Uniune o vor distruge.” 

Astăzi, zona euro se află exact în punctul de care 

vorbea Friedman. O decizie proastă sau luată prea 
târziu poate provoca implozia zonei euro şi chiar a 
UE. De ambele părţi ale Atlanticului politicienii au în 
faţă decizii care pot să arunce economia mondială în 
haos. Şi totuși, politicianismul continuă să primeze în 

faţa intereselor globale. În acest timp, pieţele financi- 
are sunt agitate pentru că nu înţeleg ce se întâmplă și 
întrezăresc un viitor nesigur. Există volatilitate atât în 
țările cu probleme, cât și în cele care stau mai bine din 
punct de vedere fiscal (din ce în ce mai puţine). 

Din punctul meu de vedere, există două variante. 
Pe de-o parte, guvernele din zona euro trebuie să se 
pună de acord și să salveze Grecia, Portugalia, Irlan- 
da, Spania și Italia. Dar salvarea ţărilor cu probleme 
nu e o soluţie nouă, nici una care să ajute creșterea 
economică pe termen lung. 

Pe de alta, cred că este nevoie de un nou început 
pentru unele guverne şi unele corporaţii. „Soluţiile” 
oferite din 2007 încoace s-au materializat în mai mulți 
bani aruncaţi pe piaţă, singurul rezultat fiind majora- 
rea deficitelor la nivel mondial până la nivelul la care 
nu se mai pot finanța. Situaţia nu poate duce decât la 
ani mulţi de austeritate și dobânzi mari, care, pe ter- 
men mediu și lung, nu duc la creștere economică. 

Nu zic să lăsăm totul să se prăbușească, dar ar 
trebui să distribuim această pierdere mai echitabil. 
Pentru a putea merge mai departe, trebuie să învăţăm 
lecţiile crizei și pentru asta, trebuie să acceptăm că 
am greșit. În plus, este nedrept și ineficient să arun- 
căm „cocoașa” generaţiei noastre în spatele generaţii- 
lor viitoare, prin taxe și dobânzi mai mari. Mai ales că 
toate aceste cheltuieli publice n-au dus la crearea de 
capital, ci doar la salvarea unor prieteni din sectorul 
privat şi la realegerea unor politicieni. 

Revenind la moneda unică. Nu există un scenariu 
care să susțină o monedă euro puternică în viitorul 
apropiat. Asta nu înseamnă că trebuie să dispară. 
Cred că în 2012 vom avea o monedă euro mai slăbită, 
cu mai puţini membri, dar care supravieţuieşte. 

În aceste condiţii și datorită unei economii mici, 
deschise și neperformante, evoluţia leului nu poate 
decât să fie una modestă, adică va pierde din valoa- 
re treptat, dar sigur. În vremuri bune, apartenenţa 
României la UE ajută foarte mult. Dar în vremuri de 
criză şi mai ales când tocmai zona euro se află în cri- 
ză, economia noastră va avea de suferit. Iar lecţia pe 
care România trebuie să o înveţe din ce s-a întâmplat 
în ultimii ani este că, pentru a face față în zona euro, 
avem nevoie de o economie competitivă. 

Nu cred că euro va dispărea în perioada imediat ur- 
mătoare. Totuși, riscul ca această monedă să dispară 
în următorul deceniu este real. Totul depinde de cum 
este gestionată această perioadă de liderii europeni și 
mai ales dacă până la urmă se va ajunge la o politică 
fiscală comună. Pentru că, așa cum spunea Friedman, 
o politică fiscală comună este singura șansă de a salva 
euro pe viitor. 0) 


sa Florin Cîţu este specialist în macroeconomie și piețe 


financiare şi face consultanţă financiară. 


SPORTIVI ȘI ECHIPE 


DE URMĂRIT ÎN 2012 


/ De Maria Andrieş şi Anca Iosif 


Bernadette Szocs 

16 ani, tenis de masă 

E păpuşa care nu știe să 
piardă. Le-a suflat olan- 
dezelor titlul european la 
junioare, iar în toamnă a 
trecut vertiginos de pragul 
senioarelor, cu argint 
european la dublu. E o 
posibilă urmaşă a Otiliei 
Bădescu. 


= ÎI 


Horia Tecău 

26 de ani, tenis 

De la puștiul care cucerea 
titluri la juniori alături 
de Florin Mergea, s-a 
maturizat spre profilul 
bărbatului care ştie ce 
vrea. A renunţat la cari- 
era de simplu și a revenit 
la dublu, unde a ajuns pe 
locul cinci în topul ATP. 
În 2011, a jucat finala la 
Wimbledon; de la 2012 va 
cere mai mult. 


Raul Rusescu 

23 de ani, fotbal 

Puţine figuri noi apar în 
selecționatele României 
la fotbal. Fost internaţi- 


onal de juniori, Rusescu 
a luat titlul cu Urziceni, 
a ajuns la Steaua și nu 
dă semne de plafonare. 
Are talent cu carul, spun 
specialiștii, încă n-a 
arătat totul. 


Ana-Maria Brânză 

27 de ani, scrimă 

După argintul individual 
la spadă de la Beijing, ar 
trebui să urmeze un aur 
la JO de la Londra. „Orice 
rezultat sub primul loc 

e prea puţin”, spunea 

în octombrie, după ce-a 
devenit campioană mon- 
dială cu echipa. 


Rareş Dumitrescu 

28 de ani, scrimă 

După o operaţie la 
genunchi, s-a refăcut şi, 
în mai, a luat bronzul 
individual la sabie -— sin- 
gura medalie românească 
la Cupa Mondială de 
Scrimă. La Olimpiadă, 
ar putea fi cel care trage 
echipa pe podium. În 
plus, îl are antrenor pe 
Mihai Covaliu. 


Ana Porgras 

18 ani, gimnastică 

Este noua zână de pe 
„puntea suspinelor” și 

se descurcă minunat la 
paralele, cel mai nepriete- 
nos aparat cu gimnastele 
noastre. Are graţie, are 
prezenţă, are medalii la 
Mondiale; la Londra ar 
putea străluci deplin. 


Raluca Baciu 

14 ani, karate 

Deşi practică arte mar- 
ţiale doar de trei ani, a 
câștigat 17 medalii la ku- 
mite, dintre care cinci de 
aur. A devenit campioană 
mondială în 2010 și cam- 
pioană europeană în 2011. 
E una dintre speranţele 
la Campionatul Mondial 
de Karate din Serbia din 


2012. 


Constantin Pepene 

23 de ani, schi fond 

În 2010, a luat aur la 
Campionatul Mondial de 
Schi pentru juniori din 
Germania, la proba de 
30 de kilometri. Sperăm 
să fie victorios şi în 2012, 
la Jocurile Olimpice din 
Austria. 


sa Maria Andrieş este jurnalist și scrie la Gazeta Sporturilor. 


Norbert Trandafir 

23 de ani, înot 

A câștigat vara asta 
argintul la Jocurile Mon- 
diale Universitare din 
China, la proba de 100 de 
metri liber, iar la Cam- 
pionatul Naţional de la 
Hunedoara a stabilit un 
nou record naţional, aco- 
perind aceeași distanță 
în 48 de secunde și 46 de 
sutimi. Va participa la JO 
de la Londra. 


Liviu Dumitrescu, 

23 de ani, şi 

Victor Mihalachi, 

22 de ani, canoe dublu 
Sunt dubli campioni 
mondiali la proba de vi- 
teză pe 500 de metri, iar 
în august 2011 au câştigat 
locul III la cea de 1.000 
de metri la Campionatul 
Mondial de Kaiac Canoe 
din Ungaria. Îi vedem la 
JO de la Londra. 


Pe 


pi 
IP 


DY A 


Oltchim Râmnicu Vâlcea 
handbal feminin 

În 2011, a devenit cam- 
pioana României pentru 
a 14-a oară. În toamnă, 
a învins echipa germană 
Buxtehuder SV și s-a 
calificat în optimile Ligii 
Campionilor 2011-2012, 
unde vor încerca să 
repete performanţa din 
sezonul 2009-2010. (5) 

Într-o lume tot mai strâmtorată, 
arhitectura neconvenţională poate face loc. 


/ De Gheorghe Bratu 


omo Sapiens a început să cu- 
H cerească Pământul încă di- 
nainte să fie el însuşi - când 
Homo Habilis a descoperit că în peşte- 
ră nici nu te plouă, nici nu te vânează 
ursul prea uşor. De atunci, ajunși în 
vârful lanţului trofic, am umplut ori- 
zonturile cu peșteri. Nu e departe ziua 
în care nu va mai fi loc, pur şi simplu, 
nici de un cort. Vom construi deasupra, 
dedesubt, între şi întru, căci nu vom 
avea de ales. Așa consideră, din ce în ce mai panicați, 
arhitecţii de astăzi. În ajutorul lor și al nostru, a sărit 
calculatorul. 01100111. 

Arhitecţii, la fel ca toţi oamenii, sunt conduși de in- 
stincte şi convenţii. Fugim de sub pereţii înclinați sau 
de lângă goluri, deşi considerăm că înalt și mare e fru- 
mos. Ne lăsăm duși de picioare spre mijlocul spaţiilor, 
deşi acolo nu ne așteaptă cel mai adesea nimic. Evi- 
tăm capacele de canal, deși ne e limpede că nu putem 
cădea prin ele. Pentru noi, formele au o semnificaţie 

primară care ne face să reacționăm înainte de a gândi. 
Suntem victimele constrângerilor noastre genetice şi 
tiparelor culturale. 

Calculatorul nu are așa ceva. 

Lipsit de instincte de conservare, de preconcepţii sau 
de orice fel de nevroze, calculatorul spune că trebuie să 
folosim matematica, dacă vrem să găsim soluţii noi. Ai 
nevoie de o casă dar nu ai destui metri 
pătraţi? Nu-i bai. Dă-i calculatorului 
câţiva parametri și niște volți, spune-i că 
trăieşti pe Terra ca să ţină cont de gravi- 
taţie și lasă-l să te surprindă. 

Deşi arhitectura parametrică e la în- 
ceput, sunt deja câteva sofiuri de proiec- 
tare asistată care reinventează spaţiul și 
forma. Se experimentează tot mai mult și 
mai convingător. În București, la târgul 
Street Delivery din 2011, câțiva studenţi 
la arhitectură au arătat cum poate un 
iglu din carton (foto) să sfideze canicula. 
Unele obiecte de arhitectură parametri- 
că au sărit pragul experimentalului. Pa- 
sarele, galerii şi spaţii multifuncţionale 
apar peste tot în lume. 

Instrumentele care le fac posibile 
sunt însă mai greu de îmbrățișat, mai 
ales de cei învăţaţi să gândească în linii, 
cu creionul. Dar calculatorul îşi câști- 
gă, treptat, locul în instrumentarul ar- 
hitecţilor. Cu ajutorul lui, ne vom tre- 

zi în curând sub capacul de canal de 
care suntem terorizaţi, pe acoperișul 
centralei termice din cartier sau un- 
deva între ele, locuind într-o structu- 
ră parazitară ca dintr-un film SF. Vom 
constata cu surprindere că e un spaţiu 
luminat, generos, aerisit — și că, de ce 
nu, ne cam place. 

Presaţi de același viitor, vom ocupa 
treptat toate spaţiile reziduale. Vom 
ajunge poate să ne sărbătorim prietenii 
în apartamentele de pe fundul lacului 
Herăstrău, sau să-i ajutăm să se mute 
în garsoniera din copaci, iar berea o 
vom bea în cartierul de pe hala Obor, cu 
vedere spre cele trei zeppeline în care 
stau vecinii din copilărie. 

Vom cuceri până la urmă și alte lumi cu mulţi metri 
pătraţi. Până una-alta însă, sfârșitul arhitecturii așa 
cum o cunoaștem bate la ușă. Așa că e timpul să scoa- 
tem capul din cutie, să călcăm pe capacul de canal și să 
visăm la altfel de spaţii. Nu ne cere nimeni, deocamdată, 
să le şi populăm. 


Gheorghe Bratu este arhitect și predă ateliere de proiectare 


la Universitatea de Arhitectură și Urbanism „Ion Mincu”. 


Fotografii din arhiva Hexigloo 


Ca să aibă o şansă, designerii tineri trebuie 
să fie nu doar creativi, ci și antreprenori. 
Andreea Bădală a înţeles asta. 


/ De Gabriela Piţurlea 

stă vară, într-o duminică ploioasă, Andreea Bă- 
A dală își prezenta brandul vestimentar, Murmur, 

la festivalul de modă Pasarela, într-o instalaţie 
concepută cu Lundi et Demi (designerul Ciprian 'Țocu şi 
arhitectul Attila Kim). În spatele unui panou semitrans- 
parent, modelele dansau alene pe un cântec brazilian, 
plimbând fiare de călcat pe niște mese goale. E greu de 
spus ce a fost mai erotic: unduirile lor, sau momentul în 
care s-au dezbrăcat și au întins rochiile pe mese, lăsân- 
du-le să fie întoarse pe toate părţile de spectatori. Presa 
de modă din țară a vuit încântată: era altceva. 

Trecuseră trei luni de când Andreea lansase Murmur, 
cu o instalaţie asemănătoare și un clip finanțat de primul 
ei export, realizat de o armată de profesioniști. De partea 
grafică s-a ocupat Otilia Mihalcea, senior art director la 
Ogilvy. A fost evident, de atunci, că nu era o încercare. 
Era colecţia unui om care știe încotro se îndreaptă și cine 
sunt oamenii potriviţi s-o ajute. „Am așteptat mult ca să 
fac colecţia asta”, spune Andreea. „Lucrez de la 19 ani și 
am făcut prima colecţie adevărată la 27.” 

Andreea a ştiut mereu că va fi designer. A crescut fă- 
când haine pe lângă bunica ei, o croitoreasă care, la 85 de 
ani, e încă nedespărțită de mașina de cusut. De la tata, un 
economist care o ajută cu negocierile, a deprins plăcerea 
de a desena. Mama, inginer, a învăţat-o să fie ordona- 
tă. Cum a terminat designul în Bucureşti, a zbughit-o la 
Londra, la un master mai tehnic, de tipar creativ. 

A găsit acolo o cu totul altă lume: Ii s-a vorbit despre 
spiritul de business și laturile pragmatice ale profesiei, 
au participat la ședințe cu oameni din industrie, au avut 
acces la săli imense, utilate ca cele mai mari fabrici. 

La începutul lui 2008, Andreea hotărâse ce va face mai 
departe - propriul brand -, iar ideile se închegau în car- 
neţele. A revenit în ţară în 2010, dar încă nu se simţea 
pregătită pentru o lansare, așa că și-a dat un an ca să mai 
acumuleze experienţă. În aprilie 2011, a lansat Murmur 
şi nici că se putea moment mai bun: moda s-a înfășurat 
în piele și sfori, bondage-ul și fetișurile au invadat revis- 
tele de modă, pe podium, Marc Jacobs şi-a legat modelele 
cu cătușe de genţile Louis Vuitton. 

Murmur a venit cu fermoare făcute să plesnească, 
rochii-portjartier din dantelă, imprimeuri cu urme 


Fotografie de Lukâ5 Dvorâk 


si, 


a. 


de degete. Vedeta a fost tricoul coroziv (Poke), care se 
subţiază de la o spălare la alta, lăsând tot mai multă 
piele la vedere. Cupele rochiilor sunt făcute de la zero 
în atelier și Andreea speră ca, în timp, să devină o sem- 
nătură a brandului. La fel, gama take away - tricouri 
ambalate în cutii ca de ciocolată scumpă, care se vor 
găsi inclusiv la Cărtureşti. 

Andreea și-a asumat că, pentru a construi o afacere, 
trebuie să fie un creator cu program strict și capul pe 
umeri. A mers cu hainele la târguri, obținând comenzi 
pentru Liban și Franţa. De curând, a mutat atelierul în- 
tr-o casă mai încăpătoare, unde va avea și showroom. 
Pentru colecţia următoare, pe care o va lansa în martie, 
a dezvoltat și o linie de accesorii. 

„La început, am suferit o depresie majoră când mi-am 
dat seama ce groapă imensă e între vandabil, comercial 
şi creaţie”, spune ea. „Dar după aceea am venit cu picioa- 
rele pe pământ și mi-am dat seama că există o linie foarte 
fină, pe care dacă mergi, ţi-e foarte bine. Poate unii vor 
să facă artă și să trăiască cu 500 de euro pe lună. Dar 
eu nu-mi doresc asta. Eu îmi doresc să-mi văd hainele în 
cele mai mari magazine.” 

| ODĂ GRĂSIM 


Ca să devină cultură, 
mâncarea trebuie să fie bună. 
Aici intervine grăsimea. 


[ De Lavinia Gliga 


a câteva zile după ce s-a operat de fiere, bunicul 

meu a-nceput să-mi ceară, pe-ascuns, slănină. 

O feliuță. Eram la masă trei: el, eu și sora lui 
cazonă, care-l ţinea la regim strict cu carne şi legume 
fierte, fără sare, grăsime sau suflet. Bunicul meu a fost 
întotdeauna omul echilibrat al familiei: a mâncat, a băut 
şi a trăit mereu în intervalul subțire al cumpătării. Slă- 
ninuța, cum o alinta, nu era un semn al alimentaţiei 
nesănătoase - era un mod de a sărbători că e din nou 
sănătos, că e viu. 

Trăim vremuri în care mâncarea e o problemă. Global, 
îngrijorările sunt legate de faptul că noi suntem tot mai 
mulţi şi hrana e o resursă limitată. Individual, mâncarea 
e strânsă-n tot mai multe restricții: să nu îngrașe, să nu 

fie de import, să nu fie scumpă, să nu fie cu sare, să nu 
fie cu zahăr, să nu fie cu E-uri, să nu fie modificată ge- 
netic. Grăsimea e tabu: să nu fie deloc, sau măcar să nu 
fie vizibilă. 

Nevoie nu prea mai avem de ea. De când s-au inventat 
paltoanele, termopanele și centralele termice, grăsimea 
nu mai e un combustibil care ne fereşte de îngheţ. Dar 
particulele de grăsime sunt cele care poartă și potențea- 
ză gustul, legând aromele într-un tot cu sens. De aceea, 
orice aliment „low fat” are un surplus de sare, zahăr sau 
ambele. De aceea, orice mâncare căreia simţi că-i lipseşte 
ceva va fi desăvârşită de un cubulețţ de unt. 

Dincolo de restricții, mâncarea trebuie să fie bună. 
Trebuie să emoționeze și să aline ca să ne lege de ai noș- 
tri. Dacă mâncarea va fi tot mai mult despre compromi- 
suri, trebuie să-ncepem de-acum să construim punți la 
care să apelăm când mijloacele vor fi puţine. 

Grăsimea e o punte trainică. Mă gândesc la poveştile 
cu străbunica mea, care îndopa gâștele cu nuci ca să le 
înţese ficatul şi carnea cu grăsime - când am topit o fâ- 
şie de grăsime de gâscă, m-am simţit legată de ea, prin- 
tr-un fir cosmic de untură aurie. Mă gândesc la cinele cu 
bunicul meu, desăvârșite de câteva cubuleţe de slănină. 
Mă gândesc la copiii mei, cărora le voi povesti despre 
străstrăbunica și străbunicul lor, în timp ce vom mânca 
un colţ de pâine mânjită cu grăsime. 6) 


DE VÂNZARE: 
CONȚINUT DIGITAL 


Până să ne mutăm cu totul pe cloud, trebuie 
să învăţăm că nu tot ce-i pe net e gratis. 


/ De Gabriel Dobre 


n timp ce scriam acest articol, am cumpărat de 

pe iTunes piesa Vânătoare Regală de la Robin 

and the Backstabbers cu 0,99 euro, am plătit 
1,5 euro ca să văd Caravana cinematografică pe muvix. 
ro şi am cumpărat de pe elefant.ro, în format electro- 
nic, cartea Încredere, de Mircea Geoană. Ultima, pentru 
că era una dintre puţinele cărți compatibile cu Kindle 
disponibile în librăria respectivă, costa doar 5 lei și, cel 
mai important, pentru că eram curios dacă începe, ca 
mai toate enunţurile fostului lider PSD-ist, cu „cred cu 
tărie”. Așa începe. 

Recent, Kelemen Hunor, ministrul culturii, spunea că 
„România are o viteză excepțională în ceea ce privește in- 
ternetul. [...] Viteză avem, dar conţinut nu prea, și asta este 
problema. Cu conţinutul stăm destul de prost, cu cel digital.” 

În 2011, s-au întâmplat însă câteva lucruri importante 
pentru conținutul digital din România. A început să se în- 
chege o ofertă practic inexistentă până acum un an. De la 
sfârşitul lui septembrie, putem cumpăra muzică și cărți de 
pe iTunes. În octombrie, elefant.ro şi-a lansat platforma 
de vânzare a cărţilor digitale — 600 de cărţi cu autori ro- 
mâni și străini. S-a alăturat astfel librăriei Humanitas (lib- 
humanitas.ro) care oferea cărți în format digital din 2010. 

De-a lungul anului, numărul site-urilor de vi- 
deo-on-demand (VOD) care oferă contra cost filme, mai 
vechi sau mai noi, s-a dublat. Pe lângă, muvix.ro (deţinut 
de Mediafax Group) și mediadirect.ro (Direct One), care 
există de la sfârșitul lui 2009, au mai apărut dolcetv.ro 
de la Romtelecom și voyo.ro, lansat în august de CME, 
compania americană care deţine și ProTV-ul. 

Lista de filme şi preţurile pe care le cer cele patru si- 
te-uri sunt destul de similare: un film costă între 1,5 şi 3 
euro, în funcţie de data apariţiei. Filmele nu sunt chiar de 
ultimă oră, pentru că, de obicei, un film e licenţiat pen- 
tru VOD abia după ce apare în cinematografe şi pe DVD. 
Oferta e limitată și de faptul că site-urile nu au acorduri 
de difuzare cu toți marii producători și distribuitori de 
filme, încă prea înceţi pentru o piaţă de divertisment glo- 
bală. (Muvix, spre exemplu, are în portofoliu filme de la 
Warner Bros. şi Disney.) Chiar și așa, aceste site-uri sunt 
o destinaţie numai bună dacă vrei să vezi, legal, filme re- 
cente care nu te-au convins la momentul lansării să faci 
drumul până la cinematograf. 


Utlelcome to The Cloud 


SORRY NOT ENOUGH 
F8 FRIENDS. 


Se vor găsi însă suficienţi români care să plătească pen- 
tru acest conţinut digital? Asta e întrebarea pentru 2012. 

În ultimii 10 ani, ne-am obişnuit, cu ajutorul nemijlocit 
al furnizorilor de internet care-și promovează serviciile cu 
aluzii de genul „suficient cât să descarci toată istoria muzi- 
cii într-o secundă”, să punem egal între o conexiune bună 
la net şi descărcarea gratuită (şi ilegală) de filme și muzică. 

Raportul pe 2011 al International Intellectual Property 
Alliance, o organizaţie a companiilor americane dețină- 
toare de drepturi intelectuale, recomandă păstrarea Ro- 
mâniei pe lista neagră a ţărilor pe care le monitorizează 
pentru că „pirateria materialelor proprietate intelectu- 
ală este larg răspândită și mare parte din ea se petrece 
acum pe internet”. Una dintre concluziile raportului este 
că „angajamentul pe care reprezentanți de nivel înalt ai 
autorităţilor române îl manifestau în urmă cu cinci ani 
[...] a dispărut complet astăzi”. 

Legea care ar fi impus măsuri mult mai dure împotriva 
piratării online a fost respinsă în 2009 pe motiv de ne- 
constituţionalitate. Totuși, în UE, țări ca Franţa sau Su- 
edia dau semnalul că oricât de bune ar fi vitezele, down- 
loadul ilegal se apropie de sfârșit. În Franţa, descărcatul 
ilegal de muzică, filme sau sofiware aduce deconectări 
de la internet pe perioade de până la doi ani și amenzi 
substanţiale. În Suedia, a doua zi după adoptarea unei 
legi care permite companiilor afectate de piraterie să afle 
IP-urile celor care le descărcau ilegal conţinutul, traficul 
pe internet a scăzut cu o treime. 

Fireşte, mai avem până acolo. Dar începem să rămâ- 
nem fără scuza că piratăm pentru că nu avem de unde 
cumpăra. E o certitudine în care şi Mircea Geoană, sunt 
convins, crede cu tărie. (6) 


CEI:D IARNĂ 2011/2012 - 67 


Istoricul Lucian Boia vorbeşte despre 
nesfârșitele poveşti despre sfârșitul lumii. 


[ Interviu de Ani Sandu 


Cum v-aţi petrecut ultimul sfârşit al lumii, pe 11.11.2011? 
Cred că am parcurs zeci, sute de sfârşituri ale lumii, nu 
în realitate, ci în imaginar, în ce am cercetat şi am scris, 
aşa că am învăţat un lucru: sfârșitul lumii nu se petre- 
ce niciodată. Sunt foarte liniștit de câte ori se anunţă un 
sfârşit al lumii fiindcă știu ce s-a întâmplat cu sfârşiturile 
de lume precedente, adică nu s-a întâmplat nimic. 


Ce înseamnă de fapt sfârșitul lumii? 

Este un arhetip, îl întâlnim din timpuri vechi şi până în 
prezent. Este un gând firesc că lumea se va sfârşi cândva, 
odată ce toate se sfârșesc - viaţa are sfârșit, ziua e urma- 
tă de noapte și așa mai departe. E un scenariu pe care 
îl întâlnim în toate culturile și civilizațiile. De cele mai 
multe ori, e drept, sub forma unor sfârșituri incomplete. 
Exemplul cel mai bun e potopul biblic. Oamenii sunt pe- 
depsiţi pentru greșelile lor, cea mai mare parte a umani- 
tăţii piere, dar totuși rămâne un grup de supraviețuitori 
care continuă aventura umană. 


Deci există speranţa aceasta a reînnoirii. 

Există. Sigur, sunt și sfârşituri de lume definitive, dar 
cele mai multe sunt incomplete. Iar potopul biblic se 
regăseşte, deși factorii sunt diferiţi, în multe dintre 
scenariile actuale. Războiul nuclear, mai recent încăl- 
zirea globală. De fiecare dată, oamenii sunt pedepsiţi 
pentru greşelile lor şi umanitatea riscă, dacă nu să 
piară, în orice caz riscă prăbușirea civilizaţiei. Nu sunt 
deloc convins de predicțiile extreme în jurul încălzirii 
globale. S-a constatat o încălzire în medie cu un grad 
în ultimul secol, dar de aici la proiecţii care merg la 
şase grade, la nouă grade, la schimbarea completă a 
zonelor climatice, darea peste cap a planetei, e o dis- 
tanță cam mare. 


Cum vedeţi că au evoluat mitologiile despre sfârșitul lumii? 
Dacă în culturile tradiționale acționează în acest sens 
divinitatea sau forţe din afara oamenilor, în epoca 
noastră omul este cel care se presupune că-și pregă- 
teşte propria distrugere sau distrugerea civilizaţiei 
tehnologice pe care a creat-o. În potopul biblic, omul 
era pedepsit de divinitate. Acum omul e de asemenea 
pedepsit pentru păcatele lui, dar se autopedepsește 
într-un fel prin inconștiență. Cum e cazul cu încălzi- 
rea globală. Pe de altă parte, sfârşiturile de lume au 
câștigat în varietate. În culturile tradiţionale, lumea se 

sfârșea prin potopul universal, printr-un incendiu sau 
o mare epidemie. Acum mijloacele sunt mult mai mul- 
te pentru că ţin în bună măsură de tehnologia umană 
şi de alte cunoștințe acumulate între timp (ciocnirea 
cu un asteroid sau o cometă). Omul este considerat 
capabil să provoace asemenea imense dezastre prin 
utilizarea iraţională a cunoştinţelor şi a tehnologiei pe 
care a creat-o. 


Sunt și alți factori în afară de tehnologie care au dus la 
schimbarea asta? 

Un factor important este şi refluxul religiilor, mai ales în 
societăţile occidentale. Sfârșitul lumii este mai lipsit de 
speranţă acum decât a fost înainte. În gândirea creştină, 
de pildă, sfârșitul lumii inspiră teamă, dar și speranţă, 
fiindcă după sfârșitul lumii urmează viața veşnică pen- 
tru cei care merită Paradisul. Or acum, speranţa asta e 
tot mai mică și pentru tot mai puţină lume și atunci un 
sfârşit definitiv al lumii ar fi chiar definitiv. 


A existat vreo perioadă în care au fost mai puţine temeri 
legate de sfârșitul lumii? 

În general temerile se intensifică în perioadele mai zbu- 
ciumate, în perioadele de criză. 


Precum cea de acum? 

Sigur că da. E o criză care acum se manifestă brutal, 
însă ea e caracteristică societăţilor occidentale și lumii 
tehnologice de secole încoace. Lumea merge tot mai 
repede înainte, se creează tot mai multe dezechilibre. 
Sfârşituri de lume întâlnim câte vreţi și în secolele tre- 
cute, însă acum criza e şi mai activă şi e de presupus că 
de aici se vor naște și se nasc deja tot felul de scenarii 
de sfârşit de lume. 


Există vreun antidot pentru aceste temeri? 

Eu cred că nu există, pentru că sunt temeri arhetipa- 
le. Există vreun antidot pentru teama de moarte? Sunt 
lucruri care vin de departe şi care-l însoțesc pe om. Eu 
sunt convins că lumea va merge înainte cu cele bune și 
cu cele rele. (6) 


Lucian Boia a tratat pe larg subiectul în cartea Sfârșitul 
lumii. O istorie fără sfârșit. (Humanitas, 2007). 


Ca să afli cum ar putea să arate lumea după un cataclism, citește 
„Postapocalipsa e mai cumplită decât apocalipsa”, un text publicat în 
primul număr din DoR. 


Tbhou sbalt not 
make plans 
for 2012 


The P'jins, 20:12 

renul din București până la Baia Mare face 
14 ore şi opreşte în vreo 30 de staţii: timp 
berechet să citești o carte, să-ţi recapitulezi 
întreaga viață, sau să te plictisești de moar- 
te. Parcă nu e nimic mai departe decât re- 
şedinţa celui mai nordic judeţ din ţară, la 
doar o oră distanță de Ucraina și Ungaria. 
Pitit între dealurile de la poalele Orientalilor, orașul e traver- 
sat de râul Săsar, adică Râul Doamnelor, așa cum metaforic 
se numea în 1329, la prima atestare documentară. Pe atunci, 
Baia - care în limbaj popular înseamnă mină, era un centru 
minier. A rămas așa timp de sute de ani, pentru că masivii de 
aici ascund plumb, zinc, cupru, aur și argint. Încă mai sunt 
zăcăminte de exploatat în munţii Oaș-Gutâi, în special au- 
ro-argentifere. De fapt, o bună parte din faima orașului cu 
aproape 140 de mii de locuitori, ține de vărsările de cianuri 
din 2000 de la o fabrică de exploatare a aurului, unul din cele 
mai mari dezastre ecologice din Europa, după Cernobil. 

Din '97—98, când Guvernul a început să închidă și să con- 
serve minele nerentabile, și până în 2006, când Uniunea 
Europeană a cerut renunţarea la subvenţiile statului în indus- 
trie, minele din zonă s-au închis una câte una. Din cei 28.000 
de angajaţi care lucrau în 1990 în domeniu, acum mai sunt an- 
gajaţi 200 la compania minieră Remin Baia Mare, acum în in- 
solvenţă. Nici combinatul de cupru, Cuprom, nu mai produce 
nimic. Din vremurile bune a rămas amintire cel mai înalt fur- 
nal din România și a treia construcţie industrială din Europa. 

Din cauza restructurărilor masive, Baia Mare a primit în 
1999 statutul de zonă defavorizată, iar companiile care ve- 
neau aici primeau facilități fiscale de la Guvern. Lucrurile 
s-au mai îmbunătăţit de atunci, iar băimărenii nu par nostal- 
gici după minerit. Cei câțiva investitori veniţi în zonă, cum ar 
fi o fabrică de mobilă a unui grup italian sau un producător 
de confecţii belgian, au reușit să mai ridice nivelul de trai. 

Locuitorii - un melanj de români, maghiari şi romi - nu 
sunt nici veseli, nici posomorâţi. Sunt mai degrabă oameni de 
treabă, care toamna se bucură de castane, cărora le-au dedi- 
cat o sărbătoare locală. Iarna asta sărbătoresc prima „larnă 
Băimăreană”, un fel de Crăciun vienez dominat de cel mai în- 
alt brad din ţară, adus de cel mai tânăr primar de municipiu 
din ţară, Cătălin Cherecheș. 

Cherecheş e și omul care a construit zidul care separă co- 
munitatea de romi de șosea, iar zidul este motivul pentru care 
am venit la Baia Mare. 


in 2010, de când Italia și Franţa au început 
expulzările, integrarea socială a romilor a 
devenit o problemă de politică internă și 
imagine externă, în același timp. 1 se dedi- 
că din ce în ce mai multe vorbe și rapoarte, 
iar politicieni români se întrec în declaraţii 
stângace - însuși preşedintele a fost aver- 
tizat de Consiliul Naţional pentru Combaterea Discriminării, 
CNCD, pentru că a spus că diplomaţia e ineficientă dacă romii 


1 Locuitorii blocului 46B nu au nici curent, nici gaze, nici grupuri sanitare. 


fură din autobuze. Forţaţi de grija Comisiei Europene, care 
şi-a propus ca în următorii zece ani să eradicheze excluziunea 
socială, fiecare membru UE are de prezentat la sfârşitul anu- 
lui o strategie de integrare a romilor. 

A României se redacta de zor la Guvern astă-vară, în timp 
ce Cherecheş construia zidul. 

Zidul este o construcţie de beton pe care primarul a coman- 
dat-o în vară, la o lună după ce a fost ales, ca să separe strada 
Horea de două blocuri sociale, populate de familii de romi. 
E înalt de 1,60 de metri și lung de 100 de metri, iar ridicarea 
lui a fost acompaniată de acuze de discriminare şi segregare 
rezidenţială venite de la numeroase ONG-uri. Primarul plă- 
nuia un zid înalt de trei metri, dar s-a răzgândit. Pe aceeaşi 
listă, erau un post de poliţie și camere de supraveghere, dar 
instalarea lor a fost deocamdată amânată. Motivația prima- 
rului pentru toate acestea, așa cum a declarat presei locale, a 
fost că vrea să protejeze copiii de traficul de pe strada aflată 
la cinci metri de blocuri, dar și să instaureze „ordine şi disci- 
plină” în zonă. 

CNcD a început să investigheze imediat dacă zidul discrimi- 
nează, iar Baia Mare, după ani în care a apărut în presă doar 
ca fundal al unor poveşti miniere, a devenit exemplu modern 
de separare etnică. 

Cherecheș nici n-a clipit. A negat că ar fi vorba de discrimi- 
nare și a spus că strategia lui de integrare a minorităţii rome 
include construcţia la marginea orașului a unui cartier social 
în care plănuiește să mute toţi romii care locuiesc acum în 


1 Curtea dintre cele două blocurilor aflate după zid, 46A și 46B. 


condiții mizere, pe terenuri pe care le ocupă nelegitim și abu- 
ziv în „pungile de sărăcie” ale orașului. (Într-o variantă de 
lucru a strategiei naţionale de incluziune a romilor scrie că 
autorităţile trebuie să elimine desegregarea rezidenţială, iar 
atunci când se apucă de construit locuinţe sociale, construc- 
ţia să fie realizată cu mâna de lucru a viitorilor beneficiari.) 

În Baia Mare sunt aproape 5.000 de romi. Dintre aceștia, 
aproximativ 2.000 locuiesc fără condiţii minime de viață. La 
sfârşitul lui septembrie, când am ajuns prima oară acolo, ta- 
ximetristul care m-a dus de la gară la pensiune mi-a spus că 
strada pe care s-a construit zidul este liniştită. „Dar n-aţi vrea 
să intraţi vreodată acolo, în ghetou, unde e ceva de groază”, 
mi-a spus despre cele două blocuri. 

I-am zis că tocmai asta plănuiesc să fac, iar el mi-a răspuns 
cu un „Aha” lung și s-a uitat atent la mine în oglinda retro- 
vizoare. A tăcut tot drumul, nu înainte de a-mi spune, la fel 
ca toți ceilalți taximetriști peste care am dat, că zidul a fost o 
idee bună, pentru că mulţi copii ieșeau în stradă sau aruncau 
cu pietre în mașini şi provocau accidente. 

Așa crede și primarul. Când l-am sunat prima oară și i-am 
spus că vreau să ne vedem să vorbim despre zid, mi-a spus 
tare şi răspicat „Nu este un zid. L-aţi văzut? De ce îi spuneți 
zid?”. Nici măcar gard nu este termenul corect, a adăugat el. 
Fraza corectă, mi-a spus, e: „delimitare între strada Horea și 
cele două blocuri sociale, proprietăţi ale Primăriei.” 

Alexandru Banta, una dintre cele mai puternice voci care se 
opune zidului, nu e de acord. Banta mi-a fost recomandat de 

cei de la Romani Criss și Şanse Egale, oNG-uri care, alături de 
Amnesty International, au protestat împotriva construcţiei. 
Într-un reportaj de la Deutsche Welle, Banta a fost identificat 
ca purtător de cuvânt al comunităţii rome din oraș. Are 50 
de ani și stă într-o garsonieră de aproape 20 de metri pătrați 
într-unul din cele două blocuri, cu cei șase copii, soţie și so- 
cru. Trăiesc din alocaţiile copiilor și indemnizaţia maternală 
a Marianei, soţia, care are grijă de fetița lor de un an și două 
luni - în total aproximativ 900 de lei. 

Pe Banta l-am întâlnit la o cafenea în centrul vechi al ora- 
şului. A venit îmbrăcat într-un costum negru, lucios, cu că- 
mașă albă, vestă și cravată asortate, cu picăţele albe. E un 
bărbat uscăţiv, cu ochi albaștri, curioși, mustață și cu părul 
grizonant strâns într-o coadă lungă. Încruntat, mi-a spus că 
zidul arată ca la pușcărie, că discriminează comunitatea, mai 
ales copiii, fiindcă-i îngrădește. Se gândea chiar să scrie pe 
zid: „Jos fascismul, jos rasismul. Daţi drumul la vizualiza- 
rea copiilor.” La dezbaterea publică organizată de Primărie 
în timp ce zidul se construia, Banta a luat microfonul și i-a 
spus răspicat primarului că nu e de acord. De atunci, spune 
Banta, a început un război cu primarul, cu care se înțelegea 
bine când acesta era deputat. 

Oricâte întrebări i-aş fi pus despre cum e viaţa în ghetou, 
n-aș fi aflat nici un sfert din poveste fără să văd ce e acolo. Aşa 
că am pornit cu el spre blocurile de după zid, unde locuiește 
alături de alte 200 de familii. Cât eram în taxi, cineva l-a su- 
nat pe Banta să-i spună că nu mai e curent electric. A dat câ- 
teva explicaţii despre lipirea unor fire şi a închis. 


eși e o zonă periferică, cu mașina, din cen- 
ez A trul vechi și până pe strada Horea, faci 

cinci minute. În zonă sunt câteva depozite 

de materiale de construcţii, dar și sediul 
Miz odată-funcționalului Cuprom. După ce 

am trecut de un cimitir, o grădiniță, un 

alt cimitir și o casă, taxiul ne-a lăsat chiar 
lângă intrarea de lângă zid. Acesta înconjoară lateralele blo- 
curilor sociale 46 A și 46 B, şi blocul 6, la intersecţie cu strada 
Electrolizei. Din stradă, are în jur de 2 metri înălțime. Din 
curte, care e înălțată, are 1,60 de metri. 

Ambele blocuri au fost construite în anii'70, A - pentru an- 
gajaţii combinatului Cuprom, B - pentru cei ai întreprinderii 
Antrepriză Montaj Instalaţii. Dacă A a fost ocupat de angajaţii 
Cuprom până când a fost vândut Primăriei, şi, mai apoi, re- 
abilitat, în 2009, B, lăsat în paragină, a fost ocupat abuziv 
de oameni fără locuinţe până în 2000-2001, când a ajuns în 
proprietatea autorităţii locale. 

Majoritatea celor de aici supraviețuiesc cu ajutoare sociale 
(alocaţii pentru copii, indemnizaţii maternale, ajutoare pen- 
tru încălzire), iar aproape jumătate din locatarii celor două 
blocuri lucrează - majoritatea la Aramis, o fabrică de mobilă 
şi la Drusal, compania de salubrizare. Alţii se descurcă colec- 
tând fier vechi, iar restul trăiesc din containere, unde caută 
resturi de mâncare, haine și orice altceva. Câţiva dintre ei 
au fost, de-a lungul timpului, beneficiarii unor proiecte ale 
ONG-urilor locale, unele dintre ele sistate. (Organizaţia Hope 
and Hopes for Children a ajutat câteva familii de aici cu ali- 
mente și cu plata restanţelor la chirie, dar din ce în ce mai 
multe familii cereau bani, așa că în 2009 au oprit plăţile.) 


74 - IARNĂ 2011/2012 (EEI:D 


Blocul 46A, în dreapta, are exteriorul curat, zugrăvit în alb, 
panouri verzi în dreptul geamurilor termopan și mansardă. 
După renovarea din 2009, locatarii de aici au acum apă cu- 
rentă, gaze, baie în cameră, curent electric. Pentru o garsoni- 
eră, fiecare familie are de plătit lunar o chirie de aproximativ 
30 de lei, plus utilităţile. În doi ani, pereţii din scara blocului 
s-au murdărit până aproape de tavan, iar ușile apartamente- 
lor sunt zgâriate, mi-a explicat Banta. 

Renovarea a fost opera fostului primar, Cristian Anghel, 
care a administrat Baia Mare din 1993 până în 2010, când a 
fost condamnat la doi ani și șase luni de închisoare cu execu- 
tare, pentru abuz în serviciu. (Blocul 46A, pe care l-a cumpă- 
rat pentru primărie în 2006 cu un preț de patru ori mai mare 
decât cel al pieţei, a fost motivul pentru care a fost cercetat 
de procurori.) 

În stânga este blocul B, care a ajuns în proprietatea pri- 
măriei acum zece ani, când o fabrică locală l-a predat în 
schimbul ştergerii unor datorii la bugetul local. Fără să-l rea- 
biliteze, primăria l-a transformat în bloc social, însă chiriașii 
întârziau plata şi încet-încet s-au tăiat toate utilităţile. În spa- 
tele lui, pe o mică structură de beton, în mijlocul unui maldăr 
de gunoi, s-a montat un robinet pentru apă, iar în vară chiria 
s-a ieftinit şi a ajuns la șapte lei pe lună. 

O sumă de nimic, pentru nimic. 

Blocul are tot patru etaje, fără mansardă; tot două scări, 
dintre care una de serviciu. Dacă nu ar fi zecile de antene-far- 
furii de la Boom Tv și Digi 'rv, rufele de la ferestre, copiii de 
la intrare, ai zice că e devastat şi părăsit. Pereţii exteriori sunt 
aproape negri, iar, răzleţ, câteva geamuri sunt încadrate în 
pătrate proaspăt zugrăvite în alb. Aproape toate garsonierele 


au câte o gaură spartă lângă fereastră, înnegrită de fum -— 
pentru că oamenii se încălzesc cu sobe improvizate, de fontă, 
şi fac mâncare tot pe ele. 

Am intrat cu Banta în 46B prin scara de serviciu, unde nu 
mai există nici balustrade la balcoane, nici tâmplărie la gea- 
muri. Pereţii sunt decojiţi, cu câteva cărămizi lipsă, iar scările 
sunt rupte. La parter se simțea un miros puternic de fecale; 
pe măsură ce am urcat scările, mirosul s-a pierdut, dar a ră- 
mas un aer închis, greu respirabil: fum, căldură, gaz din bute- 
lie. În garsoniere nu au grup sanitar, ci doar o baie comună la 


1 Familia lui Alexandru Banta, unul dintre locatarii care se opune zidului. 


fiecare etaj. N-au nici instalaţie de gaze şi doar 19 garsoniere 
au curent electric — mulţi trag curent de la celelalte blocuri 
din zonă. 

Banta s-a mutat în 46B acum zece ani și după puţin timp a 
ajuns şef de palier la etajul trei, fiindcă oamenii au văzut că-i 
reprezintă în relația cu Primăria. Blocul, spune el, era „ca la 
Ben Laden, după bombardări”. Au scăpat cu greu de ploşni- 
ţe — niște gândaci maronii, urât mirositori, care umblau peste 
tot prin garsonieră: prin pat, peste copii, în haine, în mânca- 
re. O vreme i-a strivit cu un cui, dar mirosul era prea tare, 
şi apoi a găsit o soluţie concentrată pe care a combinat-o cu 
vopsea lavabilă şi a zugrăvit de mai multe ori. 

Am ajuns la trei, la apartamentul 68. Uşa era deschisă și în 
garsonieră erau vreo şapte oameni. Patru tineri, băieţii lui, 
încercau să înnoade un cablu. Venise curentul, dar nu reu- 
şeau să pornească televizorul. Începuse să miroasă a fum, iar 
băieţii au râs. „Dacă sărim în aer?”, a întrebat unul dintre ei. 
Au râs și mai tare, în hohote. „Cum să sărim în aer? Mie mi-e 
frică doar de Dumnezeu!”, le-a spus tatăl și le-a dat o rolă 
de scotch. 

Este mult scotch în casa familiei Banta; pe sertarele dula- 
pului sunt lipite două icoane și alte fotografii: două cu Banta 
vorbind la microfon la dezbaterea despre zid organizată de 
Primărie, una alături de Elena Udrea. În imagine, Banta, cu 
părul mai scurt și despletit ţine în mână un steag portoca- 
liu, iar Udrea zâmbeşte larg. De vreo zece ani, soţia, uneori şi 
Banta, vând ambulant ziare prin oraș. Le iau de la chioșcurile 
de presă, le vând și tot ce câștigă e din bacșișuri, între 25 şi 30 
de lei pe zi. Înainte de criză, când mica afacere le mergea bine, 
cunoșteau multă lume pe teren: politicieni, doctori, oficiali. 


ÎN ARITMETICA ELECTORALĂ A 
ORAȘULUI, 500 DE VOTURI CONTEAZĂ. 
LA ULTIMELE ALEGERI LOCALE, ÎN MAI 
2011, APROXIMATIV 200 DE VOTURI 

AU FĂCUT DIFERENȚA PENTRU CA 
PRIMARUL SĂ CÂŞTIGE DIN PRIMUL TUR. 


Aşa au dat de cineva de la PD-L, așa au ajuns să împartă flu- 
turași la un eveniment de partid, așa au întâlnit-o pe Udrea. 

Sus, pe rafiuri, erau îngrămădiţi ursuleţi, căţeluși şi alte 
animale de pluș. Un rafi mai jos: medicamente, siropuri pen- 
tru copii, un iaurt de fructe Casa Bună. Pe patul de lângă geam 
stăteau Mircea, băiatul de 13 ani și Alisia, de un an şi două 
luni, iar pe canapea, lângă soba de fontă, socrul lui Banta, cu 
ochelari de soare cu ramă metalică pe nas şi o figură absentă. 

După ce au făcut televizorul să meargă, Banta m-a luat de 
mână să cunosc alți oameni din bloc. Mi-a spus că vrea să-i 
întreb despre zid şi despre ce mai vreau eu. Am intrat fără să 
ciocănim la uși. Niciuna nu era încuiată. 

Într-o garsonieră se simţea un puternic miros de gaz, iar 
un bătrân stătea întins în pat, cu ochii închiși. „Să deschidem 


fereastra?”, i-am întrebat. „Vă simțţiţi bine? Miroase a gaz”. 
„Nu miroase”, mi-a spus repede Banta. Bătrânul vorbea greu, 
așa că am plecat spre alte camere. Am mai întâlnit un cuplu 
tânăr cu doi copii, care aveau casa ordonată. Pe o măsuţă, 
lângă combina muzicală acoperită cu un milieu, stăteau ali- 
niate patru telefoane mobile. 

La primul etaj am cunoscut o mamă singură cu doi copii 
care mi-a spus că moare de foame, că nu-i e rușine că se ocu- 
pă cu fier vechi, că ia bani cu camătă, că nu poate deschide 
geamul fiindcă vin muștele în casă şi toată vara stă cu el în- 
chis. A tras tare, la intervale scurte, din țigară și a gesticulat, 
arătând uneori spre copilul creţ cu părul lung care dormea 
adânc în pat, învelit bine. Am întrebat-o dacă e bolnav fiindcă 
nu înţelegeam cum altfel nu se trezește cu toată gălăgia din 
cameră. „Nu. Doarme”. Mi-a arătat dulapurile goale, trântind 
uşile şi apoi și-a aruncat ţigara sub soba mică din fontă, pe 
linoleum. Am rămas cu ochii la țigară, speriată că va lua foc. 
N-a luat. 

N-am reușit să stau de vorbă cum aș fi vrut cu toți acești 
oameni. Păreau să aibă cu toţii alte preocupări decât zidul. 
Unii dintre cei cu copii mi-au spus că zidul e bun pentru pro- 
tecţia celor mici, alţii că nu ajută cu nimic, fiindcă poate fi 
escaladat uşor, iar copiii se fac nevăzuțţi. Alții mi-au spus că 
din banii pentru construcţia lui, se putea reabilita blocul. Dar 
zidul în sine nu-i interesa foarte tare și ar fi vrut să-mi spună 
mai multe despre nevoile lor: că nu au mâncare, că nu au apă, 
că nu au aer. 

Explicaţia lui Banta pentru dezinteresul oamenilor față de 
zid ca mijloc de segregare, așa cum îl percepe el, era frica. 
Unii se feresc să vorbească despre zidul construit de teamă 
că-și vor pierde locuinţa, mi-a spus. Adică primarul și „mâna 
lui dreaptă”, Pise, ar putea să nu-i mai ajute. 

Aflasem din presa locală despre Pise - era portretizat ca 
un bulibaşă al ghetoului. Banta s-a strâmbat când m-a auzit: 
„nu e niciun bulibașă, e din altă parte”. Altă parte înseamnă 
că n-are prea multă treabă cu comunitatea de după zid. Însă 
e important în alt ghetou al orașului, un loc despre care auzi- 
sem deja că face 46B să pară un lux: Craica. 

ără mine, nu intră nimeni [în Craica]”, mi-a 
(Ei spus Pise imediat după ce l-am cunoscut. 

„De ce?”, am întrebat eu. „Nimeni de aco- 

lo nu are încredere în străini, fiindcă le-au 
cai fost făcute prea multe promisiuni și nu au 

fost ajutaţi”. Aşteptam amândoi să se-ncarce 
un camion cu haine, mobilă și jucării de la 
un ONG care voia să ajute locuitorii de acolo; el era cel care 
facilitase transportul. 

Pise, pe numele lui complet Carol Jurisnicz, purta un cos- 
tum negru, lucios, cu o cămașă albă descheiată lejer la gât. Îşi 
căuta mereu reverul, pe care-l mângâia încet ca și cum ar fi 
găsit scame, apoi trăgea de el, de parcă voia să-l aranjeze mai 
bine. Are 45 de ani, este om de afaceri și deţine un magazin și 
un club-cafenea-bar, Selena Diamant. E misterios când vine 
vorba de afacerile sale și răspunde lapidar. Mi-a spus că fiii 
lui, de 23 și 26 de ani, au o firmă de construcţii la Londra, 
acolo unde au locuit cu toţii un an. Este fiul unui pastor pen- 
ticostal, la liceu s-a oprit la clasa a XI-a și pe la mijlocul anilor 
'90 a fost instructor de dansuri ţigăneşti. 

Din '93, de când Anghel a devenit primar, îi ajută pe romii 
săraci. Asta pentru că „a făcut o juruinţă la Dumnezeu” ca 
10% din câștigul său să-l dea mai departe „amărâţilor”. 

În drum spre Craica, în timp ce scruma tacticos pe fereas- 
tra mașinii sale, un Audi Q7 negru, Pise mi-a spus că zidul de 
pe Horea a fost ideea lui. Și postul de poliţie, pe care primarul 
l-a promis odată cu zidul ar fi fost propunerea lui, fiindcă ar 
limita debandada din ghetou. „Normal că ei ce știu mai mult 
decât să fure? Dacă ești sărac, amărât, vrei, nu vrei, îl iei. Nu 
se cheamă neapărat că ai furat, dar l-ai luat”. 

Din torpedo a scos o citaţie — actul prin care tocmai își în- 
fiinţase un ONG: Asociaţia pentru Dezvoltarea Comunitară a 
Romilor din Baia Mare. Şi-a dorit o organizaţie pentru a câș- 
tiga fonduri europene. Vrea să aplice cu un proiect, alături 
de primărie și un alt ONG, condus de un prieten de-al său, 
unde este angajat și fostul primar Anghel, eliberat condițio- 
nat în februarie, după aproape 11 luni de detenţie. 

Ca să ajungi în Craica trebuie să urci un dâmb și să treci 
pârâul pe un podeţ de lemn. Ne-am făcut încet loc printre 
cocioabele așezate foarte aproape una de cealaltă. Unele 
sunt din pământ, din lemn, acoperite cu ciment sau ridicate 
din bolțari de Bca, cu rame de ferestre de lemn sau de pvc. 
De pe calea ferată se poate vedea toată așezarea care se în- 
tinde cam pe un kilometru - cocioabe, gunoaie, câini slabi 
şi mulţi copii, mai mult dezbrăcaţi decât îmbrăcaţi -, cea 
mai mare „pungă de sărăcie” din Baia Mare. Sunt mai mult 
de 200 de cocioabe improvizate de-a lungul unei căi ferate 

dezafectate. Aici locuiesc ilegal aproape 1.100 de oameni; 
peste jumătate, copii. 

După Revoluţie, majoritatea romilor din zonă - cărora 
Ceaușescu le demolase casele și îi mutase în blocuri - nu au 
făcut faţă tranziţiei (taxe mari la utilităţi, locuri de muncă 
pierdute), dar nici traiului la bloc, așa că au părăsit aparta- 
mentele de pe strada Păltinișului și s-au așezat o stradă mai 
departe, lângă calea ferată. Pentru că nu au curent electric, 
apă curentă sau gaze, vecinii de la blocurile de peste stradă 
au pus de-o afacere subterană și îi racordează ilegal, cerând 
fiecărei familii lunar pentru consumul unui bec şi al unui 
televizor 150 de lei. Unii au mici gospodării: cresc porci sau 
găini. Vara incendiile sunt dese, iar când plouă, cocioabele 
sunt inundate rapid pentru că pârâul este plin de gunoaie 
şi se revarsă. 

În toţi aceşti ani au fost lăsaţi în pace şi uneori întreţinuţi 
de către autorităţi - primesc ajutoare pentru încălzire, li s-au 
construit podeţe, robinete de apă - toate acestea mai ales în 
perioade electorale, când candidaţii au nevoie de voturile lor. 
În aritmetica electorală a orașului, 500 de voturi contează. 
Spre exemplu, la ultimele alegeri locale, aproximativ 200 de 
voturi au făcut diferenţa pentru ca primarul să câştige din 
primul tur. 

Când mi-a văzut aparatul foto, Pise m-a îmbiat să filmez. 
„Chiar ar merita un reportaj”, mi-a spus. Oamenii au ieșit din 
case şi au așteptat liniștiți să vadă cine primește ceva. Nimeni 
nu s-a năpustit asupra camionului, iar câţiva copii au venit pe 


1 Primarul Cătălin Cherecheș în mijlocul comunității din Craica, unde romii și-au construit 
cocioabe pe marginea unei căi ferate abandonate. 


„Îl ŢINEM ÎN ȘAH PÂNĂ VINE 
MOMENTUL: VOTUL, PAM-BAM. 
MANEVRE.” 


rând, de parcă ar fi existat o listă şi numere de ordine. „Ia ui- 
taţi ce copil blond are și ea e neagră”, mi-a spus arătându-mi 
o mamă cu nouă copii, care alăpta un băieţel de un an, cu 
părul blond și pielea albă. Femeia l-a privit bucuroasă și a 
tăcut în timp ce copilul îi trăgea de sfârc. Băieţelul, îmbrăcat 
într-un tricou roz, pe care scria cu litere aurii You make me 
smile a zărit guma din gura lui Pise, a lăsat sânul mamei şi a 
întins mâna zicând „Aaaa”. Toţi așteptau reacţia cu ochi mari, 
zâmbind forțat. Pise a ezitat şi a râs. După el au râs și ceilalți 
curioşi, iar mama s-a încruntat un moment fiindcă soarele 
îi venea în ochi. Pise și-a scos guma din gură și a îndesat-o 
în cea a copilului. Cei adunaţi au aplaudat. Mama a zâmbit a 
mulțumire și a primit în palmă o bancnotă de 50 de lei: „Să-i 
spui bărbatului că ești bine, să nu se-ntoarcă acasă, să stea 
acolo și să lucre”, i-a ordonat bărbatul și s-a îndreptat spre 
ieşirea mică din ghetou, nu înainte de a le spune oamenilor 
„Dumnezeu cu voi!”. 


1 Peste 600 din cei 1.100 de locuitori din Craica sunt copii. 


„Mergi cu Dumnezeu”, i-au răspuns câţiva. S-au uitat la el 
de parcă nu ar fi vrut să-l vadă plecat. 

Înainte să plecăm, Pise mi-a arătat cele șapte-opt podeţe 
de lemn. „Toate astea le-am făcut eu”. L-a completat rapid 
Marin, unul dintre aghiotanţi: „El le-a făcut, cu primarul”. 
„Cel de acum sau cel de dinainte?”, i-am întrebat. „Cătălin, 
da, pe vremea când era deputat. De câte ori au fost chestii din 
astea, cu campanii, cu din alea, câte ceva le-am tot mai [dat], 
şi la ei, şi la cei de pe Horea. Acolo le-am băgat instalaţii de 
curent cu Cătălin, canalizări de apă, în 2008, la parlamenta- 
re, pe banii lui le-am făcut pe toate. Când nu mai pot, nu pot”. 

Mi-a spus că se ceartă cu oricine dacă e nevoie să-și ape- 
re romii: pe Cherecheş l-a atacat la o emisiune locală vara 
asta, când i-a amendat pe romii care vindeau ilegal pepeni 
în stradă: „Păi, staţi, mă, le luaţi pâinea și la ăștia, vreți să-i 
aduceţi și pe ăștia la hoţie, păi unde vreţi să-i băgaţi? Da cu 
ce vă-ncurcă, mă?”. 

Şi-a încruntat ochii, a dat din cap de câteva ori și mi-a 
spus: „Îi ținem în șah până vine momentul: votul, pam-bam. 
Manevre”. Și-a plesnit palmele tare, de două ori. (În vară, îna- 
inte de alegerile parlamentare, Pise s-a ales cu un dosar penal 
după ce a fost implicat într-un scandal violent. Potrivit presei 
locale, un alt autoproclamat lider rom l-a acuzat de lovituri 
cu sabia, după ce s-au certat pe zona de influenţă a voturilor.) 

Următorul vot important se dă la localele din 2012, când 
primarul Cătălin Cherecheș vrea să-și apere scaunul câștigat 
în mai 2011. 

Pt 


ntr-o zi de vineri, la 8 dimineaţa, Porsche-ul 
le Cayenne gri al lui Cherecheş era deja în parcarea 

primăriei. La intrare, stă un panou auriu cu nu- 

mele și anii de guvernare ai ultimilor 46 de edili. 
E Cherecheş e prea proaspăt să fi fost trecut pe pla- 
că. Am ajuns în anticamera primarului cu Ramona, 

una dintre secretare, tânără, slabă, cu ochi verzi. 
Doi bărbaţi așteptau să intre la primar, iar eu m-am așezat 
pe scaunul liber, lângă un lămâi înalt. Uşa era întredeschi- 
să, îi auzeam vocea, îi vedeam profilul. Este înalt, brunet, are 
sprâncene bine definite şi buze subţiri. Ochii negri şi vii îi dau 
un aer de copil ștrengar. Dacă l-ai vedea altfel decât îmbrăcat 
la costum, n-ai zice că are 33 de ani. 

Angajaţi din primărie intrau grăbiţi cu mape la semnat, iar 
secretarele tăceau, tastau rapid şi uneori se priveau crispate. 
În cele 15 minute cât am aşteptat, Cherecheş a vorbit de vreo 
trei ori la telefon. Îi ştiam deja vocea gravă, autoritară, cu un 
timbru puternic. M-a dus cu gândul la o voce perfectă de radio. 
Una dintre conversațiile lui telefonice a amuţit anticamera, 
spre disperarea secretarelor. „Auzi, pe colegii tăi îi doare tare 
capul?”, striga el în telefon. „Sunt oligofreni, schizofreni?” 

„Vă rog să vă mutaţi pe scaunul din fața ușii ca să vă vadă că 
aţi venit, de acolo nu vă vede”, mi-a sugerat zâmbind cea mai 
în vârstă dintre secretare. 

Cherecheș este cel mai tânăr primar de municipiu din ţară. 
A fost ales în mai, când Guvernul a decis să facă alegeri par- 
ţiale, după ce orașul a fost condus un an și două luni de inte- 
rimari. Mama sa, Viorica Cherecheș — Ica, cum îi spun băimă- 
renii - conduce Spitalul de Boli Infecţioase şi Psihiatrie, iar 
tatăl său, Dorel Cherecheş - care a murit în 2001 -, a condus 
din '90 Direcţia Silvică Maramureş. Este un om bogat; în de- 
claraţia de avere din 2010, pe lângă terenuri și case, apare și o 
donaţie de la mamă în valoare de 1.500.000 de euro - donaţie 
din cauza căreia Agenţia Naţională de Integritate s-a autose- 
sizat. (Inspectorii nu au găsit însă nicio problemă cu donația, 
iar dosarul urmează a fi închis, potrivit unor surse din ANI.) 

A studiat la Viena, unde a obţinut o licenţă în comerț și, 
în paralel, la Academia de Studii Economice din București. 
După studiile la Viena s-a întors în Baia Mare, fiindcă tatăl 
tocmai murise şi voia să fie alături de mamă. În 2003, a in- 
trat în politică, pentru că voia să scape filiala psp din Baia 
Mare de „niște golani”. În 2008, a ajuns deputat în colegiul 
uninominal 2, din care fac parte şi cele două comunităţi de 
romi, Horea și Craica. A părăsit partidul după ce a ajuns 
preşedinte Victor Ponta, pe care-l consideră lipsit de orice 
viziune. S-a înscris apoi în grupul independențţilor format 
de UNPR-iști, iar apoi a ajuns în PNL, de unde a fost exclus 
pentru că a boicotat protocolul local PNL-PSD. Pentru toa- 
te acestea, a primit în 2010 premiul „Traseistul anului” din 
partea Alianţei pentru o Românie Curată. Dansul politic al 
lui Cherecheș nu s-a oprit aici: în primăvară, partidele din 
Uniunea Social-Liberală i-au cerut să candideze la primărie 
sub sigla lor. 

Deşi e încă în luna de miere cu votanţii, Cherecheş nu mai 
are mult până la alegerile de la anul; printre băimăreni se 
simte deja febra electorală. Vrea nu doar un mandat, ci două. 
Adept al regionalizării, lui Cherecheș i-ar plăcea ca după 
2020, când termină cu primăria, să conducă viitoarea regi- 
une Transilvania. 

M-a primit până la urmă, cu ochii în hârtii, şi cu o întreba- 
re: „Ce părere v-aţi făcut?”. 

Nu ştiam ce mă întreabă. Ce părere mi-am făcut despre ce? 
Despre zidul care i-a adus notorietate? Despre faptul că pare 
construit de fapt ca să ascundă sărăcia de șosea? Despre cum 
odată ce am ajuns la Baia Mare am realizat că problemele mi- 
norităţii rome sunt mai mari decât zidul? Despre cum toate 
promisiunile şi construcţiile și ajutoarele nu par cu mult mai 
mult decât o luptă pentru voturi? 

I-am spus că am venit să aflu răspunsurile lui, iar el s-a 
legănat adânc pe scaun și s-a strâmbat. Interviul a fost scurt, 
vreo 15 minute și la început mi-a răspuns lapidar, suspicios. 
Şi-a verificat continuu telefonul, s-a plimbat prin birou în 
timp ce a vorbit la el, a gesticulat. Nu-i păsa că-i aud conver- 
saţiile, vorbea de parcă nu aș fi fost acolo. Este agitat şi când 
stă pe scaun. Simţi imediat când nu-i convine o întrebare, fi- 
indcă te săgetează cu ochi negri reci. Uneori, și-i dă peste cap 
i se strâmbă. 

Mi-a spus amuzat că a primit sesizări și din Japonia și 
Canada, dar nu regretă deloc toată vâlva creată în jurul zi- 
dului: „98% dintre proprietăţile locuite au astfel de delimitări 
între zona de locuit și zona de circulaţie. Şi eu am acasă ace- 
lași lucru.” Nu a vrut să-mi spună nici în ce zonă industrială 
a orașului vrea să construiască noul cartier social — câteva 
dintre opțiunile posibile sunt foste zone miniere, impregnate 
cu mirosuri puternice de metal ars. 

Craica este cea mai mare dintre cele patru comunități de 
romi pe care Cherecheș vrea să le mute. Astă vară, Consiliul 
Local a anunţat că vrea să cumpere un teren de zece hectare 
pentru viitorul cartier. Decizia a stârnit numeroase reacţii, 
inclusiv din partea ambasadorului SUA în România, Mark 
Gitenstein, care a declarat că ambasada este îngrijorată de 
mutările plănuite, mai ales că ele vin după construcția zidului. 

„Un gest neinspirat”, i-a răspuns rapid primarul și i-a ce- 
rut ambasadorului să le ceară scuze băimărenilor. Gitenstein, 
care avea deja plănuită o vacanţă în Maramureș, a decis să 
includă orașul în această călătorie şi să vadă cu ochii lui ce se 
întâmplă. În Craica, Marin, „băiatul” lui Pise, a scos un cuţit 
din haină arătându-l celor prezenţi, iar una dintre gărzile de 
corp ale Ambasadei i-a spus: „Dacă mai faci un singur pas, te 
împușc”. Marin s-a speriat, a aruncat cuțitul lângă un gard şi 
apoi și-a cerut scuze. Biroul de presă al Ambasadei SUA nu 
neagă incidentul, dar spune că nimeni nu l-a ameninţat direct 
pe Gitenstein, iar „situaţia s-a rezolvat fără urmări neplăcu- 
te”. Ambasadorul a plecat declarând că va monitoriza în con- 
tinuare situația de la Baia Mare pentru a se asigura că „romii 
au un cuvânt de spus în privinţa viitorului lor”. 

Gitenstein este doar unul dintr-o suită de oameni și organi- 
zaţii care s-au perindat prin oraș în ultimele luni, fie din pro- 
prie iniţiativă, fie din cauza vreunei declaraţii răzlețe făcute 
de primar: CNCD, Ministerul Muncii, Ministerul de Interne, 
Fundaţia Soros România, Consiliul Europei. Deşi ghetoizare 
şi sărăcie există și în alte orașe din ţară, un zid și un primar 
care vrea să mute romii într-un cartier dedicat există doar în 
Baia Mare. 

Pe Cherecheș însă, nu-l interesează sfaturile altora; nu 
s-a sfiit să-mi spună că nu dă doi bani pe ONG-urile care au 
venit până acolo, iar sesizările de discriminare ale Amnesty 
International le consideră „nişte mofturi”, pentru că viitorul 


proiect social nu va segrega. Oamenii se vor muta voluntar 
acolo şi vor curăța și zona în care au stat ilegal, iar copiii vor fi 
duși cu microbuzul la școli din oraș. L-am întrebat dacă se ba- 
zează pe ajutorul liderilor romi. L-a amuzat întrebarea asta. 
A râs și mi-a spus că este singurul lider al romilor și nu vrea 
ca relaţia cu ei să fie gestionată de nimeni. 

„La mine nu funcţionează chestiunea asta cu liderii.” 


in orașele de provincie și până la Bruxelles, 
soluţiile de integrare a minorităţii rome 
se concentrează pe educaţie. Generației 
actuale de romi adulţi i se cere puţin, iar 
şansele ei de a scăpa de sărăcie sunt mini- 
me. Altfel spus, mutatul şi diversele forme 
de ajutor sociale sunt, în cel mai bun caz, 
pansamente. Potrivit recensământului din 2002, în România 
sunt în jur de 530 de mii de romi, dar estimările europene re- 
cente vorbesc de 2 milioane și jumătate. În România sunt cei 
mai mulţi romi din Uniunea Europeană. Sunt o minoritate tâ- 
nără: 30% dintre ei au până în 15 ani. Pe lângă expulzările ro- 
milor din țări europene în care au plecat mai ales după adera- 
rea la UE, problemele de acasă sunt legate de lipsa educaţiei, a 
locurilor de muncă şi locuirea în condiţii mizere. 

Dacă generaţia adultă e pierdută, copiii mai au însă o șansă. 
Aici intervine educaţia, care ar putea asigura acces la slujbe 
şi, implicit, un beneficiu statului. Într-un raport din septem- 
brie 2010, Banca Mondială pune egal între integrarea romilor 
şi dezvoltarea economică. Se estimează că integrarea lor pe 
piața muncii ar putea crește produsul intern brut al României 
cu mai mult de 3%, iar avantajele economice ar ajunge la o 
jumătate de miliard de euro. 

Dar falia între copiii romi și piaţa muncii este încă mare — 
un studiu din 2010 al organizaţiei Agenţia pentru Dezvoltare 
Comunitară „Împreună” arată că 31% din 100 de şcoli monito- 
rizate — din 70 de comunităţi rome din ţară, printre care și cea 
din Baia Mare - practică încă segregarea. Potrivit cercetării, 
şcolile cu un număr mare de elevi romi au profesori mai slabi 
şi sunt mai prost dotate. Majoritatea profesorilor intervievaţi 
în studiu îi învinovăţesc pe copiii romi pentru eșecul integră- 
rii și nu se gândesc să-și schimbe metodele de predare. Copiii 
romi, spun ei, „nu se pot concentra” și „nu respectă regulile”. 


„DAR CE FACI DUPĂ ZID? Îl ÎNCHIZI 
ÎNTR-UN ZID? LE DAI SĂ MĂNÂNCE O 
DATĂ PE ZI CA LA CĂŢEI? DUPĂ ZIDURI 
TREBUIE SĂ MAI FACI CEVA.” 


În ghetoul Craica locuiesc aproape 600 de copii. Cam 60 
dintre ei merg la școală. Conform unor documente obținu- 
te de la Romani Criss, anul trecut, şcoala din apropiere nu a 
amestecat echilibrat copiii începând cu clasa I. În primele - A, 
B și C - au fost trei, cinci și, respectiv patru copii de etnie și 
25, 23 şi, respectiv, 24 de copii români, în timp ce D-ul a avut 
14 romi şi patru români. Mai grav este că la clasa a I-a E au 
învăţat doar copii romi. Directoarea şcolii spune că situaţia se 
întâmplă pentru că, de obicei, părinţii romi își înscriu copiii 
prea târziu la școală, atunci când clasele sunt deja făcute. 

Deși nu are cifre clare, mediatorul școlar spune că, față de 
Craica, mai mulţi copii din blocurile de la zid ajung la școa- 
lă. Însă o altă o problemă este că, nefiind vaccinaţi, copiii nu 
sunt primiţi la grădiniță şi mai apoi la școală. Din acest motiv, 
niciunul din copiii familiei Banta nu este la școală. 

Autorităţile însă, nu cred că segregarea este o problemă re- 
ală. Anamaria Hitter, inspector școlar pe minorităţi, spune că 
toate şcolile din Baia Mare au clase mixte de romi și români 
încă din 2007, de când Guvernul a emis ordinul de desegre- 
gare școlară. Nu crede că profesorii discriminează, ci doar că 
uneori îşi pierd răbdarea să lucreze cu copii cu probleme, așa 
cum susține că sunt cei minoritari. „Îs mai problematici, nu 
au educaţie de acasă”, spune ea. „E profesorul de bun simţ, 
înţelege, dar până la o limită. Vin şi nespălaţi foarte mulţi și e 
neplăcut să-i ţii de mână sau să stai acolo zilnic cu ei”. 

Declaraţia lui Hitter pare scoasă din documentarul Școala 
noastră, filmat la 40 de kilometri de Baia Mare. Filmul urmă- 
rește, din 2006 până în 2010, povestea dulce-amăruie a trei 
copii romi aflaţi în procesul de desegregare şcolară cerut de 
UE. Totul se petrece în orășelul Târgu Lăpuş, unde primarul 
construiește cu fonduri europene o școală într-un cartier să- 
rac de romi. Între timp, copiii de aici se duc la şcoala din cen- 
trul orașului, unde sunt puși în ultima bancă sau într-o clasă 
specială de romi. O parte dintre profesori și directorul școlii îi 
consideră inferiori românilor și le vorbesc când ironic, când 
jignitor. Când şcoala din cartierul lor este gata, primarul află 
că nu o poate deschide pentru că Uniunea Europeană inter- 
zice şcolile create special pentru romi. După patru ani, dese- 
gregarea școlară se transformă într-un eșec total: unii copii 
ajung într-o școală specială, alături de elevi cu dizabilităţi, 
iar alţii abandonează. 

E greu de crezut că şansele copiilor din ghetourile Băii Mari 
ar fi diferite din moment ce sărăcia, dependenţa de ajutoare- 
le sociale, lipsa locurilor de muncă și alţi factori îi împiedică 
pe părinţii romi, la fel ca-n multe alte orașe, să-și dea copiii 
la şcoală. Cherecheș spune însă că educaţia se face în şcoli, 
iar părinţii trebuie să-nţeleagă asta. Pare convins că un car- 
tier social ar soluţiona problemele de sărăcie ale orașului și 

că educaţia se poate face plimbând copiii din cartier până la 
şcoală și înapoi. Se laudă și cu un centru afierschool, ridicat 
recent la o stradă distanță de blocurile de pe Horea. 

„O să fie cel mai performant centru, eu am mai umblat prin 
țară şi n-am mai văzut așa ceva”, mi-a spus optimist Bogdan 
Gavra de la Serviciul de Asistenţă Socială când am vizitat clă- 
direa afierschool-ului, situată în spatele cimitirului Horea 2. 
Nu doar copiii romi din zonă ar putea învăţa aici înainte sau 
după şcoală, ci şi cei care vor fi mutaţi în noul cartier social, 
a adăugat Gavra. Luaţi cu microbuzul, duși la școală, apoi la 
afterschool şi întorși în viitorul cartier. Doar că centrul are 20 
de locuri, departe de ce ar fi nevoie. 


ând m-am întors în Baia Mare în octombrie 
am întrebat două băimărence cu care am 
împărțit compartimentul de tren dacă le 
place cum e guvernat orașul și a fost cât pe 
ce să le stric prietenia de-o viaţă. În timp ce 
Olga, 53 de ani, fostă lucrătoare în comerț, 
nu vrea să audă de noul primar fiindcă „a 
pus pavele, borduri, sensuri giratorii şi zid la mizerie”, pentru 
Rosa, 68 de ani, casnică mai toată viaţa, Cătălin este frumos, 
„a dat mese” și a asfaltat străzile din cartierul ei. 

Olga a fost oripilată și și-a dat ochii peste cap când a au- 
zit cum vede Rosa integrarea romilor din Baia Mare: „Să le 
facă acolo un orășel, să-i bage acolo, să se învârtească roată 
ca șoarecii”. „Dar sunt și ei suflete, chiar dacă sunt țigani”, a 
reacţionat Olga. Supărate, un timp nu au mai vorbit, până 
când Olga a făcut-o „nebună”, după ce la 4 dimineaţa, Rosa 
şi-a deschis telefonul și ne-a obligat să ascultăm o manea. 

Cât am stat în Baia Mare, m-a urmărit una dintre întrebă- 
rile retorice ale Olgăi: „Dar ce faci după zid? Îi închizi într-un 
zid? Le dai să mănânce o dată pe zi ca la căţei? După ziduri 
trebuie să mai faci ceva.” 

Dacă te plimbi prin Baia Mare și-i întrebi pe oamenii de 
pe stradă ce cred despre planurile lui Cherecheș cu romii, cei 
mai mulți îţi vor răspunde, mai pe ocolite, mai direct, că pri- 
marul face foarte bine. „Eu i-aș muta undeva în afara ora- 
şului pentru că-s focar de infecţie, pe lângă că-s obraznici și 
hoţi”, mi-a spus o vânzătoare de 37 de ani, de la chioșcul de 
patiserie de lângă Spitalul Judeţean. „Chiar nu-i în regulă: 
şi pe autobuze, nimeni nu-i dă jos, călătoresc fără bilet, cu 
pungi, cu aurolac, cu miros”. O farmacistă de 26 de ani crede 
că zidul de pe Horea a fost o idee bună, dar „mai bine ar fi 
să-i mute, că vor avea niște condiţii”. Pe o mamă șomeră, pe 
care am întâlnit-o în parcul din centrul orașului, problema 
nu a afectat-o în niciun fel, fiindcă nu stă într-o zonă cu romi. 
Mi-a spus că-și învaţă copilul să nu facă diferenţe la grădi- 
niţă, între romi și români. În faţa hipermarketului de lângă 
râul Săsar, o vânzătoare de 42 de ani s-a fâstâcit până să-mi 
spună că „le-aș da foc la toţi, pe cuvânt. Pe ăștia nu pot să-i 
văd a se integra într-o societate. Nu le place să muncească, 
nu le place curăţenia, nu le place absolut nimic. Şi totuși la 
fiecare intrare în oraș prima imagine sunt ţiganii.” 

Chiar dacă zidul și planul unui cartier social au întărâtat 
mai degrabă societatea civilă de la București decât populaţia 
locală, au reușit totuși să anime viaţa politică a orașului, mai 
ales printre partidele de etnie. În doar o lună de la ultima 
mea vizită, Pise a fost ales președintele Partidei Romilor, iar 

E DIFICIL SĂ INTEGREZI O COMUNITATE 
CÂND AȘA-ZIȘII REPREZENTANȚI LE 
REPETĂ OAMENILOR CĂ NU TREBUIE 
SĂ FACĂ NIMIC, CĂ DACĂ CER, LI 

SE VA DA. 


un al doilea partid, Alianţa Civică a Romilor, era în formare. 
O emisiune locală a dezbătut două zile la rând noile mișcări 
politice rome. 

Doar că la prima vedere, nicio facțiune nu face altceva de- 
cât cele de până acum - se agită știind că e perioadă pre-elec- 
torală, se erijează în reprezentații comunităţii, promit voturi, 
deseori livrează, se aleg poate cu o funcţie publică și apoi jo- 
cul reîncepe. E dificil să integrezi o comunitate când așa-zişii 
reprezentanţi le repetă oamenilor că nu trebuie să facă nimic, 
că dacă cer, li se va da. La Baia Mare, ca și în alte locuri, e cel 
mai simplu mod de a manipula o comunitate de care ai nevoie 
politic — fă-i dependenți. 

Am văzut asta când am vizitat la sfârșitul lui octombrie 
Agenţia Judeţeană de Ocupare a Forţei de Muncă, care a or- 
ganizat o bursă a locurilor de muncă pentru romi. (Şomajul 
în Baia Mare ajungea la 2,09% la sfârșitul lui octombrie, mai 
mic decât nivelul național de 4,93%.) 

La 9 dimineaţa, într-o sală mică, cinci angajatori așteptau 
plictisiţi la birouri. Alexandru Seregy căuta o femeie pentru 
curăţenie la spălătoria auto pe care o are din 1997. Pentru el, 
etnia nu e importantă: „Eu nu am nicio reticență, mai dificil e 
de lucrat cu noi”, mi-a spus arătând spre pielea lui albă. După 
un sfert de oră, holul instituţiei se umpluse de oameni. 

Cei peste 50 de romi care se strânseseră în holul Agenţiei au 
primit rapid niște foi în care li se cerea să scrie datele perso- 
nale, domeniul în care ar vrea să lucreze, cursurile de califi- 
care pe care vor să le facă. Toţi au vânat orice om despre care 
bănuiau că ştie să scrie și să citească. Cum eu aveam un pix 
şi un carnețel în mână, câţiva au venit la mine. Am ajutat doi 
tineri care mi-au spus că nu știu să scrie, apoi pe alți doi i-am 
pus să încerce: scriau încet şi confundau nu doar literele, ci 
şi cifrele; citeau la fel de greu. Unii dintre ei nu fuseseră deloc 
la şcoală, dar alţii aveau patru clase sau gimnaziul. Mai toţi 
îşi doreau o slujbă la fabrica de mobilă Aramis şi nu doreau 
să audă de cursuri. „Nu știm noi, pentru ce-s alea?”. Fluturau 
foile albe în mână, derutaţi că nu știu dacă sunt completa- 
te bine, confuzi că nu ştiu ce să facă mai departe. Am aflat 
de la consilierul agenţiei, care monitoriza zâmbitor situaţia, 
că informaţiile vor ajunge „într-o bază de date care să-i cen- 
tralizeze naţional”. L-am întrebat dacă agenţia se gândește la 
cursuri de alfabetizare și mi-a spus că ar fi o idee, numai că 
deciziile vin de la București. 

La un moment dat, în holul agenţiei s-a lăsat tăcerea. L-am 
recunoscut pe Pise, care s-a așezat în mijlocul oamenilor și 
a strigat „Linişteee!”. Forfota s-a oprit şi mai toți l-au privit 
așteptând să spună ce avea de spus. 


„Aveţi o meserie? Are careva o diplomă?”, a strigat cât să 
se audă și la etaj. 

„Nuuu!”, a răspuns mulțimea. 

„Nu are rost să vă înscrieţi la nimic, că orişiașa-orişiașa şi 
nu vă dă muncă. Cei care sunteţi aici trebuie să discutăm pen- 
tru Aramis că voi acolo vreţi de muncă, așa-i?” 

„Da, da”, a răspuns fiecare. 

„Ori nu le mai complectaţi, că degeaba le complectaţi. Noi 
vom merge acum la doamna directoare că ne-așteaptă sus să 
discutăm cu dânsa câte locuri are pentru Aramis. Degeaba vă 
scrieţi și tot vă scrieţi, că munciţi degeaba. Ş-așa, ș-așa. Nu 
vă mai agitaţi!”. 

Mai târziu, înainte de o şedinţă la Partida Romilor în care 
Pise a anunţat că plănuia reluarea alegerilor prin care a ajuns 
preşedinte (fusese contestat cu o seară înainte la televizor 
de liderul celeilalte formaţiuni politice rome), l-am întrebat 
pentru ce funcție candidează la anul. Mi-a spus că vrea să 
devină consilier local, dar că până atunci are planuri clare 
cu partidul și oNG-ul lui: un proiect de întreprindere socială, 
prin care romii să recicleze îmbrăcăminte. Pregăteşte și o vi- 
zită la Budapesta, unde o comunitate de romi are un proiect 
similar. „Exact modelul Craica era comunitatea și acum sunt 
cu vile, cu palate”. Cu proiectul acesta vrea să aplice pentru 
fonduri europene. Pe planul doi: televiziunea pentru romi, cu 
reporteri de etnie și emisiuni „gen Caravana Romilor, de la 
OT” și un ansamblu țigănesc. 


1 Copii jucându-se pe zidul în construcţie. Din curte, zidul are 1,60 metri înălțime. 


Mi-a explicat totul detaliat, cu calm, căutându-și încet cu- 
vintele, cumva convins și mulțumit că toate sunt ca și realiza- 
te. L-am întrebat ce se mai aude cu terenul cartierului pentru 
romi și discuţia s-a înfierbântat. Supărat că primarul nu-i 
mai răspunde la telefon și SMS-uri, a început să gesticule- 
ze şi, într-un final, să arunce cu mobilul pe birou. „[ Despre] 
romi foarte puţin comunică, și dacă nu există comunicare, îi 
bai. De azi înainte îi dau ceaiul, până amu' te-am ţinut aici”, 
şi-a pus mâna pe piept, „dar de azi înainte îi bai”. 

Două zile mai târziu, supărarea lui Pise pe Cherecheş tre- 
cuse şi cei doi au mers împreună în Craica să facă pe ghi- 
zii pentru o echipă de filmare de la Antena 3. Nu era nicio 
urmă de tensiune între ei — ba chiar preşedintele Partidei 
l-a complimentat pe primar, la fel ca localnicii care s-au 
luminat când le-a promis lemne pentru iarnă. „Sănătate, 
să auzim numai de bine, domnul primar, că dumneavoas- 
tră sunteţi primarul nostru, tânăr și frumos!”. Cherecheș a 
zâmbit şmechereșşte, iar Pise a completat tare: „Păi, multe 
ţigănci le-o votat numai pentru că e frumos”. Toată lumea 
a râs în hohote. 

„Şi-au făcut filiale noi, am înţeles”, i-am spus lui Cherecheş 
în drum spre primărie despre partidele romilor. 

„Nesemnificative”, mi-a răspuns rapid. „Se plictisesc și 
de-asta. În perioada de campanie electorală, nu mai au par- 
tid, nu-i mai interesează. Cei care au o inteligenţă nativă merg 
cu câștigătorul.” 

oiembrie l-a ținut ocupat pe Cherecheș 
cu proiectul „larna Băimăreană”, o 
sărbătoare întinsă pe toată luna de- 
cembrie, pentru care i-a antamat pe 
Smiley, Ştefan Hrușcă, Gașca de Acasă 


Ri "Zi şi Narcisa Suciu, Alexandra Ungureanu 
şi alţii. Evenimentul a transformat 


Piaţa Revoluţiei din Baia Mare într-un târg de Crăciun şi a 
costat Primăria aproximativ 400 de mii de lei. În târg se intră 
printr-o poartă improvizată, de cetate medievală, și imediat 
în dreapta e patinoarul pentru copii. Pe lângă scena mare 
se întind zeci de căsuțe de lemn unde se vând produse tra- 
diționale: kurtos kalacs, miere cu nuci, vin fiert, podoabe de 
Crăciun, fructe, mere, chiar și pâine. Lângă standuri stă o ies- 
le cu personaje din plastic din scena Nașterii Domnului, în 
mărime naturală. 

În mijlocul pieţei, tronează cel mai înalt brad de Crăciun 
din ţară. 

Săptămâni întregi l-a căutat primarul: are 28 de metri (cu 
tot cu steaua din vârf ajunge la 31-32 metri), aproape 100 de 
ani şi cântărește șase tone. Reprezentantul firmei care a îm- 
podobit bradul spune că pentru a fi siguri că va fi cel mai înalt 
din ţară au făcut o cercetare ca să afle înălțimea brazilor din 
celelalte orașe. 

Iniţial, Cherecheş a încercat să facă rost de un elicopter de 
la Ministerul de Interne sau de la cel al Apărării cu care să-l 
transporte, dar din cauza ceţii și a greutăţii, a fost adus cu un 

tir din pădurea din comuna Băiuț, la 80 de kilometri distanță. 
Cherecheş a supravegheat atent, sub blitz-urile camerelor, 
transportul și amplasarea bradului cu o macara, ale cărui 
peste 46.000 de led-uri urma să le aprindă apăsând pe un 
buton, de 1 decembrie. 

De Ziua Naţională, la televiziunea locală se vorbea despre 
patriotism şi bradul Primăriei. Nimeni nu prea mai vorbea 
despre zidul de pe Horea sau despre problemele romilor. 
Trecuse mai bine de o lună de la ultima mea vizită şi, între 
timp, Carol „Pise” Jurisnicz, preşedintele Partidei Romilor, a 
strâns aproximativ 2.000 de membri din rândul romilor de la 
periferiile orașului şi-n curând le va da carnete de membri, 
ca să-și facă filiala puternică. A renovat și scara blocului 46A, 
din sponsorizări. Spune că acum se înţelege bine cu primarul. 
Mai sunt „hârâieli” între ei, dar niciuna nu durează mai mult 
de trei zile. Pentru el, „gardul a fost o nebunie, la cât tam-tam 
s-a făcut”, dar nu crede că a fost ceva grav. 

În aceeași zi, în ghetoul de pe strada Horea era liniște. La 
-5 grade, nimeni nu mai stă afară. Fumul de la sobele im- 
provizate din garsoniere e parcă şi mai negru și mai adânc. 
Banta era plecat la Arad, iar soţia abia se descurca cu cei pa- 
tru copii mici: cea mică plângea, ceilalți ieșeau afară, fugeau 
pe scări, nu-i răspundeau când îi chema. Ar vrea să-i vadă la 
şcoală, mi-a spus, dar învățătorii nu i-au primit, fiindcă nu 
au niciun vaccin făcut. 

„Vorbesc urât”, mi-a mai spus. „Imediat se vede caracte- 
rul de pe Horea”. Mariana era îngrijorată că primăria îi va 


1 O familie din Craica. 


muta, după ce, în ultima vreme, autorităţile au făcut razii 
în cele două blocuri, pentru a verifica situaţia restanţieri- 
lor. Autorităţile îi ameninţă pe locatari că dacă nu plătesc 
datoriile îşi vor pierde curând locuinţele sociale. Nu se ştie 
nici unde se vor duce la anul, când, după cum au fost anun- 
țaţi recent, blocul 46B va fi renovat. De toate problemele as- 
tea se va ocupa Banta, reprezentantul blocului în relația cu 
Primăria. Din ghetou, nici Mariana și nici copiii nu știau de 
sărbătoarea din centrul orașului. 

Afară, zidul care a stârnit atâtea controverse, fusese proas- 
păt acoperit din ordinul primarului cu un strat nou de ci- 
ment, după ce în noaptea de 23 noiembrie au apărut graffiti 
anti-rasiste: „Stop Rasismul”, „Stop Segregare”, „Aici se ter- 
mină U.E”, „Aici începe umilinţa”. 

Mesajele au fost scrise de Ene (de la „E NEdrept să fii con- 
damnat din naștere la marginalizare”), un grup de tineri care 
spun că nu sunt din Baia Mare, au între 18 și 35 de ani şi sunt 
studenți, sociologi, juriști și simpli cetăţeni. Și-au explicat 
astfel pe Facebook protestul: „Protestăm împotriva unui sis- 
tem care devine pe zi ce trece mai intolerant față de romi, pro- 
testăm împotriva discriminării instituționalizate, împotriva 
rasismului și a altor asemenea comportamente degradante 
pentru condiția umană. Vrem demnitate, egalitate și respect 
pentru toți romii. Nu mai vrem să fim cetăţeni de rangul 2!!!” 

Zidul a fost sancționat și legal. La mijlocul lui noiembrie, 
CNCD a constatat că ridicarea unui zid despărțitor între lo- 
cuinţele sociale ocupate în majoritate de romii din strada 
Horea și strada principală discriminează. Primarul s-a ales 


PRIMARUL E HOTĂRÂT SĂ ÎNCEAPĂ 

ÎN PRIMĂVARĂ CONSTRUCȚIA 
CARTIERULUI SOCIAL CU 1.000 DE 
CĂSUȚE PENTRU ROMI, DAR ȘI PENTRU 
ALȚI OAMENI SĂRACI CARE NU-ȘI 
PERMIT O LOCUINŢĂ. 


cu o amendă de 6.000 de lei, care n-a părut să-l deranjeze. A 
declarat atunci că îi va da în judecată pe membrii Consiliului 
şi că se gândeşte serios să mai ridice încă un zid. „Voi ata- 
ca decizia la Curtea de Apel Cluj și o să vorbesc cu avocaţii 
să atrag răspunderea civilă asupra fiecăruia dintre membrii 
Consiliului ca să-i târăsc în tot felul de procese.” 

CNcD a recomandat și demolarea construcţiei, însă o deci- 
zie în acest sens poate veni doar din instanţă, iar organizația 
Romani Criss a început deja un proces prin care cere primă- 
riei dărâmarea zidului. „Le urez succes şi lor, pe mine pur 
şi simplu mă distrează, mă joc cu ei cum vreau eu”, spune 
Cherecheș. „Pentru mine sunt niște personaje care se află în 
treabă, pe mine mă interesează ce crede comunitatea”. 

Primarul e hotărât să înceapă în primăvara viitoare con- 
strucţia cartierului social cu 1.000 de căsuțe pentru romii 
din Craica și celelalte periferii, dar și pentru alți oameni să- 
raci care nu-și permit o locuinţă. Despre loc nu se știe decât 
că va fi undeva la marginea orașului. Este convins că ce pro- 
pune el este cea mai bună soluţie de integrare socială și nu 
vrea să audă de ideile propuse de organizaţii de la București. 
Pe plan local, nici un ONG nu i se opune. Nici în Consiliul 
local nu are oponenți: „este disciplină. Consiliul local nu dez- 
bate, lucrurile sunt clar stabilite, nu stăm la poveşti, ca pe 
vremuri”, cum l-am auzit pe Cherecheș spunând la telefon. 
Până acum niciunul din cele două partide care l-au adus la 
putere nu l-au atenţionat că ar face ceva greşit. Cu Uniunea 
Social Liberală a bătut deja palma pentru alegerile de la 
anul, după ce, spune el, toate partidele au încercat să-l raco- 
leze. Nici nu-i de mirare având în vedere că la ultimul sondaj, 
în august, avea 76% șanse de câștig. 

Ziua României a fost sărbătorită în Piața Revoluţiei, la 
temperaturi între -3 şi -5 grade, de 4.000 de persoane, după 
estimările Jandarmeriei Maramureș. Cherecheș a petrecut 
mai toată ziua în mulțime, unde a dansat hore cu băimăre- 
nii. Oamenii se bâţâiau pe muzică populară, în faţa scenei 
sau la cozile lungi de vin fiert, kurtocs kalacs, carne de porc, 
slănină, caltaboși şi tobă. Copiii dârdâiau pe lângă părinți, 
cu privirea spre scena unde scria mare „Pune suflet pentru 
România” - mesaj inspirat din sloganul primarului, „Pune 
suflet pentru Baia Mare”. 

La 16:50, ansamblul popular a terminat de cântat, iar 
prezentatorii au început să pregătească intrarea primaru- 
lui şi momentul aprinderii bradului. Cherecheș, la costum, 
cu cravată roșie și o panglică tricoloră în pieptul jachetei 
negre, aştepta lângă scările scenei. Zâmbea, râdea şi-şi ve- 
rifica telefonul. S-a apropiat de o fetiță îmbrăcată în cos- 
tum popular, cu care a făcut câteva poze și apoi a luat-o de 
mână și a urcat cu ea pe scenă, în aplauzele publicului. La 
microfon, i-a rugat pe părinţi să-și lase copiii pe scenă, să 
aprindă cu toţii luminiţele. 

Din mijlocul scenei, flancat de copii, a spus mulțimii: 
„Împreună să aprindem luminile în acest oraş, simbolic. 
Acest oraș să fie luminat, să vină harul divin asupra noastră”. 
A primit rapid, din spatele scenei, un comutator alb cu fir, iar 
prezentatorii au început să numere descrescător de la zece, 
odată cu mulțimea bucuroasă. La zero, Cherecheș a apăsat 
pe butonul comutatorului, zâmbind larg. Bradul s-a albăstrit, 
copiii au ţipat, iar băimărenii au aplaudat în timp ce pe fun- 
dal se auzeau acordurile piesei „Prince Igor”. 6) 

TEXT DE IRINA CRISAN 
IMAGINI DIN ARHIVA MUZEULUI BENZII DESENATE 


AU FORȚE MEDII SPRE MICI, ZBOARĂ MAI GREU 

SAU DELOC ŞI REZOLVĂ PROBLEME CARE NU SE 

CER. REZOLVATE. CU UNELE EXCEPȚII NOTABILE, 

SUPEREROII DIN BENZILE DESENATE ROMÂNEŞTI 
NU SE IAU FOARTE TARE ÎN SERIOS. 


MINITEHNICLIS 


APARIȚIE: Cutezătorii și Racheta Cutezătorilor, 464-145 
SCENARIU ȘI DESENE: Josg Cabrero Arnal, Radu Marian și alții 
SE IA ÎN SERIOS: 64% 


o 00. 

initehnicus nu zboară, nu are costum cu pelerină, nu 

e sensibil la vreun mineral rar și, mai ales, nu e om. 

E un robot care seamănă destul de bine cu Pif - cap 
rotund, nas rotund, câte patru degete la fiecare mână - și care 
a devenit în anii '70 mascota revistei Racheta Cutezătorilor, su- 
plimentul tehnico-știinţific al săptămânalului pentru pionieri, 
Cutezătorii. Superputerile sale — emite raze de energie din na- 
sul de tablă, este imposibil de bătut sau de păcălit şi e foarte 
priceput la tehnică - faptul că, deşi nu salvează lumea, își sal- 
vează prietenii de la farsele pe care și le joacă unii altora, și 


popularitatea pe care a avut-o îl recomandă, însă, ca singurul 
supererou din benzile desenate ale perioadei comuniste. 

La sfârşitul anilor "60, revista Cutezătorii, aflată în căutarea 
unei mascote, a inventat roboțelul Minitehnicus, un partener 
ideal al tinerilor pionieri și un exemplu al ingeniozității româ- 
nești. Apoi a lansat un concurs prin care i-a provocat pe cititori 
să-l deseneze pe Minitehnicus. Aspectul grafic al personajului a 
fost definitivat apoi de creatorul lui Pif, Jose Cabrero Arnal, por- 
nind de la schiţele cititorilor. Un desen de Arnal cu Pif prăjind 
un hotdog la raza emisă de nasul lui Minitehnicus a apărut pe 
copertă la Racheta Cutezătorilor în decembrie *69. În primăvara 
următoare, Cutezătorii a lansat primul concurs de benzi desena- 
te din România, Întâmplările colegului Minitehnicus, la care citi- 
torii au trimis în câteva luni peste 4.000 de planșe. Câștigătorul, 
elevul Radu Marian din București, a publicat ulterior mai multe 
benzi desenate cu Minitehnicus, în care apăreau la început Pif şi 
Hercule şi mai apoi robotul Liţă și puştiul Tiristor. Roboţelul a 
fost animat de-a lungul timpului și de alți desenatori. 

Minitehnicus a apărut în fiecare număr din Racheta Cuteză- 
torilor, pe diplomele acordate de revistă, pe afişe sau pe mache- 
te. Concursuri şcolare şi tabere de creaţie tehnicoştiinţifică i-au 
purtat numele, iar roboţelul a apărut chiar și în revista france- 
ză Pif Gadget şi într-un săptămânal cehoslovac pentru pionieri. 
A existat iniţiativa de a edita chiar o revistă Minitehnicus, dar 
pentru că lui Ceaușescu nu i-a plăcut denumirea (credea că 
este în limba latină), proiectul nu a fost aprobat. Numele de 
Minitehnicus a rămas însă în conştiinţa publică până astăzi, 
devenind un fel de sinonim pentru „meșter priceput la toate”. 


PRPOTELIS 


APARIȚIE: Revista Carusel și suplimentul acesteia, Proteus, 1440-1442 
SCENARIU: Nicolae Frânculescu 

DESENE: Sandu Florea 

SE IA ÎN SERIOS: 100% 


ec..." 
regory Proteus se întoarce de la o plimbare prin fer- 
G ma sa din Nevada, când vede o navă ce seamănă cu 
un uriaş avion cu reacţie aterizând în spatele casei. 


Aleargă într-acolo și descoperă o femeie „de o frumusețe stra- 
nie” - Faustina - și un mecanism zburător ciudat - Oscar, 


CUM E Să DESENEZI 


SUPEREROI 


SANDU FLOREA (65 DE ANI) ESTE CEL MAI 
PROLIFIC AUTOR ROMÂN DE BENZI 
DESENATE. DIN 1936 PÂNĂ ÎN 1989 A 
PUBLICAT BD ÎN MAI MULTE ALBUME ŞI 
ÎN APROAPE TOATE REVISTELE ŞI 
ALMANAHURILE PENTRU COPII ŞI TINERET. 


ÎN ANII '80, A ADAPTAT ÎN BD PENTRU 
LUCEAFĂRUL COPIILOR. ROMANELE— 
WESTERN ALE LUI NICOLAE FRÂNCULESCU, 
„COLŢII $ŞACALULUI” ŞI „LA SUD DE RIO 
BRAVO”, CARE-L AVEAU ÎN CENTRU PE 


STEFAN SERCANU, UN ROMÂN CARE 
AJUNGE SERIF ÎN SUA. DUPĂ '90, A EDITAT 
CU ACELAŞI FRÂNCULESCU REVISTELE 
CARUSEL ŞI PROTEUS. IAR. ÎN '92 A 
EMIGRAT CU FAMILIA ÎN STATELE UNITE, 
UNDE LUCREAZĂ CU EDITURI CELEBRE DE 
BENZI DESENATE, CA MARVEL COMICS (A 
DESENAT APROAPE TOȚI SUPEREROII 
IMPORTANȚI: X—MEN, CAPTAIN AMERICA. 
SPIDER.MAN ETC.) ŞI DC COMICS (UNDE A 
LUCRAT, ÎN PRINCIPAL, LA BATMAN). 


COLID ARNĂ 2011/2012 - 85 


care-i spun că în el s-a reîncarnat sufletul preotului flavieni- 
lor, un popor humanoid de pe planeta Serpentia, involuat în 
urma unui holocaust nuclear și ameninţat cu distrugerea de 
maimuţele și caracatiţele de pe planetă, mult mai evoluate. 
Proteus a apărut prima dată în numărul 1 al revistei de bandă 
desenată Carusel, în primăvara lui '90. Desenatorul Sandu Flo- 
rea, redactorul-șef al revistei, îşi dorea să facă o bandă desenată 
cu un supererou pentru că se pregătea să emigreze în America. 
Împreună cu scriitorul Nicolae Frânculescu, directorul Caru- 
sel, ale cărui romane le adaptase deja în BD pentru Luceafărul 


CARE ESTE 
SUPEREROUL 

DUMNEAVOASTRĂ 
PREFERAT? 


BATMAN. ESTE UN 

PERSONAJ MISTERIOS, 
UN EROU AL GOTHAM 
CITY CARE A CUCERIT 
INIMILE A MILIOANE DE 
AMATORI DE COMICS. 


copiilor, l-a inventat pe Proteus. Personajul era american, pen- 
tru că voiau să-l publice și în Statele Unite, şi avea toate atribu- 
tele unui supererou: superputeri, costum și o misiune nobilă. 

Convins că este singura speranţă a poporului flavian, Prote- 
us ajunge pe Serpentia, unde un preot îl aruncă într-o luptă cu 
monștri și roboţi, ajutându-l să-și descopere puterile suprau- 
mane: din palme îi iese energie pură, zboară, se teleportează și 
îşi poate schimba înfățișarea. Așa devine Proteus justiţiarul ce- 
lui de-al optulea văzduh, învestit cu misiunea de a proteja flavi- 
enii de maimuțe și de cefalopodele zburătoare de pe Serpentia. 

Aventurile supereroului au fost publicate în 11 numere ale 
revistei Carusel și redesenate pentru suplimentul Proteus, 
care avea format mai mic şi s-a vândut în 20.000 de exem- 
plare. Dar povestea n-a fost niciodată terminată. Desenatorul 
Sandu Florea a emigrat în SUA la sfârșitul lui 1991, unde a în- 
ceput să deseneze comics pentru edituri americane ca Marvel 
şi DC Comics, iar, la scurt timp, scriitorul Nicolae Frânculescu 
s-a îmbolnăvit şi a murit. 


SLIPERPBOY 


APARIȚIE: Albumul SuperBoy și Planeta drepturilor copilului, editat 
de organizația Salvaţi Copiii în Iaa2, în română, engleză, franceză, 
germană și maghiară 

DESENE: Nicolae Nobilescu (autorul, printre altele, al adaptărilor în 
BD a Cărţii lui Apolodor de Gellu Naum) 

SE IA ÎN SERIOS: 45% 


e ..... 

ana, Strică-Tot şi Profesorul sunt în vacanţă la cam- 
D ping când, într-o noapte, sunt treziţi de sunetul unui 

OZN. Roboţei aparent prietenoși îi invită să plece cu ei 
într-o călătorie în cosmos. Ajunși pe Staţia Cosmică H, Marele 
Şef, un individ verde, cu nas coroiat şi părul roșu, îi anunţă că 
sunt sclavii lui și că trebuie să muncească tot timpul, fără odih- 
nă, fără vacanţă şi fără discuţii, pentru a-i construi o armată de 
roboți cu care să cucerească lumea. După o încercare nereușită 
de evadare, trimit în spaţiu o rachetă care duce mesajul lor de 
SOS - Salvaţi copiii! — lui SuperBoy. Supereroul le vine imediat 
în ajutor, îl bate pe Marele Şef, îi eliberează pe copii și apoi se 
îndepărtează în zbor, amintindu-le că trebuie să lupte pentru 
respectarea drepturilor copiilor din Convenţia ONU. 


CÂT DE IMPORTANT ESTE UN 
SCENARIU BUN PENTRU REUȘITA 
UNEI BENZI DESENATE? 


ESTE ESENȚIAL. ÎN AMERICA, 
SCENARISTUL ESTE 
CONSIDERAT CREATORUL 
PRINCIPAL AL UNUI COMICS. 
DE ACEEA, UN SCRIITOR BUN 
ESTE LA MARE PREŢ. 


BPAVMAN 


APARIȚIE: Un fanzin de bandă desenată al Cenaclului Brain din 
Braşov, circa 1446 

SCENARIU ȘI DESENE: loan Neagu 

SE IA ÎN SERIOS: aa, 


0... 

ntr-un timp neprecizat, jandarmii evacuează gara din 

Braşov pentru că au găsit o ladă suspectă într-un vagon 

de marfă. Nu au timp să facă cercetări, pentru că un 
bărbat musculos, cu ochelari de soare și simbolul BV desenat 
pe piept, țâşnește din vagon, propulsat de motoare aparent 
ascunse în niște apărătoare de antebraţe. „Acesta este eroul 
nostru, zburând deasupra bulevardului Victoriei”, scrie auto- 
rul. „Forţele lui supranaturale vor restabili o nouă ordine în 
oraș.” Dușmanii lui Bravman - securiști, nazişti sau altceva - îl 
urmăresc apoi cu un elicopter și ajung să arunce în aer rele- 
ul de pe Tâmpa, un general trimite în acţiune un fel de ninja, 
urmează împușcături, lupte corp la corp, o domniţă la anan- 
ghie, o Dacie zburătoare, o ambuscadă la Sala Sporturilor și 
un scurt masacru de pe clădirea Modarom. La final, după ce 
ordinea e restabilită, Bravman repară antena de pe Tâmpa. 


ESTE MAI GREU SĂ DESENEZI SUPER- 
EROI DECÂT OAMENI OBIȘNUIȚI 


ESTE DIFICIL SĂ DESENEZI 
SUPEREROI DEOARECE UN 
ARTIST TREBUIE SĂ-ȘI IMAGINEZE 
CUM SE URCĂ SPIDERMAN PE 

PERETI, CUM TRECE SUPERMAN 
PRIN ZIDURI ETC. 


CARE ESTE CEA MAI MARE 
PROVOCARE CAND FACI 
BD CU SUPEREROI 


SĂ REUSEŞTI SĂ O DUCI 
PÂNĂ LA CAPĂT! 


SLIPEPIONESCLI 


APARIȚIE: Quadrat, revistă de BD pentru adulţi, apărută în două 
numere, 1446 

SCENARIU: Sorin Tudor 

DESENE: Florin Bostan 

CULOARE: Radu Popovici (Superionescu este „prima B.D. româneas- 
că integral colorată pe calculator”) 

SE IA ÎN SERIOS: 28% 


o 0..." 
ușmanul răului și ocrotitorul inocenților, Superlones- 
D cu lucrează cot la cot cu poliția română în anul 2096, 
când omenirea a colonizat deja cu succes toată galaxia. 
Supereroul cu păr verde, bărbie disproporţionată și o alură de 
Kirk Douglas în tinereţe își pune puterile (isteţimea, capaci- 
tatea de a zbura, de a mânui arme și de a bea bere) în slujba 


SUPERIONESCU! 


PROTEUS A FOST SINGURUL 
SUPEREROU PE CARE L-AȚI CREAT? 


ACUM CÂȚIVA ANI AM CREAT 
PERSONAJUL GARDA PE UN 
SCENARIU AL UNUI SCRIITOR 
AMERICAN. ESTE O SERIE DE TREI 
COMICSURI CARE NU A FOST 
PUBLICATĂ ÎNCĂ. 

binelui colectiv. Împreună cu partenerul său, Robocap (un 
robot pe care specialiștii români l-au lăsat fără corp din lipsă 
de fonduri), Superlonescu recuperează banii pentru salariile 
angajaţilor poliţiei din mâinile Cameleonului, un criminal care 
s-a transformat într-o blondă cu rochie mini, roșie, și salvează 
planeta lovită de un val de căldură, de atacul unei escadrile de 
navete extraterestre de bere, care se îndreptau spre București. 


SLIPERCOSTEL 


APARIȚIE: Săptămânalul Monitorul de Duminică, între 1448 şi 2000; 
albumele SuperCostel (2008) şi SuperCostel şi Confreria Pisicilor 
Negre (2010) 

SCENARIU ȘI DESENE: Jup (Lucian Amarii) 

SE IA ÎN SERIOS: 7% 


o ."...c. 
n cetăţean obișnuit, cu o slujbă nedefinită (trage mâţa 
| | de coadă într-o instituţie de stat ori într-o multinaționa- 
Hi lă), cu o figură ştearsă și care nu excelează prin nimic.” 
Așa îl descrie Jup pe Costel, eroul pe care-l desenează din 1997 
prin periodice din Iași. Costel „nu are foarte mulţi prieteni, dar 
s-a procopsit, de-a lungul timpului, cu mai multe pisici”, pe 
care „nici nu le venerează, dar nici nu le lasă flămânde”. Într- 
un episod din august 1999, el este mușcat de motanul său Serio- 
ja, care-l prinde că trişează la poker, și începe să capete puteri 
pisiceşti, devenind Omul Motan: „poate dormi 18 ore pe zi, fără 
a obosi deloc, are o poftă de mâncare de nestăvilit în cele 6 ore 
rămase din zi, o minte ascuţită și un soi de șiretenie pusă în 
exclusivitate în slujba vânării oricărui animal de talie mai mică 
decât el”. Nu se teme de mare lucru, dar kryptonita lui e calen- 
darul, care-l paralizează de-a binelea. (O altă armă împotriva 
lui SuperCostel, a cărei eficacitate n-a fost încă demonstrată, 
sunt motoceii legaţi de prichiciul humuit al unei sobe.) 

Deşi câteodată dă dovadă de capacităţi fizice neobișnuite 
(face salturi), de cele mai multe ori SuperCostel e la fel de 
şters ca și Costel, și „nici nu salvează lumea prea des”. Cos- 
tumul său de supererou - urechi de carton lipite peste bască, 
mănuși de sudură cu gheare, simbolul omului motan impri- 
mat pe maieu și o pereche de chiloţi roşii trași peste pantaloni 
- nu-l face nici mai suplu și nici mai arătos. E un „superan- 
tierou”, spune Jup, pentru că supereroul clasic este continuu 


ja(oe 


Intimplari Extraordinare 
Din Viata Unui Om Obisnuit 


In Alte Roluri 
Serioja si Arnold 


obsedat de salvarea planetei, în vreme ce SuperCostel preferă 
să doarmă pe bibliotecă, să se urce prin copaci sau să joace 
poker cu motanii lui. 

În primul album, publicat de Jup în 1998, SuperCostel salvea- 
ză totuși blocul de un șobolan beţiv, care dădea chefuri la subsol, 
iar în al doilea pleacă pe urmele unei organizaţii mâţonice secre- 
te, pe care o bănuiește a fi fundamentalist islamică, și îşi propu- 
ne să o salveze pe doamna Crudella de la atacul pisicilor negre. 

De atunci, SuperCostel n-a mai făcut nimic notabil, nimic 
pentru care obştea „să se simtă obligată să-l slăvească în ba- 
lade, ori să-i facă statuie”. Dar banda desenată românească, 
crede Jup, are nevoie de personaje autohtone, credibile și bine 
conturate. Iar Costel, cu identitatea sa secretă de SuperCostel, 
e unul dintre ele. 


SE VEDE DIFERENȚA 
DINTRE UN CONAN DE 
SANDU FLOREA ŞI 

UNUL DE ALTCINEVA? 


BINEÎNȚELES. STILUL 
ARTISTULUI ESTE PERSONAL 
DAR PERSONAJUL TREBUIE 
SĂ RĂMÂNĂ CU 

CARACTERISTICILE LUI. 

DE CE LA UN COMICS LUCREAZĂ MAI 
MULŢI ARTIŞTI (PENCILERI, INKERI)? 


UN ARTIST POATE FACE ŞI DESENUL ÎN 
CREION ŞI TRASUL ÎN TUS. DAR 
TOATE ACESTEA NU SE POT REALIZA 
ÎN TREI SĂPTĂMÂNI (UN COMICS SE 
PUBLICĂ LUNAR), DE ACEEA LUCRUL 
SE ÎMPARTE LA MAI MULȚI. 


DE CE NU EXISTĂ MAI MULŢI 
SUPEREROI ÎN BANDA 
DESENATĂ ROMÂNEASCĂ? 


ESTE DIFICIL SĂ DESENEZI 
SUPEREROI. DEPINDE DE 
CREATOR. ŞI DE EXISTENȚA 
UNOR. CONDIȚII 
PRIELNICE EDITORIALE 
PENTRU ACEST GEN. 


AUTORITATEA ROMANĂ BD 


APROAPE TOT CE STIM DESPRE 
SUPEREROII DESENAȚI DE ROMÂNI 
ŞTIM DE LA DODO NIȚĂ ŞI ALEXANDRU 
CIUBOTARIU. DOI PASIONAȚI CARE-ŞI 
DEDICĂ TIMPUL LIBER. ŞI RESURSELE 
PROMOVĂRII CELEI DE-A NOUA ARTE, 
BANDA DESENATĂ. 


BADEMAN 


APARIȚIE: Comic stripuri săptămânale în Kamikaze, din octombrie 2010 
DESENE: Filip Ilie 

SCENARIU: Andrei Manţog 

SE IA ÎN SERIOS: 14% 


o 0..." 

ademan e un supererou țăran, născut, ca tot românul, 
2] poet. Cu nasul veșnic roșu, o căciulă de lână pe cap, o 

blană de oaie pe umeri și un chimir tricolor peste că- 
mașă, el vorbește în versuri de muzică populară şi lăutărească 
şi îşi propune să rezolve problemele românilor. Inventat de 
redactorul șef de la Kamikaze, Marius Borţea, în octombrie 
2010, şi preluat apoi de Andrei Manţog, supereroul desenat de 
Filip Ilie nu ştie să zboare, nu devine invizibil şi nici nu e în- 
zestrat, de cele mai multe ori, cu cine ştie ce forță fizică. „Nici 
măcar nu este foarte inteligent”, remarcă Manţog. Superpute- 
rea lui „este decenţa”: Așa cum Popeye mănâncă spanac ca să 
capete forță, iar Asterix bea poțiune magică şi devine invinci- 
bil, calităţile lui Bademan sunt sporite de ţuică. „Țuica îl ajută 
pe Bademan așa cum ne ajută pe toţi: îl face să fie dezinhibat 
şi mai curajos”, spune scenaristul. „Consumat cu măsură de 
către oameni bine intenţionaţi, alcoolul lucrează, iată, la bi- 
nele omenirii.” 

Bademan contribuie, într-adevăr, la binele semenilor săi și 
încearcă să le rezolve, cum poate, problemele, de la încălzirea 
globală (a cărei sursă o detectează a fi grătarele românilor) 
şi un asteroid care se apropie ameninţător de Pământ, la su- 
pravieţuirea urșilor Panda și ejacularea precoce. Soluţiile lui 
sunt originale - autobuze decapotabile împotriva mirosului 
de transpiraţie, doctorul Ciomu pentru stoparea exploziei de- 
mografice, un aspirator pentru capturarea lui Bin Laden (care 
folosește un covor zburător). Uneori face apel și la alți supere- 
roi, cum e lon Iliescu (în absenţa lui Bruce Willis, care a ieșit 
la pensie, el îi convinge pe mineri să foreze un asteroid care 
ne ameninţă planeta). 

Atâta timp cât vor exista nesimţire, nedreptăţi şi abuzuri de 
orice fel, Bademan nu va ieși la pensie, crede Manţog. Dese- 
natorul nu e de aceeași părere: „Mi-e teamă că în curând va 
rămâne fără probleme de rezolvat și România va fi o ţară fără 
probleme, ceea ce va fi în sine o problemă. Să-l văd atunci.” (6) 


DACĂ VREI SĂ AFLI MAI MULTE DESPRE 
LUMEA BD DIN ULTIMII 100 ŞI CEVA 
DE ANI CITESTE—LE CARTEA, ISTORIA 
BENZII DESENATE ROMÂNEŞTI. 
1891-2010, PUBLICATĂ DE EDITURA 


VELLANT, ŞI CERE LA 
CONTACTOMUZEULBD.RO CATALOGUL 
MUZEULUI BENZII DESENATE, CEL MAI 
COMPLEX EVENIMENT DE PROFIL 

ORGANIZAT VREODATĂ LA BUCUREŞTI. 

ÎNSEMNELE PUTERII 


ESEU FOTO DE BOGDAN GÎRBOVAN 


otografiile care urmează fac 

parte din proiectul Uniforme 

și veșminte, al fotografului 

Bogdan Gîrbovan. Imaginile 
surprind ierarhia Poliţiei de Frontieră, de la agent, gradul 
cel mai mic, la chestor, cel mai mare. Celelalte două părți 
ale acestui proiect în desfășurare cuprind ierarhia Poliţiei 
Române, respectiv a Bisericii Ortodoxe Române. 

Gîrbovan are 30 de ani, fotografiază exclusiv pe film şi a 
avut prima dată ideea de a aborda ierarhiile sociale în timp 
ce lucra la alt proiect, 5(014*, în care a încercat să surprindă 
caracterul tranzitoriu al adolescenţei fotografiind un grup 
de băieţi de 14 ani. A petrecut două săptămâni alături de ei și 
a realizat că aveau o ierarhie foarte clară: de la liderul care 
decidea când să joace fotbal, la cel mai mic, care trebuia să 
fugă după minge sau după telefonul liderului atunci când 
suna în timpul meciului. 

Gîrbovan a abordat subiectul ierarhiilor sociale alegân- 
du-le pe cele cu prezenţa cea mai mare în viaţa de zi cu zi: 
poliţia şi biserica. Iar cele mai vizibile semne ale autorităţii 
acestora erau hainele. Uniformele și veșmintele, cu propriul 
lor vocabular al puterii, sunt cele care semnalează poziția 
celui care le poartă atât în interiorul ierarhiei, cât și în afara 
acesteia, în societate. 

Aceste portrete arată ierarhia Poliţiei de Frontieră din 
Drobeta Turnu Severin, cei care păzesc granița României 
cu Serbia. 6) 


* Mai multe proiecte semnate de Bogdan Gîrbovan găsești pe girbovan.ro. 


90 - IARNĂ 2011/2012 (EIB 


Corina Moraru, Agent 

Leon Costescu, Agent Principal 
Petre Creţu, Agent Principal 
Nicolae Preda, Agent Principal 
lon Ungureanu, Agent Principal 

Florin Teodorescu, Agent Șef Adjunct 

Iosif Baros, Agent Șef 

Adrian Surcel, Agent Șef Principal 


CEI:D IARNĂ 2011/2012 - 95 


Marius Dăneci, Subinspector 

Mirela Staicu, Inspector 

Lizoneta Păsărelu, Inspector Principal 

Dan Bundărița, Subcomisar 

Robert Pîrvu, Comisar 

Valeriu Pera, Comisar Șef 

Cine 

> Pentru Cine 
Cauzele sociale sunt - de 
bine, de rău - dependente 
de campanii convingătoare. 
De aceea, am rugat 
creativii din publicitatea 
românească să adopte 
câte o cauză mai puţin 
vizibilă și să-i facă un print 
puternic. lată rezultatele.* 


Friends Advertising 
> Asociaţia pentru Relaţii 
Comunitare 


Heat Advertising 
> Recicleta 


MB Drăgan 
> Fundaţia Noi Orizonturi 


* Aceasta este partea a doua. Primul 
calup a apărut în DoR +7 (vol.1). 


de COP. 
VINGEPF'- 

PUTERE 


The Cell 
> Autism România 


Mercury 360 
> ARDOR 
Next Advertising 


> Fundaţia Sensiblu 


Publicis 
> Poliţia Capitalei 


Să fii autist nu înseamnă să fii neuman. însă înseamnă să 

ii un străin. Înseamnă că ceea ce este normal pentru 
mine, nu este normal pentru alţi oameni. Sub anumite 
aspecte, eu sunt foarte prost echipat pentru a putea 
supravieţui în această lume, precum un extraterestru eşuat 
fără un manual de orientare...99 


De 


Jim Sinclair, persoană cu autism A — 


e 


entru persoanele cu autism, cele mai simple lucruri pot fi extrem de complicate. A 
je aceea, au nevoie de asistență pe întreg parcursul vieții. Intră pe www.autismromania.rQ autism 
si ajută-ne să dezvoltăm primul centru multifuncțional pentru tinerii cu autism. romania 


ÎNCHIDE OCHII, SPUNE ARC ŞI VEI VEDEA 0 SUPER-ARMATĂ 
MEGA-CONECTATĂ LA MAINFRAME, CARE GIGA-PRĂJEŞTE CU 
TERRA-TUNURI CU LASER RĂUL, PE UNDE-L PRINDE. ACUM 
DESCHIDE-I ŞI REINTRĂ PE PENTRU MAI 
MULTE DETALII. 


| ( ASOCIAȚIA PENTRU RELAȚII COMUNITARE 
BINELE, BINE FACUT. 


"ROMANIAN ASSOCIATION FOR. DEBATE, A Ana) 
ORATORY AND i il 


| an e iza 


ÎNCAÂLZIREA GLOBALA Abuct MAREA NEAGA 
IA OSAĂTA. 

DACA TOTUSI Mu VRer PEStI ZA 
FeRgaSrea , RECICLEAZN //| 


APA 
RECICLETA 


- UN PeDiECT EDUCETIONAL_ ag 


n ENE er 


e În România infracțiunile intrafamiliale au crescut cu 26% în 2010 comparativ cu anul precedent. 

e Violul și violența domestică sunt un risc mai mare pentru femei decât cancerul și accidentele de mașină. 

e 70% dintre femei au fost victime ale violenței domestice pe parcursul vieții lor. 
Nu tolera abuzurile! Cere ajutor imediat! 


7 A - rP.. 
Pl Sata ie A DARIE E 


UPGRADING ROMANIA 


eairatira 27 mama ee uta pir m 


Ji Fundaţia i 
Noi Orizonturi 


şi COMUNIT 


MB Dragan 


“aatteaa Si | : 
8822 printr-un program de În Perne NO e menatce 
Sună și donează 2euro| root mda i oo 

o e: 


De 10 ani tinerii IMPACT pun România pe roți uită ipta, pentru o comunjtâăte mai bună 


prin sute de proiecte. Pe 


3 
Număr valabil în rețelele Orange şi Vodafone ; Nu se percepe TVA; Numar 
Program de funcționare de luni până vineri între orele 09:00 şi 18:00. pila 


Pg Aa op PD 


- 


PERMIS DE CONDUCERE ROMANIA 
PERMIS DE CONDUIRE 


1. IONESCU 

2. MIRELA CRISTIANA 

3. GRADISTEA 48 

4. 27.11.1981 BUCURESTI, B 
5. 17.04.2007,B, 17.04.2017 


. 


2811127297249 


O iniţiativă a Poliţiei Capitalei pentru descurajarea folosirii telefonului mobil la volan. 


DE GEORGIANA ILIE 
ANDREI PUNGOVSCHI 


OTOGRAFII D 


acă vorbim despre facerea primilor doi oa- 
meni, Adam și Eva, vă spun mai întâi o po- 
vestioară”, începe profesoara lecţia, vorbind 
tare şi cadenţat. 

E ora de religie la clasa a VII-a din Cole- 
giul Naţional de Informatică Traian Lalescu din Hunedoara. 
A treia oră la care li se predă facerea lumii. Azi suntem la 
ziua a şasea, crearea omului și a animalelor de pe Pământ. 
Profesoara Simona Voivozeanu e o femeie de 37 de ani cu 
figură binevoitoare, gesturi reţinute şi siguranţa de sine a 
profesorului de gimnaziu care nu e decât rareori contestat 
de elevii săi. Ora are loc în laboratorul de religie; sunt icoa- 
ne în fiecare sală de clasă din Colegiu - cumpărate din bani 
strânși de la copii și de la profesorii de religie - dar aici mai 
multe decât oriunde. 

Pentru recapitularea primelor două lecţii despre Geneză, 
copiii citesc pe rând din caietele de religie ortodoxă de la Edi- 
tura Sf. Mina - pentru fiecare an există manual și caiet de 
lucru. În completare, profesoara le-a adus diferite legende 
despre facerea lumii și le citeşte de pe o foaie, încercând să 
facă o paralelă cu cea din Biblie. Pruncul din floarea de lotus 
primordială a japonezilor e lisus, mlaștinile din legenda tătă- 
rească sunt iadul, perfecțiunea creaţiei inițiale a musulmani- 
lor e identică cu cea din Geneză. 

CE AM PIERDUT ŞI CE AM CÂSTIGAT, 
CA SOCIETATE, DUPĂ 16 ANI DE EDUCAŢIE 
ELIGIOASĂ ÎN ȘCOLILE PUBLICE? 


„Se zice că doi profesori, buni prieteni, aveau o dispută 
aprinsă despre originea universului”, începe ea povestioa- 
ra promisă. „Unul susţinea că universul a apărut de la sine, 
dintr-o materie pre-existentă, care s-a organizat încetul cu 
încetul, fără să fie creată de nimeni. Celălalt susținea că lu- 
mea a fost creată de Dumnezeu deoarece nimic pre-existent 
nu se justifică logic şi nici organizarea datorată hazardului 
nu poate duce la forme logice. Trecând în bibliotecă, gazda, 
adică profesorul care susținea că lumea e creată de Dum- 
nezeu, i-a arătat prietenului său o carte prețioasă. Acesta 
l-a întrebat: «Cine a seris-0?». «Nimeni», a răspuns gazda. 
«Aveam pe masă o sticlă de cerneală. Sticla s-a răsturnat. Pe 
masă erau niște hârtii. Şi, deodată, din cerneala răsturna- 
tă peste hârtii a apărut cartea aceasta.» Celălalt a răspuns: 
«Am înţeles».” 

În clasă e liniște. 

„Voi pe care profesor îl credeţi? Și de ce?” 

„Pe gazdă, pentru că era credincios”, spune până la urmă 
un băiat. 

„Cine-l susține pe profesorul care susținea că universul a 
apărut de la sine?” 

Mai multe voci spun încet: „Nimeni.” 

„Nimeni? Dar chiar așa, o îndoială, nimic?”, mai încearcă 
profesoara. 


Documentarea acestui articol a fost susținută printr-o finanțare din partea 
Fundaţiei Dinu Patriciu. 


„ÎN gândirea comună, un om politic 


care nu este apropiat de Biserică este 


un om politic fără șanse.” 


Adevărul creaţiei e o problemă importantă pentru Voivo- 
zeanu, care a menţionat de mai multe ori înainte de oră că s-a 
documentat și ea despre teoria cu Big Bangul, că au întrebat-o 
elevii la clasă, dar e mulțumită că acum nu se mai predă că 
oamenii se trag din maimuțe. Teoria evoluţiei a fost scoasă 
din programa de biologie de clasa a XII-a în 2006, Ministerul 
Educaţiei motivând că „se predă implicit”, dar, la presiunile 
organizaţiilor neguvernamentale, a fost reintrodusă. Acum se 
predă la finalul clasei a VIII-a, mult după ce copiii au învăţat 
că lumea a fost creată de Dumnezeu în șase zile. 

După ce le povesteşte despre păcatul originar și rostul bote- 
zului, Voivozeanu îi întreabă pe elevi dacă e păcat să îţi schimbi 
religia. O elevă din prima bancă răspunde prompt și clar, peste 
vacarmul stârnit de ceilalți: „Nu, pentru că mama era ortodoxă 
şi a trecut la catolicism când s-a căsătorit cu tatăl meu, că îl iu- 
bea. Dumnezeu e același.” Alte răspunsuri vin pe aceeași idee 
- un băiat chiar glumeşte că, dacă are fata mașină scumpă, el 
trece la orice religie e ea. Clasa râde. Râde şi profesoara. În final, 
trage concluziile: „La Judecată, fiecare om va da seama pentru 
faptele sale. N-o să întrebe Domnul lisus: «Tu eşti ortodox? Treci 
aici. Tu ești musulman? Treci acolo.» Fiecare va fi judecat după 
faptele sale. Mai ales voi, copii, nu trebuie niciodată să spuneți: 
<A, tu eşti baptist, nu mă joc cu tine!» Sunt oameni care au alte 
religii, dar Dumnezeu este același. Știţi că eu am fixurile mele, 
cu homosexualii, dar vă zic, nu judecaţi după religie.” 

Voivozeanu predă religie la școala primară şi la gimnaziu 
de 16 ani. Iniţial a predat și limba română, dar nu se simţea 
împlinită, așa că a renunţat și s-a concentrat exclusiv pe reli- 
gie. E elegantă și cochetă, cu şuvițe vopsite discret şi o cămașă 
roz care îi scoate în evidenţă ochii albaștri, dar nu e nimic 
ostentativ sau nepotrivit cu statutul ei. E căsătorită cu un pre- 
ot misionar care lucrează la un spital din Deva - pe care „îl 
iubește ca în prima zi”, când l-a văzut la facultate, și care vine 
înainte de sărbători la Colegiu pentru a-i spovedi pe elevi — și 
au un băiat de 15 ani despre care nu crede că are chemare reli- 
gioasă. Dar nu o deranjează, câtă vreme va face ce îi place lui. 

Elevii îi aduc suficientă satisfacție: are olimpici naţionali la 
Religie și premianţi la concursuri științifice de specialitate şi 
le ţine diplomele într-o mapă cu coperţi albastre. Majoritatea 
sunt fete și se bucură că le poate recompensa cu parfumuri 
Avon, pe care le cumpără de fiecare dată când iau premii. 
Duce elevii în pelerinaje religioase, le organizează activități 
de voluntariat la spitalul pentru copii de lângă școală şi nu 
urmează neapărat programa de la minister. La clasa 1 nici nu 
folosește manualul - care e plin de texte, deși copiii nu știu să 
citească încă - ci desenează şi se joacă cu ei, îi învaţă poezii și 
rugăciuni simple și îi laudă când fac fapte bune. 

Ca tot ce ţine de predarea religiei confesionale în școlile pu- 
blice, Simona Voivozeanu e greu de etichetat. 

Predarea religiei confesionale în școli e de ani de zile în 
dezbatere publică. Cei care o susțin argumentează că religia 
le dă copiilor un set de valori pe care societatea, altfel, eșu- 
ează în a-l transmite, că le răspunde la întrebări la care in- 

ternetul şi presa nu pot și că le transmite matricea culturală 
românească, din care religia e o parte esenţială. Cei care cer 
excludere ei din școli acuză cultele, cu precădere Biserica Or- 
todoxă Română, de prozelitism pe bani publici, de promovare 
a obscurantismului și de consolidare a intoleranței față de 
alte religii şi opțiuni. 

Ce se întâmplă de fapt la ora de religie? Ce valori şi ce cu- 
noștinţe învaţă elevii şi cine sunt cei care le predau? Ce se 
întâmplă cu elevii care nu sunt de confesiunea majoritară? Ce 
spune existenţa religiei confesionale în şcolile publice despre 
relaţia românilor cu Biserica? Şi, mai ales, după 16 ani de ore 
de religie, ce am câștigat ca societate? 


a să înţelegem de ce e astăzi atât de 
controversată predarea religiei în școli, 
trebuie să înţelegem de unde au început 
discuţiile: de la legea educaţiei. 

Disciplina școlară Religie a apărut 
în 1995, în prima lege a învățământu- 
lui de după Revoluţie. Religia în confe- 
siune proprie era obligatorie la ciclul primar, opțională la 
cel gimnazial și facultativă la liceu (liceul organiza cursul 
dacă existau cereri). În 2001, printr-un ordin al ministru- 
lui Ecaterina Andronescu, ora de religie a devenit „opţional 
obligatoriu” la toate nivelurile, ceea ce înseamna că materia 
trebuia aleasă dintr-un grup de opţionale, nespecificate. În 
teorie, ca să nu facă religie, elevii trebuia să o înlocuiască cu 
alt opţional. În practică, puţine școli îşi permiteau să creeze 
şi să ofere alte opţionale, așa că elevii trebuia să urmeze cur- 
sul de religie confesională. 

Orele erau ţinute, la vremea aceea, de slujitori religioși 
(preoţi, pastori, mufiii, etc.) şi salariile le erau plătite din bu- 
getul școlilor. Ordinul ministrului restrângea ilegal un drept 
din Legea Învățământului, care spunea ca religia e facultati- 
vă , şi încălca o decizie a Curţii Constituţionale din 1995 care 
spunea: „Religia nu trebuie înţeleasă ca disciplină obligatorie, 
obligativitatea constând numai în introducerea acestei disci- 
pline în planurile de învățământ”. Situaţia a fost perpetuată 
şi de următorii miniştri. 

În 2010, odată cu intrarea în dezbatere publică a noului 
proiect de lege a educaţiei, situaţia părea să se schimbe. Actu- 
alul ministru al educaţiei, Daniel Funeriu, educat în Franţa, o 
ţară laică în al cărei sistem de învățământ este interzisă orice 
formă de educaţie religioasă, deschisese discuţia despre pre- 
darea religiei în şcoli încă de pe vremea când era în campa- 
nie electorală. În septembrie 2009 făcea pe blogul personal o 
analiză a problemei - modelele europene versus cel românesc 
(menţionează sistemul laic franțuzesc; predarea istoriei reli- 
giei în Germania - tot o dovadă a influenţei Bisericii asupra 
statului, spune el; modelul polonez similar celui românesc), 
cultură generală versus îndoctrinare, „curriculum bazat pe 
competenţe” versus revelaţie spirituală. 

„Eu nu am o opinie definitivă pe această temă”, scria Fu- 
neriu. „Pentru a mă pronunţa am nevoie de o înţelegere mai 
profundă şi sistematică a relaţiei românilor cu religia. Se 
poate astăzi discuta deschis, liniștit, raţional şi cu respect re- 
ciproc despre acest subiect?” 

Spunea și că nu e de acord cu soluţia găsită de sistemul de 
educaţie românesc, a obligativităţii, pentru că „duce, inevita- 
bil, la o formă de stigmatizare”, și că presiunile asupra politi- 
cienilor sunt foarte mari: „În gândirea comună, un om politic 
care nu este apropiat de Biserică este un om politic fără șanse”. 

Propunerea de lege a reflectat dilemele pe care le avea Fu- 
neriu și a fost primită ca o invitaţie la dialog de asociaţiile 
seculare, care promovează separaţia dintre stat și biserică: 
religia confesională rămânea în trunchiul comun de materii, 
adică disponibilă la toate nivelurile, dar putea fi înlocuită, la 
cererea părinţilor, cu istoria religiilor. Toma Pătrașcu, pre- 
şedintele Asociaţiei Secular-Umaniste din România, ASUR, 
spune că nu i-a venit să creadă când a văzut propunerea. 1 s-a 
părut o mare victorie. Proiectul mai spunea și că elevul care 
a împlinit 16 ani are dreptul să ceară scutirea de la Religie 
fără acordul părinţilor, pentru a respecta Legea Cultelor, care 
spune că îţi poţi schimba religia de la 16 ani. Încă o victorie. 

Mai târziu, la dezbaterea publică de la Parlament - unde, 
în deschidere, au vorbit preşedintele Traian Băsescu, 15 mi- 
nute, și Patriarhul Daniel, alte 15 minute, iar organizaţiile 
neguvernamentale au avut câte trei minute şi n-au avut 
dreptul să răspundă la ideile celorlalți - Pătrașcu a propus 
ca participarea la orele de religie să se facă la cerere („opt- 
in”, îi spune el, spre deosebire de „opt-out”, adică să ieși la 
cerere). Aceasta era şi una dintre opţiunile enumerate de 
Funeriu pe blogul lui. Apoi propunerea de lege a fost apro- 
bată de Guvern și a trecut la dezbatere la comisiile pentru 
educaţie de la Parlament. 


" La ora de religie de la clasa |, elevii de la C.N. de Informatică Traian Lalescu din Hunedoara 
colorează planșe cu teme religioase și învață să își preţuiască bunicii. 


La Camera Deputaţilor, Adriana Săftoiu, deputat PNL, a 
fost printre puţinii care s-au opus păstrării religiei în trun- 
chiul comun de materii. „Am cerut o dezbatere publică pe 
această temă”, spune. Dar „nu a fost niciun dialog”. Repre- 
zentanţii Bisericii Ortodoxe Române, care au participat la şe- 
dinţele în care s-a vorbit despre predarea religiei, „erau zid”, 
spune Săftoiu, „și noi, cei care voiam să argumentăm, eram 
priviţi ca niște anticriști”. 

Mai târziu, la dezbaterea în plen, deputatul Marius Spînu, 
de la PDL, a susținut ca religia să se facă la cerere și spune că 
ar fi fost mai bine să se predea numai istoria religiilor, pentru 
că „liberul arbitru nu poate exista dacă nu ştii ce alegi”. Au 
fost mai mulți colegi din grupul parlamentar democrat-libe- 
ral care l-au susținut atunci. 

Pe 28 aprilie 2010, Patriarhul Daniel a trimis o scrisoare 
deschisă președintelui Camerei Deputaţilor, Roberta Anasta- 
se, în care solicita eliminarea modificărilor făcute după con- 
sultarea cu societatea civilă și introducerea amendamentelor 
făcute de Patriarhie. Concret, Patriarhul cerea eliminarea ce- 
lorlalte opţiuni (proiectul cuprindea acum istoria religiilor, 
istoria culturii și artelor sau alte cursuri utile în formarea 
comportamentului etic și social) pentru că „scade importanța 
orei de religie între celelalte discipline școlare și poate genera 
forme de abuz, oferind directorilor unităţilor şcolare posibi- 
litatea de a completa norma didactică, acolo unde este cazul, 
prin retragerea elevilor de la ora de religie”. 

Patriarhul mai cerea ceva: în noua sa formă, proiectul 
elimina obligaţia ca profesorii de religie să fie validaţi de 

cultele religioase de care aparţineau. Patriarhul a cerut re- 
introducerea acestei aprobări pentru că altfel se „restrân- 
ge posibilitatea cultelor de a-și elabora programele pentru 
disciplina religie” — adică de a putea decide asupra materiei 
şi a metodologiei de predare. Mai mult de atât însă, ar fi în- 
semnat ca profesorii de religie să fie independenţi de culte. 
(Am cerut opinia Patriarhiei pentru acest articol, dar nu am 
primit niciun răspuns.) 

Organizațiile seculare ca ASUR, Asociaţia Umanistă 
Română sau Asociaţia Solidaritatea pentru Libertatea de 
Conştiință critică de multă vreme statul pentru relaţia 
strânsă cu BOR, în special pentru finanțarea acțiunilor so- 
ciale ale bisericii sau construirea bisericilor și a Catedralei 

Mântuirii Neamului din bani publici, în timp de domenii 
critice precum educaţia și sănătatea sunt subfinanţate. 
„În plata Domnului!”, o campanie lansată în august 2010, 
atrăgea atenţia că în România există 18.300 de biserici, 
4.700 de şcoli generale şi 425 de spitale (numărul spitale- 
lor a scăzut de atunci, odată cu restructurarea sistemului 
de sănătate). 

După scrisoarea Patriarhului, din lege au dispărut toate 
schimbările aduse la consultare și în comisiile parlamentare. 
Religia a rămas în trunchiul comun de materii, obligatorie şi 
cu scutire la cerere. Elevul trebuia să aibă 18 ani ca să poată 
cere scutirea singur. Celelalte opționale au dispărut. Până și 
specificaţia „în confesiunea proprie” dispăruse - elevii ar fi 


1 Orele de religie încep și se termină cu o rugăciune încă de la clasa |. 


urmat să participe la orele de religie ortodoxă fără ca școala 
să mai aibă responsabilitatea de a organiza cursuri şi pentru 
confesiunile minoritare. 

A existat o singură victorie a seculariștilor: reintroducerea 
pe final a menţiunii „în confesiunea proprie” care, dacă ar fi 
fost omisă, ar fi putut aduce acuzaţii de neconstituționalitate. 
Legea a trecut însă aproape integral în forma dorită de Pa- 
triarhie. Spînu îşi amintește că toţii colegii de partid pe care 
credea că îi convinsese s-au răzgândit. E un fel de simţ al con- 
servării preventiv, spune el. „99% din cei care au votat s-au 
gândit la influențarea electoratului prin preoți”. (Am solicitat 
în mod repetat Ministerului Educaţiei un interviu cu minis- 
trul Funeriu sau cu inspectorul general de religie. Am primit 


Mirel Bănică, sociolog care studiază relația societăţii cu religia. A 


un singur răspuns, din partea unui purtător de cuvânt: „pre- 
darea religiei în școli se face în baza Constituţiei şi a LEN”.) 

Astfel, în Legea Educaţiei Naţionale care a intrat în vigoare 
la începutul lui 2011, religia este materie obligatorie, la care 
elevul este înscris automat, de la care nu se poate retrage de- 
cât dacă e major sau dacă părinţii doresc acest lucru. 


OR este, de la Revoluţie încoace, una 
dintre cele mai bine văzute instituţii ro- 
mânești. Chiar dacă nivelul încrederii a 
scăzut în ultimii doi ani cu mai mult de 
7%, un sondaj IMAS din februarie 2011 
credita BOR cu 82% din apreciarea po- 
pulaţiei. Cifra e confirmată și de GfK Index Trust 2011, un 
studiu multinațional în care clerul primește încrederea a 
83% din populaţia României, cea mai ridicată dintre cele 19 
țări din lume care au participat, unde media e de 58%. 

Aşa cum în comunism era nerecomandat să fii credincios, 
după Revoluţie a devenit nerecomandat să fii ateu. La alegeri- 
le prezidenţiale din 1996, Emil Constantinescu l-a întrebat pe 
contracandidatul său, Ion Iliescu, în finalul ultimei dezbateri 
televizate, dacă este credincios. Răspunsul lui Iliescu, după 
câteva clipe de stupoare, a fost că este liber-cugetător. Con- 
stantinescu a devenit președintele României. „Libertatea re- 
ligioasă a devenit o altă formă de constrângere”, spune Adri- 
ana Săftoiu, încercând să explice creşterea influenţei BOR. 
„Am picat în propria noastră capcană.” 

Mirel Bănică, sociolog care studiază relaţia societăţii cu reli- 
gia, consideră justificată această schimbare: BOR vrea „să recâş- 
tige şi să-şi consolideze poziţia într-un spaţiu public de la care a 
fost exclusă”. Orele de religie fac parte din acest proces. „Orele 
de religie sunt foarte necesare pentru că, pe lângă dimensiunea 
de istorie a religiei, copiii află și despre iudaism și islam și aduc 
o nuanţă de echilibru și de calm. Religia ajută la consolidarea 
identităţii naţionale. Europa ne arată că modelele hiper-integra- 
toare (societățile care neagă diferențele culturale dintre grupu- 
rile religioase sau etnice - n.r.) nu prea funcționează.” 

În practică, orele sunt departe 
de scopul lor ideal. Organizaţia 
pentru drepturile omului Liga Pro 
Europa a publicat în 2007 un stu- 
diu național care a analizat conţi- 
nutul orelor de religie şi al manu- 
alelor, atitudinile profesorilor și 
ale elevilor. Scopul studiului era 
să devină un instrument de lucru 
pentru minister, spune Smaran- 
da Enache, președintele Ligii. Dar 
ministerul a ignorat cercetarea, 
refuzând să se întâlnească cu echi- 
pa care a făcut-o. 

Rezultatele arată că „manualele 
de religie utilizate la ora actuală 
în şcolile publice sunt aproape în 
totalitate manuale confesionale”, 
„programele şcolare urmează și 
ele modelul confesional”, iar unele 

„învătam şi la istorie despre cum au 
apărut oamenii, iar la religie spuneau că 
Dumnezev a făcut tot. Eu ce să cred?” 


manuale „prezintă păcatul, și consecinţa acestuia, pedeapsa, 
într-o cheie excesiv de crudă și morbidă pentru vârsta copii- 
lor cărora li se adresează”. 

Elevilor de clasa a III-a li se cere, de exemplu, să povesteas- 
că un moment din viaţa lor în care cred că au fost pedepsiţi 
de Dumnezeu pentru o greșeală. Celor de clasa I li se arată 
într-o serie de imagini că cei care nu se închină când trec 
prin faţa bisericii sunt călcaţi de mașină. La clasa a V-a și a 
VII-a li se prezintă abordarea biblică a facerii lumii și li se 
spune să nu citească din „cărțile ereticilor”. Teoriile știinţi- 
fice sunt explicit catalogate drept invalide și derizorii. Toate 
acestea sunt și azi în manuale. Un lucru care s-a schimbat, la 
protestul mai multor organizaţii, a fost un capitol dintr-un 
manual de clasa a XI-a, care jignea cultele protestante și le 
acuza de prozelitism. 

Profesorii spun că rolul principal al orelor de religie e 
transmiterea unui set de valori. „Poţi să ai valori morale fără 
religie, dar de unde le iei?”, spune Coca Stana, o profesoară 
de religie ortodoxă din Târgovişte care predă din 1999. „Re- 
ligia îți dă măcar o garanţie că eşti văzut de Dumnezeu.” Ea 
consideră că „rolul religiei e formarea caracterelor” și că la 
oră copiii primesc răspunsuri pentru că „societatea e plină 
de frământări și răspunsurile nu se găsesc pe internet şi în 
ziar”. Adrian lerulescu, profesor de religie ortodoxă la Şcoa- 
la Superioară Comercială Nicolae Kretzulescu din București, 
spune că religia le dă copiilor valori „pentru a deveni cetăţeni 
buni”. El spune că rolul statului e să sprijine un asemenea de- 
mers pentru că e spre binele societăţii.„De ce mă deranjează 
că adulţii de mâine sunt mai morali?” 

Pe site-ul Ministerului Educaţiei, primul obiectiv al pro- 
gramei aprobate pentru clasele V-VIII, religie ortodoxă, este 
„Cunoaşterea și iubirea lui Dumnezeu ca fundament al mân- 
tuirii şi desăvârşirii omului”. Transmiterea valorilor religi- 
oase vine abia pe locul al treilea, după „utilizarea adecvată a 
limbajului” religios. 

„Problema e că adesea orele sunt predate de oameni fără 
vocaţie pedagogică care 
stăpânesc elementar ma- 
teria şi nu fac decât să 
spună povestioare de ne- 
înţeles”, spune Mirel Bă- 
nică. Programa, încărcată 
şi plină de arhaisme, nu 
ajută nici ea, şi este dubla- 
tă de un aspect confesio- 
nal accentuat: 88% dintre 
elevi declară că se roagă la 
ora de religie. 

Lavinia Vișan, profesoa- 
ră de socio-umane la un 
liceu din Târgovişte, a tre- 
buit să predea câteva ore de 
religie pe săptămână acum 

patru ani, pentru a-și completa norma didactică. Experienţa a 
fost demoralizantă: „Programa m-a speriat pentru că pretinde 
ca elevii să cunoască foarte multe lucruri despre bucătăria bise- 
ricii, precum tipul de slujbe. Aveau doar o oră în tot anul pentru 
istoria religiilor.” Într-un final a renunţat la programă şi a încer- 
cat să facă cu ei dezbatere şi filosofie. La sfârșitul anului școlar a 
găsit altă soluţie pentru a-și completa norma. 

Predarea confesională aduce deservicii și credinţei, și actu- 
lui predării, spune Adriana Săftoiu: „Copilul nu învaţă despre 
iubirea lui Iisus pentru oameni, ci despre pedepse şi iad, iar 
modul în care se face religie îl îndepărtează de la credință”. 
Varujan Pambuccian, deputat din partea minorităţii armene 
care militează pentru orele de religie, cu condiţia ca ele să 
respecte diversitatea și să fie bine făcute, consideră că „For- 
mula actuală de predare transformă un act de învăţare a mo- 
ralității într-unul birocratic”. 

Chiar şi pentru cei care şi-au găsit menirea în predarea re- 
ligiei, programa e nepotrivită pentru că pune accent pe do- 
bândirea de informaţii, nu de competenţe. Adrian Ierulescu 
spune că își ia „libertate de la programă pentru că așa cere 
situația”. Face asta atunci când copiii nu țin pasul cu materia 
sau când vor să discute lucruri care nu sunt în planul lecţiei: 
dacă Gigi Becali e un bun creștin, dacă Monica Columbeanu 
e un model de urmat, dacă povestea din filmul Codul lui Da 
Vinci e adevărată. Se adaptează nevoilor şi intereselor fiecărei 
clase în parte. Şi predă de 14 ani, la 18-20 de clase în fiecare 
an. Subiectul conflictului religie-ştiință e tranșat clar pentru 
el: „Am încercat să nu-i fac dușmanii științei, că nu au nicio 
legătură [una cu cealaltă]”. 

Dar, la fel ca orice alt profesor de religie, nu are libertate 
de abordare a materiei câtă vreme programa şi metodologia 
îi stabilesc obiective care ţin de „cunoașterea și iubirea lui 
Dumnezeu” și memorarea informaţiilor despre rânduielile 
bisericești. Activitatea profesorilor este evaluată de Inspecto- 
ratele Școlare Judeţene prin inspectorii de religie, care sunt la 
rândul lor aleși de cultele religioase - în majoritate de BOR. 
Iar dacă inspectorul constată că profesorul nu și-a îndeplinit 
obiectivele, BOR îi retrage acreditarea şi i se desface contrac- 
tul de muncă — deşi contractul e încheiat cu școala, nu cu BOR. 

„Profesorii de religie sunt singurele cadre didactice care nu 
pot preda decât dacă sunt agreate de un cult”, explică Sma- 
randa Enache de la Liga Pro Europa, ceea ce le încalcă statutul 
de cadre didactice şi care 
poate duce la abuzuri. 
„Avem cazul unei profe- 
soare catolice care a fost 
exclusă din învățământ 
pentru că a divorţat.” 

Statutul profesorilor 
de religie e dificil oricum. 
Pentru că o perioadă au 
putut preda fără să fi ab- 
solvit modulul universitar 
de pedagogie obligatoriu 
pentru oricare alt profe- 
sor, colegii de cancelarie 
nu i-au luat în serios. „La 
început, m-am simţit mar- 
ginalizată de ceilalți profe- 
1 Coca Stana, profesoară de religie la un liceu din Târgovişte, şi Toma Pătrașcu, 


Asociaţia Secular-Umanistă din România, sunt de cele două părți ale baricadei în 
disputa pe tema orelor de religie. 


sori, dar m-am implicat și am răzbit”, spune Coca Stana. Acum 
e profesor titular și diriginte. 

Profesorii de religie au însă un atu greu de neglijat în fața 
celorlalte cadre didactice: zecele pe care îl dau cu generozitate 
cei mai mulţi dintre ei. Unii o fac pentru sunt mulțumiți de 
prestaţia elevilor. Alţii, ca Simona Voivozeanu, o fac progra- 
matic: „Inspectorul ne-a spus să nu îi îndepărtăm prin note”. 

Profesorii de religie reprezintă peste 4% din corpul didactic 
din învățământul preuniversitar (12.000 din 300.000). Mulţi 
sunt diriginţi, unii sunt conducători de catedră (au în subordine 
profesorii de socio-umane), unii sunt în conducerea școlilor și 
a inspectoratelor judeţene. Mulţi dintre profesorii bărbaţi, mai 
ales în mediul rural, sunt și preoții localităţii. Multe dintre pro- 
fesoare sunt soții de preot. 

„Problema care apare când reprezentanţii bisericii încep să 
ocupe funcții administrative sau să coordoneze alte materii 
este că acești oameni nu pot disocia între valorile lor și rolul 
de educator”, spune Emil Moise, un profesor de cultură civică 
din Buzău care face parte din Solidaritatea pentru Libertatea 
de Conștiinţă și care a pornit mișcarea împotriva icoanelor în 
şcoli de acum câţiva ani. Puşi în situaţii dificile, ar putea lua 
decizii pe criterii religioase, nu educaționale, şi ar putea in- 
fluenţa programa și procesul educaţional pentru a se potrivi 


1 Cezara Creţu, 13 ani, a cerut să nu mai facă religie și tatăl ei, Cornel, a susținut-o. 


viziunii religiei de care aparţin. Dacă manualele și 
programa de la Religie de acum pot fi considerate 
indicii, asta ar putea însemna, cel puțin, omiterea 
unor teorii ştiinţifice demonstrate. 


amilia Creţu are planuri 
mari cu Cezara. E încă în cla- 
sa a VIII-a, dar Cornel și Ele- 
na se gândesc la facultate în 
Anglia, la tabere în străină- 
tate ca să înveţe engleză mai 
bine (a luat deja examenul 
Cambridge) și, mai aproape, la admiterea la un 
liceu cât mai bun din Braşov. E singurul copil al 
designerului publicitar şi al învățătoarei cu studii 
de psihologie, doi intelectuali care ascultă folk, 
ţin un blog și găzduiesc cu anii voluntari Peace 
Corps care vin să lucreze în Săcele. Casa e plină 
de fotografii cu Cezara, de când era bebeluș în 
braţele tatălui până la adolescenta cu chitară în 
braţe, pe o scenă din oraș. Printre ele, diplome 
înrămate. În familia Creţu, școala e pe primul loc. 

Cezara a făcut religie ortodoxă până în clasa 
V-a, pentru că părinţii nu au văzut nimic rău în 
asta. Lucrurile s-au schimbat când lucrul cel mai 
important pentru ei, ca ea să înveţe bine la ma- 
teriile relevante - română, engleză, matematică, 
istorie, geografie, biologie - a fost subminat de 
ora de religie. „Zile întregi copilul pierdea vremea 
învățând Crezul, că așa le-a cerut la școală”, îşi 
amintește mama, o femeie minionă, brunetă și 
hotărâtă, care nu își arată cei 41 de ani. „Şi Cre- 
zul e greu, abia l-am învăţat eu când am botezat. 
Atunci a fost un semnal de alarmă. Cum adică să 
fie copilul stresat de ora de religie, să ia notă mică pentru că 
nu învaţă pe de rost o rugăciune?” 

Elena e ortodoxă. Ţine sărbătorile, merge ocazional la bi- 
serică, a botezat un copil. Cornel are 44 de ani și e ateu. Chiar 
dacă părerile soţilor față de religie sunt diferite, cele față de 
religia în școală sunt identice. 

Cezara are 13 ani şi e un amestec de siguranţă de sine ma- 
tură și amuzament copilăresc. Nu e de mirare că au luat-o în 
serios când le-a spus că nu mai vrea să facă religie. „În clasa 
a V-a aveam ambiția asta, să fiu prima”, spune Cezara. „Învă- 
ţam și la istorie despre cum au apărut oamenii, iar la religie 
spuneau că Dumnezeu a făcut tot. Eu ce să cred? Şi atunci am 
zis că, din moment ce nu cred ceea ce e acolo, nu vreau să mai 
fac în clasa a VI-a.” 

După povestea cu Crezul, au citit şi părinţii manualul. Așa 
au aflat că elevilor li se spunea că trebuie să-şi facă prieteni 
numai printre creștini adevăraţi, că poporul român are o 
virtute care nu e prezentă la alte popoare - omenia sau că o 
temă le cerea să-și imagineze că sunt misionari în orașul lor 
şi transmit cuvântul Domnului. Raportul dintre cunoaștere și 
propagandă li s-a părut dezechilibrat. 

Toate astea l-au determinat pe Cornel să-și facă un blog 
care se numește Profu' de religie, în care pune sub semnul 

întrebării tot felul de practici pe 
care le numește anti-știinţifice, 
de la religie la astrologie, precum 
şi relaţia Biserică-Stat, pe care 
o consideră „josnică”. Blogul e 
destul de popular, posturile lui 
strâng zeci de comentarii de la 
alți atei şi de la credincioși fer- 
venţi, care îl contestă. 

„Copiii noștri sunt manipulaţi 
şi direcționaţi spre nonștiință pu- 
nând egal între ştiinţă și revelaţiile 
religioase, între metoda științifică 
şi apelul la autoritate promovat de 
cler”, a scris Cornel pe blog despre 
ce a citit în cărțile fiicei. 

Au făcut o cerere de scutire 
de la religie pentru clasa a VI-a. 
(Studiu Ligii Pro Europa a arătat 
că mai puţin de 8% dintre elevi ştiau că pot renunţa la ora 
de religie la cerere, și nu mai puţin de 60% dintre profesori 
credeau că Religia nu permite scutire.) Numai că, la începu- 
tul anului școlar 2009-2010, școala i-a informat că Cezara nu 
poate fi scutită de la religie pentru că ora e pusă la mijlocul 
orarului şi nu are ce face în timpul acela. Cerând sfatul altor 
profesori, familia a ajuns în audienţă la conducere şi a obți- 
nut aprobarea ca fata să stea la bibliotecă, dar apoi i s-a spus 
că acolo „sunt activităţi” și nu se mai poate. Așa că Cezara s-a 
întors în clasă, unde citea și îşi făcea temele la alte materii 
până trecea ora. Într-una dintre ore, spune familia, profesoa- 
ra „a luat-o deoparte” pentru a o chestiona de ce nu mai vrea 
la religie și apoi le-a spus celorlalți elevi că Cezara era forțată 
de tatăl ei să nu mai participe. 

Astăzi, Cezara Creţu nu mai e singura din clasă care nu mai 
merge la religie. Începând cu clasa a VII-a s-a mai retras o 
colegă de altă confesiune, iar ora a fost pusă la începutul sau 
la sfârşitul orarului ca să nu mai fie nevoite să asiste. 

În aceşti ani de rezistenţă, poziţia părinţilor ei s-a consoli- 
dat. „Educaţia religioasă trebuie făcută de o comunitate mică 
sau de familie, nu de școală”, spune Elena. „Problema e că 
nimeni nu le spune părinţilor ce li se predă copiilor”, adaugă 
Cornel. „Îi ducem în orb la școală.” 


lara Bărbulescu, medic și consilier la 
Alege viața, o asociaţie dedicată pro- 
movării moralei creștine, a ales să 
nu-şi retragă cei trei copii de la orele 
de religie, deși confesiunea lor e bap- 
tistă. Copiii, spune ea, învaţă despre 
religie și la biserică, și acasă, și la 
şcoală. La biserică învaţă despre slujba și specificul religiei 
familiei, acasă despre valorile părinţilor baptiști, dar și ale 
bunicilor ortodocși, iar la şcoală fac religie ortodoxă încă 
din clasa întâi. 

„Credinţa în Sfânta Treime e comună tuturor denominați- 
unilor creștine”, spune ea. „Nu aveau ce să înveţe greşit.” N-a 
cerut ore în confesiunea proprie pentru că spune că a fost 

atentă la partea care ţine de practica ortodoxă și le-a explicat 
copiilor diferenţele față de cea baptistă. 

Nu toate familiile neortodoxe au găsit calea aceasta de mij- 
loc. În unele școli se organizează ore în alte confesiuni doar 
dacă există o masă critică de elevi și un profesor acreditat. 
Uneori aceste ore se fac la cererea părinţilor, alteori la iniţi- 
ativa conducerii școlii sau la cererea cultului. În alte cazuri, 
elevii aduc doar o adeverinţă de la îndrumătorul lor religios, 
iar notele sunt trecute în catalog de profesorul ortodox sau de 
diriginte. Legea nu specifică. Dacă nu există în zona respecti- 
vă lăcaș de cult, copilul fie alege să vină la orele disponibile, 
fie renunţă complet. 

Și unde nu e regulă, e loc de abuzuri. Raportul Ligii Pro 
Europa enumeră câteva cazuri de discriminare care au dus 
la luări de poziţii publice ale cultelor neortodoxe, care s-au 
plâns la Ministerul Educaţiei că inspectorate școlare județene 
din zone cu populaţie religioasă diversă şi numeroasă au re- 
fuzat să organizeze cursuri în confesiunile respective sau să 
scoată la concurs posturi de profesori de religie neortodoxă. 

Ministerul a justificat situaţia făcând referire la o adresă a 
ministrului Mihail Hărdău din 2005, care lăsa la latitudinea 
inspectoratelor judeţe să aprobe ore pentru grupe de minim 
10 elevi: „Ministerul Educaţiei a oferit elevilor aflaţi în număr 
mic în şcoli posibilitatea să studieze disciplina religie fie în 
şcoală, fie în spaţii puse la dispoziţie de culte”. 

Pentru o familie atee, soluţia ar fi cea aplicată de familia 
Creţu - retragerea de tot a copilului de la religie. Doar că nu 
tuturor familiilor le-a ieșit atât de ușor. 

Dan Săndulache, un avocat din Buzău, nu a fost crescut re- 
ligios și nici nu a găsit vreodată vreo atracţie pentru credinţă. 
Renata, fiica sa, nu a fost botezată și nu a primit, la rândul 
ei, nicio educaţie religioasă. În 2007, când a înscris-o în clasa 
întâi la Liceul Pedagogic, a făcut cerere să nu facă religie și nu 
a întâmpinat nicio opoziţie. În 2009, însă, când a mutat-o la o 
şcoală mai aproape de casă, au început problemele. Cum a de- 
pus cererea, povestește Săndulache, directoarea școlii i-a che- 
mat să le spună că Renata va oferi un exemplu prost celorlalți 
copii și că, dacă ştia că fac așa ceva, nu le aproba transferul. 

Săndulache spune că i-a cerut atunci să motiveze în scris 
refuzul ca să poată da școala în judecată. Directoarea a bătut 


"La C.N. de Informatică Traian Lalescu din Hunedoara sunt icoane în fiecare 
sală de clasă, cumpărate din banii elevilor și ai profesorilor. 


în retragere și a aprobat, până la urmă. Renata a stat la bibli- 
otecă în timpul orelor de religie tot anul, iar în 2010 Religia a 
fost mutată la sfârșitul programului. 

„Nu consider că religia e nocivă, consider că e inutilă pen- 
tru ea ca viitor adult”, spune Săndulache. „E doar un mod de 
o transforma într-o maimuţă închinătoare.” Se străduieşte să 
o înveţe pe Renata, care are acum 11 ani, că baza e familia și 
că poate conta mereu pe el. „Nu vreau să fiu încă un nebun 
pentru copilul meu. Vreau să fiu un scut împotriva inepțiilor.” 


ntonia Bera este în clasa a IX-a la Co- 
legiul Naţional de Informatică Traian 
Lalescu din Hunedoara și a rămas una 
dintre preferatele profesoarei Simona 
Voivozeanu. Subţirică, înaltă și plină 
de energie, Antonia are experiența 
mai multor sesiuni regionale de comu- 
nicări ştiinţifice la Religie, unde a prezentat proiecte despre 
rolul copilului în familie sau despre semnificaţia cununiei. 
Pentru asta s-a pregătit mult timp, a citit lecturi suplimen- 
tare de la profesoară și a făcut prezentări PowerPoint. A 
luat și premii. 

Atașamentul ei pentru orele de religie a fost cultivat de aca- 
să, unde părinţii și bunicii, cu care merge des la biserică, au 
învăţat-o că „Dumnezeu e pe primul loc”. Vrea să urmeze o 
facultate de limbi străine şi consideră că activităţile de la cla- 
să, inclusiv voluntariatul la centrul pentru copii cu dizabili- 
tăţi, organizat de Voivozeanu, au învăţat-o că e important să-i 
ajuţi pe cei din jur pentru că îţi place, nu pentru că obţii ceva. 
Asta, spune Antonia, o face un om mai bun. 

Nu se poate spune că predarea religiei e rea, dar nici că toţi 
copii vor fi ca Antonia. Există tabere radicale de ambele părți 
ale baricadei — și, de multe ori, folosesc aceleași argumente, 
doar că pe dos. Există dovezi pentru fiecare dintre opinii: şi 
că face bine, și că face rău. Există oameni bine intenţionaţi și 
dedicați și în rândul profesorilor de religie, și în cel al activiș- 
tilor seculariști. Există intoleranţă faţă de credinţele celorlalți 
de ambele părţi. Uitându-ne la ce se întâmplă în sala de clasă 
nu putem avea decât concluzii subiective. 

Singura certitudine e Legea Educaţiei. E limpede că atunci 
când a fost făcută nu a ţinut cont de interesele unui grup sem- 
nificativ - aproape 15% din populaţia țării nu este ortodoxă, 
conform Recensământului din 2002. E de asemenea limpede 
că implementarea ei este confuză și la latitudinea conduce- 
rilor inspectoratelor și școlilor şi că standardele de calitate 
aplicate programei şi predării religiei sunt diferite de cele ale 
celorlalte materii. Din cauza asta, legea învățământului este o 
sursă de probleme în loc să fie un reper. 

Toma Pătrașcu de la ASUR pune indiferența statului faţă de 
minoritățile religioase, reflectată și de lege, pe seama infan- 
tilismului democraţiei românești. „Esenţa democraţiei constă 
în respectarea pluralismului și respectarea drepturilor unei 
minorităţi”, spune el. „Minoritatea de azi, foarte ușor, peste 
doi ani, peste patru, peste 10, se va transforma într-o nouă 
majoritate și dacă nu există o cultură a toleranţei și o cultură 
a diferenţelor, cel care va ajunge la putere după niște ani îi va 
lua gâtul celui care l-a opresat până atunci.” 


A Dan Săndulache, care e ateu, a avut probleme cu profesorii când a încercat să își 
retragă fiica de la religie. 


Studiul „Religie și com- 
portament religios” al Fun- 
daţiei Soros, publicat în 
septembrie 2011, arată că 
intoleranţa față de musul- 
mani, evrei, maghiari, romi, 
minorităţi religioase şi ho- 
mosexuali este cea mai ridi- 
cată în rândul ortodocșilor, 
în special a celor sub 30 de 
ani. „Suntem mai intoleranţi 
decât alte naţii, la nivel me- 
diu”, spune sociologul Cla- 
udiu Tufiș, unul din autorii 
studiului. „Biserica poate să 
nu fie de acord cu anumite 
minorităţi, pentru că ea nu 
face parte, cel puţin teoretic, 
din lumea în care noi trăim”, 
justifică Mirel Bănică poziţia BOR față de homosexuali și cultele 
protestante. Dar spune că rolul BOR trebuie pus în context mai 
larg: „Nu poţi numi BOR o biserică anti-europeană; este tole- 
rantă şi deschisă în comparaţie cu alte biserici din zona noas- 
tră. Dar sunt anumite domenii asupra cărora nu poate ceda”. 

Surpriza studiului Fundaţiei Soros e alta: valori de intole- 
ranță aproape identice se regăsesc și la ateii de aceeași vârstă. 
Ceea ce înseamnă că gradul de toleranţă e mai degrabă influ- 
enţat de anturaj și de familie decât de religie. 

Mai mult, studiile recurente care încearcă să afle care sunt 
idolii adolescenților îi scot mereu câștigători pe Nicolae Guţă, 
Gigi Becali, Nicoleta Luciu, Mircea Badea, Oana Zăvoranu sau 
Silviu Prigoană. Valorile lor sunt date mai degrabă de tabloi- 
de decât de școală, sau orele de religie. 

Nu în ultimul rând, la testele PISA din ultimii ani, care mă- 
soară competențele ştiinţifice ale elevilor de 15 ani din întreaga 
lume, aproape jumătate din elevii români nu au depășit nota 1 
din 6, ceea ce înseamnă că nu înţeleg ideile principale dintr-un 
text şi confundă noțiunile ştiinţifice cu convingerile personale. 

Rezultatele au determinat Societatea Academică Română 
să demareze o campanie de readucere a literaturii universale 
în şcoli ca metodă de a dezvolta gândirea critică și de a oferi 
modele de comportament copiilor. SAR a justificat că această 
soluţie ar putea să le transmită copiilor un set de valori, mai 
ales în condiţiile în care orele de religie, care au acest scop 
declarat, au eșuat. Cristian Hatu, coordonatorul programu- 
lui, pune eșecul religiei pe seama diferențelor mari dintre 
specificul prezentului și viziunea bisericii. „BOR ignoră lu- 
mea în care se mișcă și nu înţelege lucurile care merg prost”, 
spune el. „BOR putea fi un actor-cheie care putea schimba 
ceva, dar nu are nimic de spus. Vorbește o altă limbă.” 

Cei care pierd sunt copiii, cărora li se oferă un simulacru 
de educaţie morală, care nu-i pregătește pentru lumea care 
se schimbă în jurul lor. „Copiii de azi trăiesc într-o lume glo- 


bală”, spune Smaranda Enache. „Vor călători și vor lucra în 
alte ţări, pe alte continente. E bine ca şcoala să îi înveţe să 
recunoască pluralismul şi diversitatea lumii.” 

Dacă școala ar reuși să facă asta, orele de religie nu ar mai 
părea încă o risipă a unui sistem educaţional care eşuează în 
ultimii ani în toate aspectele relevante. 6) 

PICTORIAL DE BARNA NEMETHI 


Acest pictorial este o colaborare între DoR și revista online allhollow.com, unde poți vedea un minidocumentar cu miniconcertele înregistrate 
în timpul sedințelor foto. Au ajutat la facerea acestui material: Vlad Feneșan, Livia Cosmineanu, Andreea Ioniță şi Maria Desmirean. 


cum 16-17 ani, unitatea de măsură a muzicii ro- 

mâneşti era taraba din Piaţa Universităţii: cu 

cât era mai prezentă o trupă/artist în varianta 

„casetă de 60 de minute”, fie ea album sau com- 

pilaţie, cu atât succesul era mai mare. Printre 
vedetele tarabelor erau Paraziţii, BUG Mafia, T-Short, Genius, 
dar și o mare de epigoni care au rămas anonimi. 

Aruncând o privire superficială asupra muzicii care se fa- 
brică acum la noi, pot spune că există un singur artist care a 
provocat nașterea unui val de imitatori: Inna. Dar, depășind 
zona evidențelor muzicale, nu pot să nu mă bucur de apariția 
unei mișcări din ce în ce mai vocale, mai zgomotoase, mai 
complexe, mai prezente: celălalt mainstream. 

Pentru asta trebuie să-i mulțumim zeului digital mp3 și no- 
ilor religii Do It Yourself şi Broadcast Yourself. Așa s-a demo- 
cratizat orânduirea muzicală românească. 

Acum știm că muzica electronică românească este rafinată 
şi deloc monotonă, graţie Electric Brother, Minus, Şuie Papa- 
rude, Aria Urbană, Silent Strike sau Brazda lui Novac. Avem și 
dub-step marca R.O.A. Rockul alternativ este marfă de export, 


Bogdan Șerban e DJ la Radio Guerrilla și susținător împătimit al producţiilor locale. 


fie el cântat în română sau engleză: The Mono Jacks, Robin 
and The Backstabbers, Grimus etc. Nu-jazzul românesc există 
- ascultați Cuantune și Butterflies in My Stomach. Am aflat 
că hip-hopul nu este tributar limbajului licenţios - le mulţu- 
mesc pentru asta lui Norzeatic, lui Raku și celor de la CTC. 
Indie rockul local este extrem de colorat datorită celor de la 
The MOOoD, Toulouse Lautrec, Blue Nipple Boy sau Electric 
Fence. Synth popul e și el de calitate — gustaţi niște Mes Quins 
şi The Pixels. Rockul progresiv, la fel — ascultați Urma, Byron 
sau Kumm. Avem chiar şi avangardă muzicală - minunaţi-vă 
cu/de Subcarpaţi, East Roots sau Shukar Collective. 

Ei sunt doar o parte din ceea ce îmi place să numesc va- 
lul alternativ românesc. (Pe unii dintre aceşti deschizători de 
drumuri îi veţi vedea în paginile următoare.) 

Şi nu e totul. Pregătiţi-vă de pe acum urechile pentru noul val: 
Mute, Aeon Blank, Blue Pulse, TunesInnaOurHeads, Sideways, 
Shuffled Existence, Sketch, Zeppelin, Pushlamale, Changing 
Skins și toţi ceilalți de care n-am auzit încă. Iertat să-mi fie tonul 
de idolatru, dar golden age-ul muzicii româneşti abia începe. 

- De Bogdan Şerban 

Li THEMONO 
i JACKS 


În anii dinainte de The Mono 
Jacks, Doru Trăscău a alergat 
mai mult decât a cântat. AB4, 
trupa cu care se lansase, nu 
mai concerta și nu mai înregis- 
tra pentru că ceilalți membri 
locuiau în Italia, iar Doru, care 
are nevoie de energia unei tru- 
pe ca să creeze, nu știa dacă va 
găsi vreodată un alt proiect. 

De atunci au trecut trei ani, 
iar The Mono Jacks este acum 
una dintre cele mai mari 
trupe mici din România și una 
dintre cele mai muncitoare. 
Doru (voce), Dorian Cazacu 
(tobe), Florin Vasile (chita- 
ră) şi Alex Voicu (bas) cântă 
curat, corect, chiar modest 
pentru o trupă rock care 
reuşeşte să facă publicul să 
se zbenguie la concerte de la 
prima la ultima piesă. 

La sfârşitul lui 2010, au 
lansat albumul Now în Stereo, 
iar în 2011 au concertat la fes- 
tivalurile Sziget şi Exit. Recent 
au scos un EP, Fortunes, care 
conţine cel mai recent single, 
Woman, şi primele două piese 
în română. Doru spune că nu e 
un semn că a abandonat visul 
de a face muzică pentru lumea 
largă, ci un semn de recu- 
noaștere că publicul de aici e 
principalul responsabil pentru 
succesul lor. 


Nail 

ROBIN AND THE 
BACKSTABBERS 


Robin and the Backstabbers 
spun că fac „pop melodra- 
matic”, dar, uneori, descrieri 
ca „indie-noir” sau „pop 
apocaliptic” ar fi mult mai 
potrivite. Şi nu vorbim doar de 
vodca, aspirina, ștreangul sau 
cuțitul din versurile lui Andrei 
„Robin” Proca, un front-man 
pe cât de idiosincratic, pe-atât 
de dominant; e şi senzaţia 

de sfârșit de lume pe care o 
transmit când urcă pe scenă. 

E posibil să pleci de la un 
concert cu impresia că a fost 
ultimul. Robin, Florin Vasile 
(chitară), Vlad Feneșan (bas) și 
Vladimir Proca (tobe) se trag, 
se împing și cântă de parcă ar 
trebui să se salveze. 

Prima piesă cu care au ieșit 
în lume a fost Vânătoarea rega- 
lă, urmând Iguana făcătoare de 
minuni, Soare cu dinţi şi o pre- 
luare după lăutăreasca Când 
te-am cunoscut Cristina. Sunt 
scumpi la vedere pentru că 
Vladimir e student în Germa- 
nia. Poate şi de aceea întârzie 


P. 
[+] 


Burken borker - 


un prim album, deşi i-au cân- 
tat în premieră piesa care-i va 
da numele: Bacovia Overdrive. 
„Sunt oprit pe şine”, cântă 
Robin. „Vine, auzi-l, vine.” 

BNB sunt mulți: de la înfi- 
inţarea trupei în 2010, la 
inițiativa chitaristului Cătălin 
Boltașu, componenţa s-a tot 
schimbat și a tot crescut, 
stabilizându-se la şase: Bol- 
taşu, Adrian Cârciova (voce), 
Adrian Neacșu (bas), Gabriel 
Bălașa (percuție), Alexan- 
dru Alexe (tobe), Luis Angel 
Palomino (suflătoare). 

BNB sunt pe plus: muzica 
lor e un melanj de rock + pop + 
reggae + bossa + disco + swing 
+ rap + multe altele, rezultatul 
părând întotdeauna că vrea, în 
primul rând, să binedispună. 
Şi reuşeşte — câteva mostre 
elocvente sunt Bear Comes 
Naked, Womanman (care e și 
titlul primului album, la care 
încă lucrează), coverurile după 
genericul Captain Planet şi Hot 
al lui Inna. 

BNB sunt blânzi, calzi şi hi- 
perfredonabili. Plus „sfârcuri 
pe pereţi”. 

TOULOUSE 
LAĂUTREC 


Toulouse Lautrec încearcă să 
se țină departe și de pictorul 
posterist francez, şi de bancul 
microbist (Toulouse - Lautrec, 
2-0). Sunt un trio purtător de 
căciuli de blană cu urechi - un 
accesoriu pe care a început 
să-l adopte și publicul de când 
se găsește la H&M - și purtă- 
tor de porecle: Cătălin Rulea 

e Apartman (voce și chitară), 
Călin Radu e Dizzy (bas şi 
voce), Bogdan Dragomiroiu e 
Greenman (tobe). 

Sunt și purtători de mesaje 
încriptate în muzica indie-aris- 
tocrată și versurile meticulos 
potrivite („Te spun / Că ai 
părul brun / Te spun / Că ai 
pistrui pe sân / Te spun / Că 
miroși a parfum / Te spun / Că 
mă faci să par nebun”). 16 pie- 
se de-ale lor sunt de ascultat pe 
albumul lansat în octombrie, 
Heroes. Pe YouTube mai sunt 
şi niște piese care nu-s ale lor, 
dar le-au cântat și filmat cu 
telefonul într-un lung drum cu 
mașina de la Cluj la București 
(The MOOoD - Stag Right, The 
Mono Jacks - Come Back Girl, 
Robin and the Backstabbers — 
Vânătoarea Regală). 

DEKADENS 


Cum valul alternativ ro- 
mânesc e aproape exclusiv 
masculin, Dekadens sună 
altfel în primul rând pentru 
că vocea e feminină. Proiectul 
a început în 2006 cu engle- 
zoaica Becky Elian şi Janin 
Pasniciuc, un chitarist adânc 
ţesut în alt-rockul bucureș- 
tean (AB4, Zebre, Partizan). 
EI a fost constanta, în timp 
ce componenţa trupei s-a tot 
modificat; acum îi are alături 
pe Andreea „Verde” Lupescu la 
voce, Victor Ferezan la bas și 
Doru Trocan la tobe. 
Dekadens se definesc în 
intervalul indie-post-punk- 
electro, cu influenţe inspirate: 
Metric, Paramore, Juliette 
and the Licks. Acordurile tă- 
ioase, umplute de vocea verde 
a Andreei cea mereu purtă- 
toare de rochii, sunt de ascul- 
tat live. Mai ales pentru că au 
început să adapteze pentru 
acustic piese de pe albumele 
Kill and Tell și City of Paper, E 
pentru spaţii mici care nu le 


încăpeau zbuciumul. 
a mm CO d 

LES ELEPHANTS 
BIZARRES 


Les Elephants Bizarres și-au 
spus așa pentru că prea erau 
multe trupele care începeau 
cu the”. În plus, mizând pe 
proprietăţile bine cunoscute 
ale francezei, sperau să atragă 
cât mai multe fete la concerte. 
Din 2007, de când au apărut, 
numele trupei a fost scris în fel 
şi chip (prea mulţi z, prea pu- 
ţini 7), iar internetul e atât de 
înțesat de variante încât până 
şi Google sugerează o variantă 
greşită dacă îi cauţi. 

Sunt cinci — Ştefan Matei 
(voce), Cătălin „Proka” Rădoi 
(chitară şi voce), Hassan 
Nabulsi (bas), Nicolae „Nae” 
Cazacu (sintetizator) și Claudiu 
Ştirbei (tobe) — și cântă un mix 
de electro-pop-rock-indie. Ceea 
ce înseamnă (probabil în fran- 
ceză) că mai toate melodiile lor 
au o doză de fun aproape copi- 
lăresc, semn că sunt genul rar 
de formaţie care nu se ia prea 
tare în serios. Au un album, 
Hello, şi lucrează la al doilea. 

THE MOOoD 


La şedinţa foto, Bogdan Spirea, 
tobarul The MOOoD - care 
deseori în concerte ajunge să 
răpăie în baterie la bustul gol 
-, purta nepăsător un tricou 
alb-spălăcit cu logoul MCM. 
Gopo (Marius Moise), solistul 
trupei şi omul cu cea mai 
neromânească voce din rockul 
autohton, a schimbat două 
cămăși. Cam asta e axa de ati- 
tudini pe care baleiază muzica 
The MOOoD: de la grunge-ul 
toboșarului la indie-smart-ca- 
sualul vocalului. Dacă nu-i ştii 
(deși am scris despre ei în DoR 
+6), trebuie să faci două lu- 
cruri: să asculți măcar Stay Ri- 
ght și să-i vezi live. În concert, 
Gopo, Mircea Valah (chitară, 
backing vocals), Mihai „Mişu” 
Marin (bas, backing vocals) şi 
Bogdan sunt plini de-o energie 
contagioasă, puternici şi 
explozivi ca un joc de artificii 
bine coregrafiat. 0) 


Sa varza pă e 

4 14 
We Singing Colors şi muzica Trucuri de organizare 
de stat sub plapumă. a timpului. 
Na CX 
10 22 
Decodificarea Ce becuri economice să 
atotcolindătorului Hrușcă. aprinzi la anul. 
25 
Scrisori din Chișinău, Istanbul, 
Zagreb, Lagos și New York. 
N 
32 
Prima publicare a unei şedinţe 
de gonzo-psihoterapie. 
<—y 
42 
Cum se taie un porc 
(în Ardeal). 
reactor 
a $ 
48 
Inna la putere: de ce e peste tot 
și ce înseamnă asta. 
57 


industrii creative, conţinut 
digital, grăsime şi alte 
lucruri la care să fim atenți în 
2012. Inclusiv sfârşitul lumii. 


—————— 
70 


d 
84 


Cum salvează lumea 
Minitehnicus, SuperCostel, 
Bademan și alţi supereroi locali. 


d 
88 


O ierarhie în imagini a 
Poliţiei de frontieră. 


120 

Pictorial cu Robin and the Backstabbers, 

Toulouse Lautrec, The MOOoD și alte 
9011840018 


5 9484 trupe vinovate de muzică bună. 

